
U. cuvânt înainte 


Pentru învățătorii ce s'au adunat acum în al treilea 
congres profesional la Constanţa !) dar şi pentru cei 
70 de ani de stăpânire românească, înfățişez vieața 
şcolii primare dobrogene dela înființarea ei şi până 
astăzi. 

Ar îi fost mai uşor să prezint o foae cu cifre şi 
diagrame, destul de vorbitoare, pentru a demonstra 
mersul şi progresul instituției noastre. 

Dar pentru că vieața noastră învățătorească este 
împletită cu locuri şi oameni, iar Dobrogea nu este un 
pământ ca oricare altul, omogen ca infățişare şi locuit 
de aceeaşi poporaţie,— chiar neamul nostru românesc 
este reprezintat prin vechii autochtoni, prin Românii 
veniți din Muntenia, aşa zişii dicieni, prin Ardelenii 
înainte şi după 1877, prin Românii colonisați în dife- 
rite epoce — se înțelege că nu-s suficiente cifre şi dia- 
grame. 

Avem: de multe ori atâtea neamuri chiar în cu- 
prinsul aceluiaş sat, în cât numai descrierea lui sub 
toate aspectele dă prilejul omului de specialitate să 
înfăţişeze noutatea şi necunoscutul, cu toate influen- 
țile reciproce, cu dinamicul ce rezultă din trăirea la 
un loc a mai multor neamuri sau elemente din acelaş 
neam ; dar noi depăşim descrierea: descifrăm trecutul 
acestui pământ, cu drumuri din cele patru puncte car- 
dinale şi cu populație din cele două continente, cu în- 
tunericul şi lumina lui şi mai ales cu acei eroi necu- 
noscuți și uitaţi — învățătorii dobrogeni din toate tim- 
purile până astăzi. 

:) Primul congres al institutorilor, s'a ţinut la 1? Aprilie 189? (probabil 


regional). 
AL doilea, congres general, la care am luat parte, în Iulie 1910. 

Un lucru elementar, definitiv şi categoric se pune 
înainte de orice: actul de naştere al neamului nostru 
este aici în Dobrogea; natura nu-l poate distruge, 
oamenii nu | pot contesta, căci monumentul dela Adam- 
clisi (65 km. sud vest de Constanţa) «Tropaeum Tra- 
jani>, a dăinuit peste toate intimperiile. El stă de 
strajă şi veghează asupra stepei dobrogene dela Nord 
şi a Deliormanului dela Sud, precum Ceahlăul îţi întinde 
privirea până la Cetatea Albă şi până la Câmpia Turzii. 

Nu este o exagerare şi vreau să complectez pen- 
tru ştiinţă, că, dacă n'ar bate vânturile aşa cum bat 
în Dobrogea, — i s'ar putea spune ţara vânturilor;— 
şi dacă nu s'ar fi mişcat sub puterea aceloraş vânturi 
nisipurile şi bucăţile de brazde uscate de cumplite se- 
cete, aproape permanente în Dobrogea ; că, dacă acest 
pământ n'ar îi alcătuit un loc de harță, de dute-vino 
în toate veacurile, apoi nenumărate cetăţi romane ar 
sta semețe şi pe malul mării şi pe al Dunării, chiar 
în mijlocul Dobrogei şi-ar dovedi şi mai mult tot ceeace 
geniul latin a ştiut să creeze şi să stăpânească în 
vremea lui de glorie peste toate popoarele. 

Descoperirile care se fac an după an, desgropă- 
rile de cetăţi, ziduri, clădiri, ruine, piese relevatoare 
ca pietre mortuare scrise în latineşte, colonade de 
marmoră, monede şi câte sunt legate de aşezarea unui 
popor de creație şi stăpânire permanentă, cum au fost 
strămoşii noştri, sunt dovezi evidente de puternica 
vieață romană care a dominat vreme îndelungată 
în Scytia Minor, Dobrogea de astăzi. 

Muzeul de antichități, instalat în aripa stângă a 
primăriei Constanţa, alcătueşte o imagine prea searbădă 
a grijei pentru ruinele unei civilizaţii apuse. Intre timp, 
când streinii au început să se intereseze de vieața 
imperiului roman şi când trebuia „să vorbească piatra, 
unde istoria amuțeşte“ sa început o goană nebună 
după documentele ce s'au găsit în Dobrogea pretutin- 
deni, şi multe statui, pietre cu inscripții, monede etc., 
au luat drumulla Briticsh Muzeum (Londra), Louvru 
(Paris) sau la Metz. lar în timpul din urmă, chiar Ovi- 
diu, minunata statue ce împodobeşte forum-ul „Piaţa 

Uvidiu“ de astăzi din fața primăriei Constanţa, la înce- 
putul anului 1918 a fost demontată şi gata de încăr- 
care cu destinaţia spre Balcani! La firea delicată şi 
sensibilă, la energia urmaşilor geniului latin şi la ospi- 
talitatea! poporului nostru, verificată în veacuri, se răs- 
pundea printr'o metodă balcanică! Aceeaşi statue în 
24 ore, a fost repusă pe soclul ei. 


CAP. II 


Dolrosea - dis za oze 


Să ne oprim aici şi să ne întindem privirea asu- 
pra pământului dobrogean. Să intrăm în această minu- 
nată peninsulă, căci prin înfăptuirea ei cuprinsă între 
mare şi revărsările Dunărei, Dobrogea este în adevăr 
o peninsulă, şi s'o privim deoparte şi de alta a văii 
Carasu prin care aleargă linia ferată Cernavoda spre 
Constanţa. 

Cândva, dar urmele se văd şi astăzi, această vale 
a fost acoperită cu o pânză de apă lungă de aproape 
30 klm., cu lacuri continuie, doar ici colo se ridica un 
grind acoperit cu stuf, punte de trecere între partea 
de Nord cu Sudul Dobrogei. 

Pe vale curgea râul Axios, de aici numele cetății 
Axiopolis, ce se găseşte în apropiere de Cernavoda, 
unde se vărsa acest râu. 

loan Ionescu dela Brad, pe care îl vom cita de 
multe ori în această lucrare, ne spune că la 1850, când 
a vizitat Dobrogea, valea Carasu era canalizată, având 
o adâncime de 4 metri şi o lărgime de 20 m. Vapoare 
mici circulau până mai sus de Medgidia. 

De aceia şi populaţia a fost pe acea vreme foarte 
deasă pe partea de Nord locuibilă a văii. Şi astăzi se 
găsesc pe această parte 10 sate, aşezate pe ruinile celor 
dispărute. 

Valea Carasu se întinde până aproape de satul 
Basarabi (Murfatlar) de unde panta se ridică pe ne- 

simțite până la Palas, 6 klm. departe de Constanţa: 
Aici, la Palas, este cumpăna apelor; unele o iau, când 
plouă, spre Mare, altele şi cele mai multe spre Du- 
năre. De aici, din această cauză, cu toată seceta, se 
produc multe inundaţii pe valea Carasu în partea ei 
Superioară. 

Pe această vale s'a proiectat acum 98 de ani să- 
parea unui canal navigabil, care să lege Dunărea cu 
Marea Neagră (Heer V. Wincke „Analele Dobrogei“ 
anul Il[) idee ce pare să capete o aplicare în zilele 
noastre. 

Drum de trecere şi popas din stepa dela Nord 
şi cea dela Sud, valea Carasu a înlesnit aşezarea şi 
întărirea oraşului Medgidia, astăzi nod de căi ferate 
spre Bazargic şi Babadag-Tulcea, cu populaţia alcă- 
tuită din Tătari şi Români, cu seminarul musulman, 
cu centru important comercial. 

Cele 10 sate despre care am pomenit mai sus, lo- 
cuite de o populație tătărească şi cercheză între 1850— 
1870, aveau aspectul unor cutiuțe de chibrituri, în de- 
zordine, case aruncate cu furca, ici colo un salcâm 
singuratic, timid şi izolat, temându-se parcă de îndrăs- 
neală şi de sărăcia stepei; nici o clădire mai arătoasă— 
era regiunea cea mai tristă şi uitată, dădea până acum 
15-20 de ani pecetea și cartea de vizită a întregei 
Dobroge. 

Pe când astăzi pe coasta de Nord a acestei văi, 
locuită de Români, cu mici excepții, casele au câte trei 
patru încăperi frumoase, nu se mai văd din umbra po- 
milor, şcoli majestoase ca şi biserici, arată ce poate 
face mâna omului stăruitor, cu persistență. Numai 19 
ani sunt de când o plantație cu zeci de hectare de 
caişi, cu vii de viță nobilă, cu ferme şi gospodării mo- 
del şi izolate se ridică şi se întind tot mai mult dela 
capul văii Carasu spre Constanţa, deoparte şi de alta 
a liniei ferate, într'o regiune aşa de înstrăinată ca în- 
făţişare, de-ţi era teamă să 'noptezi cândva. 

Cu o îloare nu se face primăvară şi prin valea 
Carasu nu putem îace cunoştinţă cu întreaga Dobroge. 

Să ridicăm din această vale fie spre Nord fie 

spre Sudul Dobrogei: o nesfârşită întindere de pă- 
mânt, un platou gălbuiu la Inceputul primăverii, cu câte 
o spinare de deal mai răsărită, cu văi scurte, tăieturi 
de ape, cu movile milenare, cimitire pentru conducă- 
tori, sau semnale şi focuri pentru apropierea altor bar- 
bari, cu nici un semn de vieaţă şi civilizație. Căci aici 
în stepă, satele sunt în fundul văilor sau a văioa- 
gelor, unde apa se găseşte mai la suprafaţă, unde 
vânturile permanente îşi pierd fluerul pe întinsul pla- 
toului. Acestei regiuni i s'a dat numele de Dobrogea. 

Pe acest cuprins la 70—80 klm. spre Sud şi cu 
aceiaşi depărtare spre Nord, se întinde stepa dobro- 
geană, cu macul ei neasemănat de aprins, cu colelia 
ce se îndoaie la vânturile permanente şi se ridică în 
ciuda secetei, cu ciulinii care se rostogolesc zeci de 
kilometri, atât toamna până târziu, cât şi iarna sub pu- 
terea Crivăţului. 

Incepând cu scriitorii streini s'a căutat explicarea 
cuvântului «Dobrogea». Nu intru în amănuntele expli- 
cării acestui cuvânt. Aduc un e!ement concret, obser- 
vat şi de domnul profesor Mehedinţi cu prilejul lucră- 
rilor la un seminar de geografie. 

Constanţa fiind centru de aprovizionare a popu- 
laţiei din stepă încă din timpurile cele mai vechi, şi 
cum distanța până la cel mai depărtat sat este 
peste 100 klm., căruțaşii trebuiau să rămână peste 
noapte undeva. Incepând cu primăvara şi până toamna 
târziu, ei poposeau «pe Dobrogea», denumind prin a- 
ceasta numai regiunea fără vegetație arboriscentă ce 
se întinde dela Sudul Adamclisi-ului, din pragul De- 
liormanului, şi până la Babadag în partea de Nord. 
Această expresie „pe Dobrogea“ am auzit-o de zeci 
de ori dela căruțaşii Români, Tătari, Turci, Bulgari şi 
am verificat-o în comparație şi opoziție cu celelalte 
regiuni ale Dobrogei: spre Nord începe a Babadagu- 
lui, a Tulcei, spre Sud a Deliormanului, adică de a- 
colo de unde pădurea se întinde şi peste spinarea 
dealurilor, acolo unde crește stejarul în locul mărăci- 
nişului, tufa, carpenul— fagul chiar (Valea Batovei şi 
Ecrene la Sud şi Luncaviţa la Nord), toate esențe lem- 

noase ce cresc în zona cuprinsă între 300— 500 metri 
altitudine. 

In adevăr, deoparte şi: de alta a zonei de stepă 
se desfăşoară alte aspecte ale solului: la Sud o seamă 
de văi lungi de zeci de kilometri pe fundul cărora se 
pierd izvoare care altă dată vor fi ajuns la Dunăre, 
iar la Nordul Dobrogei dealuri și culmi tot mai mari 
până la Măcin, când ni se înfăţişează ca munţi ade- 
văraţi. Aceste culmi sunt rămășițele munţilor Chimerici 
cei mai vechi munţi din Europa. 


Şi la Nord şi la Sud, zona de vegetaţie este marcată 
prin tufăriş de avantstepă; apoi încep perii sălbatici şi stejari 
fără număr ce stau ca nişte soldaţi de pază, cât vezi cu ochii. 
Atât în partea de Nord a Dobrogei cât şi în ceia de Sud, pe 
culmile dealurilor şi pe vâi apar păduri foarte bogate în 
esențe, cu izvoare cât mai la suprafaţă, cu foarte multe ciş: 
mele, captări făcute de Turci, populaţia liniştită a Dobrogei 
timpuriior apuse. 

De altfel acestea au fost regiunile cele mai pro- 
pice pentru locuință ca și pentru apărarea în vremuri 
grele la care se adaugă Dunărea cu stufăriile ei de 
nepătruns, cu toate cotloanele, unde omul poate scăpa 
cu fuga în câteva minute, aşa cum cereau vremurile 
de altă dată. 

Pe când Dobrogea, mijlocui ținutului, stepa fără 
vegetație, fără dealuri și văi prea multe, ţara vântu- 
lui şi a nisipului, a fost totdeauna drum de trecere 
pentru popoarele călătoare ca şi pentru toate păsările 
călătoare din Nordul Furopei, (astăzi poposesc la îel) 
popas de aşezare vremelnică pentru aceleaşi popoare, 
când dela urmă nu le mai mâna nimeni mai departe. 

In această scurtă descripție a pământului dobro- 
gean nu putem uita lacurile depe malul Dunării, toate 
aşezate pe fundul văilor ce curg spre Dunăre; unele 
din ele, cele din partea de Nord îac parte integrantă 
din valea bătrânului Istru. Amintim și Delta <împără- 
ţia stuiului, a păsărilor, a peştelui şi a revărsărilor de 
ape». Tot din Dobrogea face parte şi insula Șerpilor 
aşezată la 44 Kilometri departe de țărm, insulă aridă, 

pietroasă, cu o suprafață de 12 hectare, locuită de un 
pichet de observaţie şi de nenumărați şerpi de unde 
se trage şi numele. 


CAP. III. 


Cele mai vechi Pupozse ale 


Dobrogei 


Numărul acestor popoare ca şi numele lor sunt 
pierdute în negura vremii. Totuşi nu putem uita pe 
legendarul Dariu al Perşilor, stăpânul coastelor Mărei 
Negre dela Caucaz până în Asia Mică. Bătând Heles- 
pontul cu vergi de lemn, Dariu a trecut în Moesia, 
urmărind odată cu țărmul mării pe neamurile scitice 
care se retrăgeau tot spre Nord şi pe alte popoare 
barbare, pe Misi, pe Carpi, pe Costobaci, pe Troglo- 
diți, pe Pigmei şi pe Sarmaţi, locuitori despre a căror 
existență ne pomenesc istoricii romani. Dariu a făcut 
cel dintăiu pod cunoscut peste Dunăre la Isaccea, însă 
expediţia lui nu a avut rezultatul aşteptat, căci Tracii 
din Balcani au restabilit independenţa triburilor din 
ambele Moesii (Dobrogea şi Rumelia), iar Dariu s'a 
retras. 

Mai târziu şi-au afirmat stăpânirea asupra Moe- 
siei, Macedonenii cu Filip al Il-lea, apoi Alexandru 
cel Mare şi în fine Lisimah. De pe urma stăpânirii lui 
Lisimah au rămas o seamă de monede de aur și de 
argint, unele bătute în Callatis (Mangalia), în Tomis 
(Constanţa) în Istria, cetate ale cărei urme se desco- 
per în zilele noastre şi este aşezată la Nordul jude- 
țului Constanţa, spre trecătoarea Portiţa. 

Intre secolul II și I, înainte de Hristos, Romanii 
au cucerit toată peninsula balcanică, asigurându-şi stă- 
pânirea pe malul drept al Dunării până la Sulina, deci 
cu Dobrogea întreagă. In interiorul provinciei existau 
încă triburile barbare, care veneau şi de peste Du- 

năre, când fluviul era înghețat şi îlota romană imobi- 
lizată. Aceste ştiri le avem dela Poetul Ovidiu: 


„Atuncia dar, când Pontul şi Dunărea 
spumândă 

De iarnă îmbrățişate prind pieliță de ghiață, 

Pe a Istrului lucioasă şi măturată cale, 

Călări pe cai sălbatici, vrăjmaşii vin 'ncoece, 

Vestind a lor sosire săgețile ce sboară 

Şi rămânând drept urmă pământul despuiat. 

Țăranii fug departe, lăsând câmpia pradă 

Și barbarul răpește 

Puţina-i avuție.“ 


lar mai departe zice: 


„Asta-i ultima fară ce fuse supusă de Romani. 
N'aş vrea să tremur de barbari 
De care ne desparte doar Istrul.* 


De altiel poetul roman Ovidiu, exilat aici la Con- 
stanţa, se ştie pentru ce a fost exilat, ne înfăţişează 
în umbre triste aspectul vieței din Tomisul de atunci: 


„Aici în timp de pace răsboiul te îngrozeşte 
De numai vezi pe barbari, e spaima ce [i-o lasă 
Și nimeni nu cutează pe câmp să tragă brazda 
Și felină uitată rămâne sterp pământul.“ 


lar în altă parte: 


„Un pom nu se zăreşte 

Pustie tristă goală, nici arbore, nici frunză. 
Fugi, fugi de această fară, tu omule fericit 
Și totuși din întreaga lume 

Aicea, aicea osânda ma trimis“. 


Trebuie să înțelegem durerea şi să explicăm _in- 
spirația poetică prin vieața pe care o lăsase la Roma 
în comparaţie cu cea din Tomis, dar şi cu starea de 
fapt de atunci, când împrejurimile Constanţei erau al- 
cătuite dintr'o câmpie goală, tristă şi stearpă. 

Cu toate aceste aspecte şi greutăți, Romanii s'au 
„aşezat în mod temeinic în Dobrogea ; ei au construit 

două drumuri de piatră ale căror urme se pot vedea 
şi azi, ici colo: unul dela Silistra paralel cu Dunărea, 
care mergea prin ceiățile Durostorum, Axiopolis, Capi- 
dava, Carsium, Troesmis, Noviodunum până la mare, iar 
de aici pe malul mării prin Histria, Tomis, Callatis. 
Toate aceste cetăţi în bună parte descoperite sunt 
semnul unei civilizații; prin ele se poate urmări pro- 
cesul de civilizare al elementului autochton, alcătuit şi 
din Geţi, ramură a Traciior şi din Sarmaţi. 

Al doilea drum. prin mijlocul Dobrogei. 

Împăratul Traian a făcut şi el o expediție împo- 
triva Dacilor şi a repurtat o victorie strălucită împo- 
triva barbarilor în apropiere de localitatea Adamclisi ; 
după unii istorici, această victorie a fost câştigată îm- 
potriva Sciţilor, a Dacilor şi a Sarmaţilor. După în- 
frângerea lor, Traian stabileşte Regiunea V-a Mace: 
donică, la Troesmis, aproape de Măcin, iar Legiunea 
a XI-a Claudia, la Durcstor şi construeşte în apro- 
piere de monumentul ridicat în cinstea zeului Martie 
pe valea dela Adamtclisi, oraşul Civifas Tropae. 

Mai târziu, creştinismul prin lăţirea lui a contri- 
buit ca limba latină să pătrundă în cele mai umile 
aşezări, tocmai prin faptul că ea sadresa celor necă- 
jiți şi uitaţi. O bună parte din scriitorii romani arată 
că în legiunile lui Traian se găseau foarte mulţi creş- 
tini, mai târziu apostolul Andrei a predicat în Do- 
brogea, iar la Tropaeum se găsesc 4 biserici creştine. 

Vieaţa de linişte, prosperitate şi romanizare a 
Sciţiei Minore, şi-a continuat firul până cânda început 
marea mişcare a popoarelor barbare, care, prin groaza 
ce au răspândit-o, au împins înainte pe unii autochtoni, 
pe alții i-a făcut să se ascundă în stuful bălților, în 
pădurile vremei. 

Atunci la 238, Carpii se aşează în Dobrogea î în 
număr mare, iar Goţii, care au pătruns şi ei în Do- 
brogea, au jefuit oraşele şi porturile Mării Negre, pre- 
cum a fost şi Histria pe care au dărâmat-o în bună 
parte; şi Tomi (Constanţa) a avut să suiere depe urma 
Goţiior, atăcându-o pe uscat cu trupele lor. Tomitanii 
S'au apărat cu multă îndârjire, dat fiind şi zidurile pu- 

ternice ale cetății, care au oferit o bună apărare îm- 
potriva acestor atacuri (Zossim). 

Mai târziu Constantin cel Mare reconstrueşte ora- 
şul Civitas (Cetatea dela Adamclissi) şi întăreşte o 
parte din cetăţile din Dobrogea; la 378 Goţii năvălesc 
din nou, aşa ni se confirmă depe o inscripție găsită 
la satul Carcaliu jud. Tulcea, lângă cetatea Igliţa. 

Pentru a-i linişti din prădările lor permanente, Ro- 
manii îi primesc mai târziu pe Goţi ca federaţi, lo- 
cuind oraşele şi satele în comun. - 

Totuşi provincia nu putea fi apărată prea mult, 
iar cetatea Tomis era expusă permanent la năvălirile 
şi prădările barbarilor. 

In această perioadă, se ridică Valul lui Traian, 
un şanţ cu taluz dela Cernavoda până la Constanţa, a 
cărui adâncime trebuie să fi fost de cel puţin 20 m. 
cu o lățime de 25 metri, pentru ca poporul năvălitor 
al Hunilor care prădase toată peninsula balcanică să 
nu mai poată devasta şi colțul acesta atât de înfloritor. 

După Huni, ştim că s'au infiltrat Slavii, cu o inva- 
ziune mai liniştită; 'trec şi aceştia în Scitia, cuprind 
cetatea Ulmetum pe care locuitorii vechi sunt obligați 
s'o părăsească. 

Mai târziu, împăratul Justinian, voind să restabi- 
lească cetăţile de apărare ale imperiului printre care 
era şi Ulmetumul, o găseşte pustiită, servind ca sălaş 
Slavilor. 

Cetatea este restaurată de Justinian, totuşi Slavii 
rămân în preajma ei — o parte în Nordul Dobrogei 
alta în Sudul ei lângă Durostor, de unde ascunşi se 
repezeau asupra călătorilor, împiedecându-i de a-şi 
continua drumul. 

Dar calvarul vieţii romanice nu se sfârşeşte în 
Dobrogea: o ramură a Avarilor trece Dunărea la 578, 
iernează chiar lângă Tomis, Constanţa noastră şi pleacă 
mai departe în Tracia. După o sută de ani, vin Bul- 
garii sub Asparuh, trec Dunăre dela Sudul Basarabiei 
şi se aşează în preajma Balcanilor, având drept capi- 
tală localitatea Preslav. Expediţiile lor se îndreaptă 

câtre Bizanţ, de strălucirile căruia erau îascinate pri- 
virile tuturor popoarelor năvălitoare. 

Intre anii 900 şi 1000, câmpia dobrogeană este 
locuită de Pecinegi, care ne-au lăsat ca amintire nu- 
mele pârâului şi satului Peceneaga (găsite pe hărţile 
Evului Mediu) pentru ca în urmă Cumanii, ca o epi- 
demie grozavă, invadează toată Dobrogea și Ţara 
Românească. 

Populaţiile romane au rezistat însă, acum devenise 
române, iar ca dovadă avem o sumă de izvoare bi- 
zantine, care amintesc pe Valahii pontici (Românii de 
lângă mare). 

De acum înainte pentru a demonstra de cine a 
fost locuită Dobrogea, începând cu veacul al XI-lea 
precum şi continuitatea şi trăinicia neamului nostru, 
vom prezenta documente şi izvoare autentice. 

Cronicarul loanes Cinnamus (Sec. XII-lea) spune 
că una din armatele lui Emanuel Comnenul, care a 
întreprins un războiu împotriva Ungurilor, era formată 
dintr'o mulţime de Valahi, despre care se zice că au 
fost colonişti din Italia. 

Ana Comnena aminteşte în opera sa <Alexiada» 
despre nişte fundaţiuni trecătcare independente sub 
conducerea lui Isacea, Seslav şi Tatul, toţi Români; 
iar un domn român Balica a stăpânit în aceeaşi vreme 
ca principe țărmul mării dela Cavarna la Balcic, având 
drept capitală Carbona, Balcicul de astăzi. 

Venim la stăpânirea lui Mircea cel Bătrân. Semn că 
Dobrogea a fost stăpânită de domnul Țării Româă- 
neşti, se vede din diplome latinești, docu- 
mente turceşti şi hrisovul dela Turnu-Severin. Intr'o 
diplomă latinească, Mircea avea titlul de Despot al 
Ţării lui Dobrotici și Domn al Dristorului, iar într'o 
însemnare veche se scrie «Drept credinciosul întru 
Hristos Dumnezeu pietosul şi iubitorul de Dumnezeu, 
Mircea cel Mare, Domn cu mila lui Dumnezeu și sin- 
gur stăpânitor a tot pământul Ungro-Vlahiei şi de din- 
colo de Munţii Carpaţi până în pământul tătărăsc, (Ba- 
sarabia). Duce al Almașului, Domn al Banatului din- 
spre Apus, stăpânitor al ambelor laturi ale Dunării 

până în Marea Neagră şi Domn al Cetăţii Dristorului 
şi al tuturor țărilor şi oraşelor până în hotarul Adria- 
nopolului. Anul dela facerea lumii 6901 (1393). 

In acelaş timp, Bulgaria fiind desființată de către 
Turci, Dobrogea este ocupată de aceştia până la anul 
1403, când în urma păcii încheiată cu Mircea, Sulta- 
nul o restituie Domnului Ţării Româneşti. 

De altfel după o diplomă din anul 1406, Mircea 
are titlul de <Autocrat al amândorora malurilor Du- 
nării pe toată întinderea până la Ochean, Mare şi al 
oraşului Silistra». 

Mircea a stăpânit Dobrogea şi în anul 1415 po= 
trivit hrisovului din 10 lunie 1415, descoperit de ins- 
titutorul I. D. Spineanu din Turnu-Severin, 1903. 

Că Românii au rămas permanent în Dobrogea, 
venim la alte documente rămase dupe urma luptei de 
la Varna. 

Lupta dela Varna, 1444, cu dezastrul armatelor 
creştine, dă informaţii precise asupra populaţiei do- 
brogene: «Unii din fugari, din necunoaşterea regiunii, 
se îndreptară chiar spre locurile Turcilor, unde parte 
fură ucişi, parte luaţi în robie: alţii se îndreptară spre 
apus. lon Corvin însoţit de călărime şi mai ales de 
Românii «care sunt singurii ce cunosc aceste locuri, 
apucă spre miazănoapte de Varna şi străbătând 
stepa pustie a Dobrogei, trecu Dunărea în Muntenia 
pe din jos de Hârşova, la localitatea numită «La 
Floci». Resturile acestor armate au străbătut Dobro- 
gea ca printr'un pustiu care nu se găseşte nimic pen- 
tru trebuințele omului, şi mulți, câte trei zile n'au des- 
coperit nici o apă şi nu puţini lâncezeau de sete şi 
de foame. «Căci în afară de Vlahi» nimeni nu ştia 
încotro s'o apuce şi fiecare se îndruma într'acolo 
unde îl împingea îrica şi norocul. Și-şi alegeau dru- 
mul fără nici o judecată cei care fugeau fără de 
Români ; 

lar aceştia din urmă, orientându-se ziua după 
soare şi noaptea după stele chiar şi dacă ocoleau 
“totuşi ajungeau cu bine la Dunăre. Aceia care n'avură 
călăuze Români ajunseră sau în locurile Turcilor pe 

care le socoteau că sunt creştine, sau pieriră fie de 
foame, îie de sete, fie de frig». (C. Brătescu Dobro- 
gea 1444 după lohannes Dlugoz). 

Domnitorii Munteniei au făcut deseori incursiuni 
în Dobrogea: astfel Vlad Ţepeş a atacat cetăţile Tur- 
tucaia, Rasova, Hârşova, Măcin, Isaccea şi a pus în- 
trinsele pe căpitanii săi (|. Bodgan). Mihai Viteazu în- 
tre 1593—95 a făcut o expediţie în Dobrogea, cuce- 
rind o seamă de cetăți depe malul drept al Dunării 
„iar căpitanul Kirali precum se chiamă în comun, ră- 
masă cu mulți Unguri, Cazaci, Români, pe acel! mal 
drept al Dunării şi preface în cenuşă Sistov, Cerna- 
voda, Rasgrad, Baba, Isaccea“. 

La 8 lanuarie 1595, Banul Mihaicea a pustiit Si- 
listra, iar în anul 1603 Radu Șerban o cucerește ală- 
turi de alte cetăți de pe dreapta Dunării, precum şi o 
parte din Dobrogea. 

In acest timp, scriitorul italian Toma Alberti cali- 
fică în 1612 satul Straggia din Dobrogea, „villa gran- 
dissima, abitata la piu parte de Valachi“ (Bulletin de 
L'Institut pour letude de L'Europe Orientale 11). 

Invăţatul nostru istoric Cantemir în «Istoria Impe- 
riului Otoman» povesteşte că în desele călătorii pe care 
le-a făcut spre Constantinopole, a poposit în satul Ali- 
begu, (în prezent avem două sate cu acest nume: Ali- 
bichioiu jud. Tulcea, Alibeiciair jud. Constanţa) şi a 
văzut în ziua de Sfântul Foca 100 de creștini ce erau 
tocmiți pentru' lucru la un turc bogat din acel sat, care 
şedeau fără a face nimic. Intretându-l de ce stau oa- 
menii în repauz, proprietarul turc a răspuns că ser- 
bează pe Sfântul Foca, deşi este o serbare creşștinească, 
căci aşa şi odinioară Turcii au trimis pe lucrătorii 
creştini în această zi sfântă la lucru şi, pe când ei se 
întorceau cu carele, le:a eșit înainte un bătrân vene- 
rabil care cu făclia aprinsă a pus carelor foc. 

Tot Cantemir spune mai departe, când este vorba 
de Silistra „locuitorii Turci sunt foarte puţini în Silis- 
tra—mai mulți sunt creştini, în special Slavi, Bulgari 
şi Români“, 

La Montray arată că Mangalia oraş foarte mize- 

rabil ca înfăţişare era locuit «par des Grecs, la Plu- 
part Moldaves ou Bulgariens». 

Boscovici în lucrarea «Voyage de Constantinopole 
en Pologne», arată că mergând în Nordul Dobrogei 
spre un sat Enichioiu, sat ce există şi astăzi, ajunge 
într'o localitate pe care n'o numeşte, dar ai cărui lo- 
cuitori vorbeau limba valahă «(les habitants parlaient 
la langue Valaque fort difierente dela Bulgare-ctant 
compose d'un melange des plusieurs idiomes, mais 
principalement de Vltalien et de Latin»>.) 

Tot din aceeaşi vreme avem o seamă de hărți cu 
toponomie românească: Roseştey, Vister, Parcheş, 
Somova, Iglița, Doeni, Ghisdăreşti şi Pecineagâ, Tur- 
coaia, Portiţa etc. 

leromonahul rus Partenie, într'o călătorie făcută 
prin Măcin în prima jumătate a secolului XIX scrie că, 
afară de oraș biserica este făcută din scânduri, rui- 
nată şi săracă ; lar biserica din Babadag a fost arsă, 
neîmpotrivindu-se nimeni la aceasta, de oarece episco- 
pul este Grec şi „nu se amestecă“. Țăranii creştini 
numiți Români—au portul bulgăresc şi vorba valahă.» 

In toată această vreme, până la a doua jumătate 
a secolului al XIX, Dobrogea suferă două invaziuni 
ce fixează populaţie nouă; Bulgarii care se aşează 
dela Babadag până la Tulcea, veniţi din Basarabia de 
Sud şi Tătarii din Crimeea care se coboară de-alungul 
mării prin Buceac, trec Dunărea şi se fixează ca po- 
pulație semi stabilă în stepa dobrogeană. 

Aşa i-am găsit şi noi la :878 şi aşa locuiesc şi 
astăzi, Turcii în Deliorman şi regiunile păduroase ale 
Babadagului, Bulgarii ca un cuiu dela Sinoe la Tulcea, 
Tătarii, stepa dela Hârşova spre Balcic. 

Cum şi când s'au aşezat Bulgarii în Dobrogea? 

Din cauza răsboaielor nesfârșite între Turci şi 
Ruși, Dobrogea fiind coridorul de trecere sau de lupte 
Chiar, câteva mii de Bulgari sub sugestia Ruşilor au 
plecat din Tracia să colonizeze regiunea Bugeacului 
din Basarabia până la. Odesa, fiind scutiți şi de ar- 
mată. N'au stat prea mult acolo, nici douăzeci de ani 
şi s'au reîntors în imperiul Otoman, unde era tot mai 

bine decât în locurile în care îi adusese promisiunile 
ruseşti. 

Trecând în Dobrogea, s'au oprit în regiunea din- 
tre Tulcea şi până la Sudul lacului Sinoe, formând o 
massă compactă de 30 sate. 

Bătrânii actuali îşi amintesc din spusele părinților, 
când şi cum au venit bunicii lor pe locurile de astăzi. 

Acesta e locul unde este aşezarea populaţiei de ori- 
gină bulgară în nordul Dobrogei şi cu vechimea sub 
100 de ani, după cum la Sud de tot, în avant stepă 
şi Deliorman, populaţia bulgară s'a fixat prin înfiltrare 
cu emigrare tot din Sudul Balcanilor între 1840-50, 
1880-1900 (Dobrogea Nouă). 

Că sunt plecaţi din locuri deosebite este faptul 
că o bună parte din Bulgarii dela Nord se îmbracă 
şi au un alt dialect față de cei din Sudul Dobrogei, 
pe lângă toponomia satelor care este turcească, deci 
aşezaţi pe ruinile unor safe dispărute, spre deosebire 
de satele vechi româneşti, care au toponomie româ- 
nească. 

De altiel în Dobrogea sunt atâtea ruine de sate 
încât n'ar ajunge o lucrare cât de mare asupra lor — 
despre unele se mai păstrează câte o legendă, despre 
altele vorbeşte numai prezența cimitirelor, căci toate 
sunt de piatră. Văi întregi sunt presărate cu vetre de 
sat pe care legiuitorul la primele parcelări ale pămân- 
tului dobrogean, 1880-1884 le-a păstrat. 

Cimitire vechi se găsesc în aproprierea satelor 
actuale —în islazurile de vite, dar şi în perspectivă de 
dispariţie *), 

Nu putem uita firul acestei scurte monografii fără 
să ne întrebăm. Care era situația populaţiei româneşti 
din acea vreme? 

Am văzut că scriitorii străini semnalează pretu- 
tindeni Valahi şi Români—în orice parte a Dobrogei, 
alături de sigur mai târziu de Turci şi Tătari. 

A rămas însă o regiune curat românească: aşa 


1) Ca unul ce am bătut drumurile şi câmpia veche dobrogeană de 35 
de ani, iar Dobrogea cea nouă de zece ani aproape, socot numărul:satelor dis- 
părute la câteva sute, 

am găsit-o noi la 1878, aşa ne-o arată loan Ionescu 
dela Brad, învățatul agronom, în lucrarea: Excursion 
agricole dans la plaine de la Dobroudgea publicată 
la 1850 în ziarul „Journal de Constantinopole“, lucrare 
de o sută şi mai bine de pagini. 

loan lonescu ne dă şi sintetic populaţia Dobrogej 
după o scurtă descripţie, care merită să fie reprodusă; 


«Aproape jumătate din locuitorii Dobrogei sunt Osmanlii, 
Turci de rasă şi limbă. Turcii şi Românii sunt cei mai nume: 
roşi şi cei mai vechi locuitori ai Dobrogei. Prin afinităţile 
care leagă pe Turci, Români şi Tătari, aceşti locuitori ocupă 
teritoriul Dobrogei, primii spre Marea Neagră (în special re- 
giunea de pădure,adăogăm noi), cei de al doilea, adică Ro: 
mânii, spre Dunăre şi ceilalţi în interior. 

Tătarii goniţi din Crimeia, urmaşi de ai primilor năvăli- 
tori, s'au stabilit intâiu în Basarabia. Dela pierderea Ismailului, 
ei au trecut Dunărea şi au colonizat Dobrogea. Zice mai de- 
parte loan Ionescu: In timp de 44 de ani, Tătarii au părăsit 
de 3 ori ţara. Acei cari sau întors aci după ultimul războiu 
1829, au ocupat Cazalele, plăşile cele mai roditoare. Această 
colonizare a Dobrogei prin Tâtari i-a dat numele de ţara tă- 
tărească. Venirea altor colonişti din diierite părţi în număr 
mult mai considerabil decât acel al Tătarilor, face ca numărul 
familiilor lor să ocupe a Ill-a linie, prima fiind ocupată de 
Turci şi a doua de Români. Bulgarii au venit de 20 ani, scrie 
acelaş autor, adică în preajma lui 1830 părăsind nişte pă- 
mânturi sterpe pe care le-au găsit în Basarabia ; numărul îa- 
miliilor bulgăreşti este aproape egal cu acel al Tătarilor». 


Intr'un tablou sinoptic, autorul dă numărul fami- 
liilor pe judeţe şi naţiuni: 

Monografia lui lon lonescu dela Brad, lucrare 
ştiinţifică şi de informaţii asupra Dobrogei de acum 
100 ani aproape, ar trebui să se bucure de cinstea 
retipăririi (avem un singur exemplar la Academie, a- 
fară de traducerea d-lui F. Mihailescu din Analele Do- 
brogei anul III 1922) pentrucă ni se dă cea mai lumi- 
noasă şi sinceră icoană a vieței dobrogene de atunci. 

In această lucrare, audiantul dela Sorbona preci- 
zează că Românii locuiesc în preajma Dunării; faptul 
este explicabil, dacă ne gândim că în imediata vecină- 
tate se afla o populație curat românească și dacă ne 
amintim şi de perioada de vieață turbure când Românii, 
atât Muntenii cât şi Moldovenii, au irebuit să pără- 
sească locurile părinteşti, nemai putând plăti birurile 
grele şi tot felul de gloabe ce apăsau în special ţă- 
rănimea. 

Era dar o vecinătate de hotare care ademenea 
pe cei mai mulți, era şi preferința țăranilor de a trăi 
sub Turci, cărora nu le datora decât dijma din pro- 
dusele animale şi vegetale. 

De altfel, această creştere a populaţiei româneşti 
în Dobrogea este explicabilă, dacă ne amintim că chiar 
în timpul Regulamentului Organic cam 40.000 de fa- 
milii au părăsit Ţările Române, trecând în Bucovina, 
Basarabia, Dobrogea, în Serbia şi Bulgaria de astăzi. 

Să nu uităm însă şi rolul ciobanilor, a crescăto- 
rilor de oi din tot cuprinsul Ţârii Româneşti şi din 
Ardeal, adaus necontenit de păstori care au străbătut 
stepa dobrogeană şi s'au fixat de multe ori aici. 

In adevăr situaţia geografică a Dobrogei cu flora 
specială, mediteranee aproape, cu vecinătatea mării, a 
cărei influență este considerabilă în timpul iernei, cu 
dunele de nisip şi stepa nesfârșită, cu mlaştini, lagune, 
grinduri, cu ținuturi pustii în acea vreme, au contri- 
buit şi au înlesnit o vieață păstorească fără asemă- 
nare. Ciobanii bârsani nemai având unde să-şi păşu- 
neze turmele de oi, au fost nevoiţi să caute iarba în 
alte părți, încheindu-se chiar o convenţie între Austria 
şi imperiul Otoman pentru acest scop. 

Reproduc tot din lucrarea lui Ion Ionescu, pentru 
întărirea celor afirmate mai sus: 


<Mocanii, locuitori din satele Transilvaniei, Săcele, Să- 
liştea, Valea, Tilişca, Galiştea, Răşinari, Poenari, Rudeni, etc., 
vin la sfârşitul toamnei în Dobrogea, ca să-şi ierneze tur- 
mele. Primăvara cei mai mulţi dintre ei părăsesc ţara; cei ce 
rămân arendează păşuni pentru vară. Aceştia sunt Secelenii, 
Siliştenii, care trăiesc în Dobrogea de multă vreme (să ob. 
servăm că Ion lonescu scrie aceasta la 1850). Printre mocanii 
care vin în Dobrogea cu turmele sunt mulţi care găsesc sim- 
brie destul de ridicată se bagă la stăpân. Dintre acei care îşi 
găsesc astfel de rosturi la Turci. Tătari şi Români sunt unii 
care se stabilesc aici şi se însoară cu fete de Români. In acest 
caz, ei renunţă la supuşenia austriacă şi rămân pentru tot- 
deauna în Dobrogea». 1) 


Dar avem şi mărturii verbale în care pribegia ţă- 
ranilor, care odinioară se ocupau cu păstoritul, este 
redată în expresii plastice : 


«Aicea, povesteşte un ţăran din Sălişte de lângă Sibiu, 
«am fost îniâi tot cu mariă, cu vite şi miei; în vremurile de 
demult nu irecea nici în Rumânia, nici în Dobrogea, ci se 
ținea mai mult în ţara ungurească cu oile; dup'aceea o'nceput 
a trece în România, şapoi acolo a trăit mulţi ani; venea 
vara la munte şi toamna se ducea iar prin Dobrogea, prin 
Ţara Românească, era locul mai văratic. O'nceput apoi oamenii 
de-a rămânea şi pe-acolo, apoi mulţi au rămas pe-acolo cu 
vitele, că s'o strâmtat locul de n-o mai putut umbla cu iele 
pe drumuri». 

De asemenea un ţăran din Gorj povestea: 

«Plecam cu oile,toamna din munte, ne duceam până la 
Marea Neagră, treceam Dunărea la Olteniţa în ţara turcească, 
cât îi Dobrogea (deci rămăsese noţiunea de Dobroge ţară 
fără păduri, stepă şi iarăşi stepă) şi cât îi Bulgaria pe-acolo 
umblam. Dacă treceam Dunărea, nu ne 'ntreba nimeni de unde 
vii un' te duci; la Turci plăteam un stanţiu ca pentr'o oae. 


) Am găsit şi sunt multe cazuri când, în epoca de înfiltrare a popu- 
laţiei bulgare, mulţi ciobani dintre cei veniţi în Dobrogea s'au căsătorit cu 
bulgarce şi au perdut aproape naționalitatea în satele cu masse compacte 
bulgărești. Rămăsese doar numele: Gheorghe Mocanu, Ivan Panov (Panu), 
Cojucarov (Cojocaru), etc., toți fii şi urmași de ai ciobanilor, veniţi înainte 
de 1877 in Dobrogea de Sud. 

Când acești ciobani s'au stabilit în massă compactă, atunci nu și-au 
perdut naționalitatea, constatare pe care am făcut-o la fața locului în județul 
Caliacra, cu prilejul unei anchete școlare în satul Şerpeni. 

Mergeam câte şase săptămâni, şi acolo şedeam până la Si 
Gheorghe». 

Altul, Ion Dunian din Cesnădia: 

«Am fost până'n ţara turcească în Dobrogea, cu oile, 
este peste 40 de ani. Am fost până la Marea, iera lume mai 
puțină pe acolo şi d'aia ne duceam; nu da zăpada ca pe acia, 
puțintică : azi o da, mâine o lua. Acu so înmulţit lumea şi 
Turcii nu ne mai lasă. Plecam toamna de-ai:i di la munte, 
de-aici de acasă mai era ungureni de dincolo (Români arde- 
leni stabiliți mai de mult în țările române) şi mergeam cu 
oile acolo, cu toţii, mergeam câte trei, patru ciopoare (1000 
de oi) la un loc, mergeam cam până "îndreptul Bucureştilor 
şi pe urmă treceam Dunărea pe la Schile, păşunam în Do- 
brogea de toamna până 'n primăvară». 


Aceste relatări se verifică prin satele de ardeleni 
pe care le avem în Dobrogea, unele din ele cu ve- 
chime necunoscută, altele înființate. în preajma lui 1877 
şi după această dată, astfel că tot centrul Dobrogei 
este locuit de Ardeleni, mai bine de 25 de sate cu 
majoritatea populaţiei venită din Săcele, Ţara Oltului 
şi din alte părți ale Ardealului. Dar nu-i sat, care să 
nu aibă mocanul lui, econom de vite: prin excelență şi 
astăzi, după cum proprietatea mare în Dobrogea este 
reprezintată tot prin urmaşii ciobanilor, veniți direct 
din Ardeal, sau după o poposire vremelnică în Bugea- 
cul Basarabiei. 


CAP. IV 


Populașia Dob-ooei la 1977 -73 


Inainte de a trece la starea de fapt a populației 
dobrogene, să cităm încă un document după Lejan şi 
Allard, pentru a ne da seama care era populaţia Do- 
brogei în preajma lui 1877: 

Malul Dunării era populat de Români, începând 
dela Buiuc Seimeni 5 klm. la Nord de Cernavodă şi 
până la Sitistra, (15 sate curat româneşti ce se găsesc 
şi astăzi în aceiaşi situație). Dealtfel lanţul satelor ro- 

mâneşti se întinde şi mai departe în sudul Dunării 
cât ne desparte de Bulgaria şi Jugoslavia. 

Pentru Nord şi Vest, alt cercetător al Dobrogei, 
Peters, ne dă numele satelor româneşti ce se țin lanţ 
dela Cernavoda pe tot malul Dunării ba şi mai de- 
parte, arcuindu-se pe malul Mării Negre până la 40 
klm. nord de Constanţa, aşa cum le-a arătat şi lon 
lonescu dela Brad. 

Acum vom aminti despre încorporarea Dobrogei 
lă România. 

Să ştie că la 10 Noembrie 1878, România a fost 
repusă în drepturile ei de veche stăpânitoare a ţării 
lui Mircea „Domn până la Marea cea Mare“, după ce 
Domnitorul Carol a adresat proclamația către locuitorii 
dobrogeni şi numise pe cei doi prefecţi, Remus O- 
preanu la Constanţa şi Gheorghe Ghica la Tulcea. 
Reproducem proclamația de atunci: 


Locuitorilor Dobrogeni 


Marile Puteri Europene prin tratatul din Berlin a unit 
țara voastră cu România. 

Noi nu intrăm în hotarele voastre ca cuceritori; dar o 
ştiţi şi mult sânge românesc s'a vărsat pentru desrobirea po- 
poarelor din dreapta Dunării. 

ni Locuitorilor de orice naţionalitate şi religiune, Dobrogea, 
veche posesiune a lui Mircea cel Bătrân şi al lui Ştefan cel 
Mare de astăzi face partie din România. Voi de acum alâr- 
naţi de un stat unde nu voinţa arbitrară, ci numai legea des. 
bătută şi încuviinţată de naţiune hotărăşte şi cârmuieşte. 

Cele mai sfinte şi mai scumpe bunuri ale omenirei, vieaţa, 
onoarea şi proprietatea, sunt puse sub scutul unei Constitu- 
țiuni pe care ne-o râvnesc multe naţiuni străine. Religiunea 
voastră, familia voastră, pragul casei voastre vor îi apărate 
de legile noastre şi nimeni nu le va putea lovi fără a.şi primi 
pedeapsa legiuită. 

Locuitorilor Musulmani ! Dreptatea României nu cunoaşte 
deosebire de neam şi de religiune. Credinţa voastră, familia 
voastră vor fi apărate deopotrivă ca şi ale creştinilor. Aface- 
rile religiunii şi ale familiei vor fi pentru voi încredințate a- 
părării Muttiilor şi judecătorilor aleşi din. neamul şi legea 
voastră. 

Şi creştini şi musulmani primiţi dar cu încredere autori: 
tăţile române, ele vin cu anume însărcinare de a pune capăt 


Biblioteca Judeţeană „loan N. Roman” Constanţa 


ua 


dureroaselor încercări prin care aţi trecut, de a vindeca ră- 
nile răsbelului, de a apăra persoana, averea şi interesele 
voastre legiuite, în sfârşit de a vă desvolta buna starea mo- 
rală şi materială. 

Armata română care intră în Dobrogea, nu arealtă che: 
mare decât a menţine ordinea şi model de disciplină de a 
ocroti pașnica voastră legiuire. 

Salutaţi dar cu iubire drapelul român care va fi pentru 
voi drapelul libertăţii, drapelul dreptăţii şi al păcii. 

In curând provincia voastră pe cale constituțională va 
primi organizaţiune definitivă, care va ţine seamă de trebuin- 
țele şi de moravurile voastre, care va aşeza pe temelii sta. 
tornice pozițiunea voastră cetățenească. 

Până atunci autorităţile române au ca întâia îndatorire 
de a cerceta şi îndestula trebuinţele voastre, de a îngriji de 
bunul vostru traiu, de a vă face a iubi ţara la a cărei soartă 
acum va fi lipită de soarta voastră. 

Ca întâia dovadă a părinteştei noastre îngrijiri pentru 
voi, a dorinţei noastre de a uşura greutăţile voastre, noi des- 
ființăm dijma de orice natură. 

Dela 1 lanuarie 1880, ea va îi înlocuită prin o darebă- 
nească mai dreaptă şi mai uşoară pentru agricultori. 

Şi dar chemând binecuvântarea Celui Atotputernic în nu- 
mele şi cu învoirea Europei, noi luăm astăzi în stăpânire 
provincia Dobrogei care revine şi este ţară rc.nână şi trimi- 
fându-vă Domneasca noastră salutare, vă urăm ca această zi 
să devie pentru această nouă parte a României, începutul u- 
nui viitor de pace şi de înflorire, prin începutul bunului traiu 
şi a întrățirii, între fiii aceleeaşi țări. 

Datu.-s'a in Brăila la 14 Noembrie, anul graţiei 1878 şi 
în al 13 lea an al Domniei noastre. 

Carol 


Dăm acuma după diferite statistici populaţia Do- 
brogei în anul 1879—1880. 


Districte Locuitori 
Tulcea 43.000 
Babadag 41.000 
Constanţa 23.320 
Măcin 8.000 


Medgidia şi Cernavoda 8.000 
Total 123.320 


Aceste date sunt după lucrarea lui Kolb The 
condition oi nations social and political» 

După o statistică românească din 1880,se găseau 
în Dobrogea 51.915 Români față de 105.000 alte na- 
ționalități (36, 3*/. Români; 63, 7%, alte naţionalităţi) 
total 156,915 desigur. O statistică cât se poate mai a- 
proape de realitate. 

După origina etnică această populațiune se îm- 
părțea precum urmează: Români 51.915. 


Turci şi Tătari 45.902 


Bulgari 30.643 
Ruşi şi Lipov. 17.798 
Greci 4.271 
Germani 2.736 
Evrei 1.135 
Armeni 935 
Diverşi 1.779 


Total 157.114 


După 28 ani populația Dobrogei vechi se găsea 
astiel: în 1928. 


Români 168.145 faţă de 51.915 în 1880 
Turci 11.037 
Tătari 0-7. Ra DR Ia 2 E 
e ai 41.310 « 30,643 « 

uşi 17.279 : 
Lipoveni 16.676 * Pda 
Greci 9.349 « 4.275 « 
Germani 7.801 « 2.136 < 
Țigani 4.169 
Evrei 4439 « 1.135 « 
Armeni 954 « 935 e 
Italieni 666 
Macedoneni „574 | 
Poloni 141 
Sârbi 133 
Francezi 2 ui 1.779 
Engleji 40 
Găgăuţi 2,397 
Diverse naţionalităţi 1.417 | 

319.595 157.114 

Din comparaţia cifrelor dela acestă dată cu 1880 
rezultă că populaţia turcă şi tătară a scăzut, pe când 
la celelalte naționalități a crescut neașteptat de mult. 

Pentru noi Românii este explicabilă această creş: 
tere de oarece s'au făcut o seamă de colonizări, atât 
în locurile proprietatea statului, cât şi în acelea ale emi- 
granţilor turci şi tătari, care nu aveau forme defi- 
nitive de proprietate (tapi). 

Să vedem cum şi unde se găseşte astăzi stabilită 
populaţia Dobrogei vechi, după care vom aminti şi de 
cea din Dobrogea nouă: 

Pe malul Dunării, începând dela Turtucaia şi până 
la vărsarea în Marea Neagră, avem o populaţie ro- 
mânească de autohtoni un număr de 50 de sate prin- 
tre care sunt intercalate câteva sate bulgărești, între 
Turtucaia şi Silistra şi altele câteva locuite de Ruşi 
în aproapiere de Sî. Gheorghe. Toate aceste sate ro- 
mâneşti pe care l-au găsit toți scriitorii străini în di- 
ferite epoci, sunt aşezate pe fundul văilor la poalele 
dealurilor şi totdeauna cu fața spre apus sau miazăzi; 
casele n'au nici o rânduială în așezarea lor, sunt în- 
grămădite unele între altele şi se explică această si- 
tuație de grija pe care o aveau locuitorii în trecut ca 
să fie aproape unii de alţii, să se apere la năvălirea 
duşmanilor. 

Din punct de vedere al construcției caselor auto- 
chtonilor avem 3 tipuri: case cu o singură odaie şi sala 
de intrare (cele mai puține); case cu o odaie și sală, 
iar în locul celeilalte odăi grajdul pentru vite şi unelte. 
Tipul acesta de case se găseşte mai ales în satele 
aşezate pe coastă. Și în fine case cu două și mai 
multe camere cu grajduri de o parte, cu polate, case 
ce verifică gospodăria fruntaşilor unui sat. Ca material 
casele sunt făcute din cărămizi nearse şi acoperite în 
general cu stuf. De vreo 20 de ani, decând a luat ființă 
industria olanelor şi a țiglei se întrebuințează pentru 
acoperiş aceste elemente. Ca ocupaţie, vechii autoch- 
toni au pescuitul, dacă sunt lacuri în apropiere, apoi 
plugăria ca ocupație principală, iar în unele localități 
cultura viilor. 

Populaţia este foarte deasă şi săracă totodată, 
influențând în chip sensibil asupra frecvenței școlare. 
Imbrăcămintea este făcută în general în casă, numai 
tinerii poartă haine din ştofe de târg; vieața fami- 
liară este aceeaşi ca a Românilor de pretutindeni: 
nunțile şi alte evenimente legate de vieaţa cuiva sunt 
cinstite cu risipă de bucurii, cântece, cu veselie şi 
deschidere de suflet, cu acea înfățișare de manifes- 
tare lăuntrică pe care o găsim la Român şi când are 
şi când n'are cu ce să trăiască. 

Vorbirea Românului dobrogean se apropie de dia- 
lectul muntenesc până aproape de Măcin, de acolo 
începe cel moldovenesc, cu încrustări de expresii tur- 
cești, intrate şi fixate în vorbirea de toate zilele, din 
curgerea vremei şi a locuirii laolaltă cu populaţia 
turcă. 

Pentrucă relatările lui Ion lonescu dela Brad, cu 
privire la existența satelor autohtone, deşi foarte bine 
documentat în ceiace priveşte unele aşezări, nu sunt 
complecte, vom reînoi firul acestor sate cu încredin- 
țare că aducem o contribuţie pentru cercetătorul de 
mai târziu. 

Harta lui lon lonescu se oprește la o linie care 
trece prin satul Rasova (fost pentru câteva luni capi- 
tală de județ (1879) ca fiind locuit de Români, după 
ce enumărase tot lanţul începând dela Marea Neagră. 
Insă dela Rasova spre Sud se începe alt lanţ de sate 
şi fapt neaşteptat, unele din ele se găsesc la 10—15 
klm. depărtare de malul Dunării. Astfel pe malul Du- 
nării avem Vlachioi (satul Românilor în traducere) 7 
klm. la Sud de Rasova, aşezat la coada văii Vede- 
roasa ; alături peste un podeţ, Alimanul cu o biserică 
veche, cu preotul care deservea pela 1860, unde era 
şi o şcoală, apoi spre Sud se întind un alt rând de 
sate, toate locuite de vechi dobrogeni; Mârleanul, cu 
movila Drăgaica, Beilicul, Oltina (vechiul Altona ro- 
man), toate alcătuiau înainte de 1877 un centru de 
cultură foarte important. Dealtfel satul Oltina este po- 
menit în toate hărţile între 1700— 1800 şi este astăzi 
unul dintre cele mai mari sate din Dobrogea. Rândul 

satelor româneşti se ține spre Silistra, precum ur- 
mează: Câşla, Pârjoaia, Satul Nou, Buceag, târguşorul 
Ostrov, iar dincolo de Silistra, Vaidomir etc. 

O parte din satele acestea au corespondentul pe- 
ste Dunăre; dar pe când Satul Nou, Oltina, Mârleanu, 
Beilic, Cocargea, depe malul Borcei din județul Ialo- 
mița sunt nişte sătişoare mahalale, cele din Dobrogea 
se află în frunte ca mărime. 

Alături de satele româneşti arătate mai sus, vine 
al doilea brâu de sate cu autohtoni: Coslugea, Ghiu- 
vegea, Parachioi, Cocargea, Caranlâc, Cuzgun, în care 
locuitorii se manifestă ca vorbire, ca port, ca aşezare 
a caselor, la fel cu autohtonii depe malul Dunării '). 

Să ne întoarcem la firul aşezării populației româă- 
neşti după 1877, care s'a stabilit în 3 perioade: 1881- 
1896, 1903-1906 (veterani) şi după răsboiul cel mare. 
Această populațiune nare sufletul unitar, aşa cum îl 
găsim la populația băştinaşă. Astfel coloniştii veniți 
din județele Ilfov, Vlaşca, Teleorman şi Romanați, din 
Câmpia Dunării, sub denumirea generică de olteni, 
ilfoveni, etc. au adus cu dânşii voiciunea, munca în- 
dârijită, vitalitatea şi îndrăsneala specifică olteanului în 
aşa măsură că ei au grăbit plecarea Tătarilor şi Tur- 
cilor, dar tot ei au ridicat gospodării ce nu pot îi ega- 
late decât cu ale Svabilor din Banat. Acești colonişti 
s'au aşezat în Dobrogea pe toată întinderea ei, în spe- 
cial la Sudul stepei, în preajma Deliormanului. Alţi 
colonişti sunt veniți din județele Râmnicu Sărat, Bu- 
zău, Brăila şi s'au aşezat în general în centrul Do- 
brogei, sub denumirea de Cojani. Aceleaşi case fru- 
moase, cu gospodării minunate, îmbracă acum stepa 
dela Nordul căii ferate Cernavoda- Constanţa. 

Din a doua perioadă de colonizare, 1903— 1906, 
avem veteranii dela 1877 cu fiii acestora şi cu toți 
tinerii fără deosebire de naționalitate, care au fost 
împroprietăriți pe vechea graniță a Dobrogei. 


1) Au o singură caracteristică, fiind în preajma populaţiei turcești sau 
chiar amestecată cu aceasta, vorbesc între dânșii turcește, ceiace făcuse pe 
unii călători de-acum 50-60 de ani şi chiar funcţionari să-i socotească drept 
Găgăuţi. Este drept că acest neam de oameni trăește în câteva localităţi, dar 
despre aceştia vom arăta mai jos. 

Odată cu aceste colonizări cât și înainte de 1877, 
S'au aşezat în Dobrogea Ardelenii, fie în masă com- 
pactă, fie unde au găsit loc pentru turme. Buni eco- 
nomi de vite, tăcuţi şi strânşi la pungă, păstrând din 
însuşirile cu care au fost înzestrați de veacuri şi în 
vecinătatea asupritorilor, Ardelenii alcătuiesc o popu- 
laţie cu vitalitate puternică şi cu rezonanțe adânci în 
massa populației dobrogene! Alături de vechii autoh- 
toni, ei au alcătuit elementul de statornicie a gândului 
şi vorbirei româneşti. Ca îmbrăcăminte ei păstrează în 
bună parte cioarecii dela origină, după cum olteanul 
cămașa lungă până în pământ, verificând şi prin acea- 
stă formă exterioară conservatorismul și vitalitatea 
neamului nostru. 

A doua populație dobrogeană cu vechime, cunos- 
cută, este cea Turco-Tătară. Turcii au venit în massă 
şi au colonizat întreaga peninsulă Balcanică ca şi Do- 
brogea, după marea bătălie dela Varna din anul 1444, 
Ei s'au aşezat în Dobrogea în regiunile cele mai bo- 
gate, partea de Nord a județului Tulcea şi Sudul Do- 
brogei în Deliorman, întreaga Dobroge Nouă, unde es 
găsesc şi astăzi în număr mare și de unde emigrează 
an după an. 

Tătarii, veniți ceva mai târziu între 1500 şi 1600 
sub conducerea unui Han, sau aşezat în stepa dobro- 
geană; numărul lor era de câteva mii și pe vremea 
aceea aveau o organizație militărească, recunoscută 
de către Sultanul Turcilor. 

A doua invazie mai mare a lor a îost dela 1830- 
40 şi după această dată, în urma războiului din Cri- 
meia; atunci s'a înființat oraşul Medgidia în onoarea 
Sultanului Abdul Medgid. 


Aşezarea satelor turceşti şi tătăreşti prezintă note carac- 
teristice demne de notat: în satele turceşti casele sunt rare, 
îndeobşte împrejmuite cu gard până peste înălțimea omului, 
pe când cele tătăreşti au o înfăţişare troglodită, fără nici o 
ordine; în general toate casele sunt făcute din pământ, cu 
lut galben şi paie frământate, case fără tavan, fără podele, 
fără un scaun sau masă, iar drept pat o prispă pe marginea 
pereţilor interiori. In case nimic pe care să-ţi pui ochii; o ro- 
gojină, o sobă oarbă într'un colţ, încălzită iarna cu tizic (paie 

şi pleavă treerate cu cai şi strânse în bucăţi ca cine ştie ce 
lucru de valoare), lemnele lipsind cu deosebire în stepă. 

Femeea tătarului munceşte puţin, cele bătrâne stau toată 
ziua cu luleaua plină de fum şi cenuşă. 

Satele tătarilor n'au nici o împrejmuire, nici un pom şi 
dacă n'ar îi fumul ce curge necontenit, ai avea părerea că nu 
sunt locuinţe omeneşti 

Dealtiel şi munca Tătarilor se face de multe ori ca şi 
la primitivi,—este însoţită de muzică. Se aşează la rând cu 
sapele în şir, iar înaintea lor pare că ar sta un strămoş-—se 
dă cu sapa odată, se face un pas înainte, designr nu în ace- 
laş ritm, dar totuşi într'o colaborare din care nu se vede e- 
nergia şi munca individuală. Aceiaşi primitivitate o găsim şi 
la dansul lor, imitând munca prin mişcările genunchilor, u.- 
merilor, a întregului corp. Au şi obiceiuri frumoase: bătrânii 
sunt respectaţi şi tatăl este încă multă vreme conducătorul 
tuturora, chiar după ce se însoară cei tineri. Nunţile ca şi pe- 
trecerile lor păstrează ceva din vremurile barbare, cu lupte 
între aşa zişii pelivani care ţin câteva zile, în bătaia tobei şi 
dairalei ce nu mal contenesc. 

Privind în general traiul alături de Români, de Nemţi 
şi de Turci, Tătarii nu şi-au schimbat prea mult apucăturile 
şi felul de vieaţă. Aţa care leagă pe om de strămoşii lui, le 
ține încă ochii închişi şi nu le dă râgaz să privească măcar o 
clipă alături de strămoşi ca să se scuture de toată moştenirea. 
Şi totuşi acest tablou suferă modificări în satele în care aşe- 
zările româneşti au depăşit majoritatea sau chiar în satele 
tătăreşti unde ambianța cere o nouă viaţă: Tătarii au început 
să se încadreze în ritmul muncii creiatoare, fac gospodării 
noui, arătoase, clădiri simetrice, şi case omeneşti, plantează 
pomi îşi împrejmuiesc casele le văruesc (lucru neauzit şi ne- 
văzut cu 10 ani în urmă). 

Un exemplu viu îl avem în satul Valul lui Traian ve- 
chiul Hasancea, la 12 Klm. de Constanţa. 

Cât priveşte vieaţa familiară a Turcilor cât şi gospodăria 
lor, găsim alt ritm, Aceştia locuesc în case mai spaţioase, cu îm- 
prejmuiri de cetate, unii cu grădini şi stupării, cu o înfăţişare 
ce ne arată pe oamenii aşezaţi şi cu grijă de gospodăria lor. 
Vieaţa familiară li restrânsă ; nu beau vin, îşi fac rugăciunile 
tradiționale cu toată rigoarea, sunt foarte cinstiţi, cumpătaţi 
la vorbă şi stăruitori la muncă. 

Ca înfăţişare exterioară, Turcii sunt bruneţi, corpul bine 
făcut, fruntea dreaptă, ochii negrii sau căprui, spre deosebire 
de Tătari cari au două caracteristice, nasul turtit şi ochii cu 
tăietură piezişă. 

Atât femeile cât şi fetele şi la Turci şi la Tătari îşi vop- 
sesc unghiile, genele şi spâncenele. 

Populaţia Turcă-Tătară din cauza emigrărilor este în 
continuă descreştere. 


A treia populaţie conlocuitoare cu noi în Dobro- 
gea, o alcătuesc Bulgarii cu aşezările arătate mai înainte: 
un număr de sate la Nordul județului Tulcea şi alt 
număr cel mai mare în Dobrogea Nouă. Cu privire la 
Bulgari, voiu mai cita câteva rânduri din scriitorul bul- 
gar Prof. Dr. Miletici: 


Se ştie că elementul turcesc, zice autorul, din Nordul Bul- 
gariei se află massat mai ales în părţile răsăritene ale Ţării: 
în ceia ce priveşte numărul turcilor în raport cu al Bulgarilor 
la 1888 se aflau 482349 Turci, alături de 477.132 Bulgari. Se 
vede din aceasta că elementul turcesc cu toată emigrarea în 
massă în timpul răsboiului 1977 78 reprezenta în cercul Has 
chioiu (astăzi jud. Durostor) 43,9%, iar Bulgari 8,6; în cercul 
Ema (jud. Caliacra) erau 75,2%, Turci şi numai 14%, Bul- 
gari. 

Scrie mai departe profesorul Miletici: <este însă fapt 
neîndoios că vechea populaţie bulgară din cercurile Varna, 
Balcic, Dobrici, Curbunar şi Silistra se dovedeşte a fi recent 
colonizată, adică nu e mai veche de 100 de ani». «Cât priveşte 
populaţia bulgară din Nordul Dobrogei» acelaş prof. aratăcă 
coloniştii Bulgari au trecut la 1791 în guvernământ Cherson, 
apoi s'au reîntors în Sudul Basarabiei de aici au trecut la 
1320—1830 în colţul de Nord Est al judeţului Tulcea unde se 
află şi astăzi. 

«După răsboiul din 1853—1877, zice profesorul Miletici, 
Nordu Estul Bulgariei s'a colonizat cu un nou val de emi: 
granţi din Sud şi din Balcani». 


Ruşii ca şi Lipovenii au venit la Gurile Dunării 
ca pescari şi ca negustori, către sfârşitul veacului al 
XVII-lea prin schimbările politice ce s'au făcut în U- 
craina (a fost cedată Moscovei de Polonia). Ruşii Ca- 
zaci s'au refugiat în Dobrogea şi au format o colonie 
foarte puternică în Deltă şi în colțul cuprins între Tul- 
cea, Sf. Gheorghe și Nordul lacului Smeica. Ei sunt 
împărţiţi în mai multe secte religioase. Câteva sate ru- 
seşti (lipoveneşti) sunt izolate: pe Dunăre două, unul 

1) Această regiune pe care am vizitat-o $ ani la rând, este astăzi 
locuită de o populaţie bulgară, aşezată pe vechile cimitire turceşti, dinre cele 


mai mari din câte le-am văzut în cuprinsul Dobrogei. 

lângă Măcin şi altul la Sudul Hârşovei, unul lângă 
Constanţa, toți renumiţi pescari. 

Venim la Germani, ca populaţie a Dobrogei. Cei 
dintâi Germani au venit în Dobrogea în anul 1841, 
din Rusia şi Leiptzig. La 1848, o parte din Germani 
ce se găseau în apropierea Brăilei au trecut în Do- 
brogea de Nord şi în mijlocul pădurii nesfârşite a 
Babadagului, au înființat sub conducerea lui Adam 
Kiin satul Atmagea, pe ruinele satului Akpunar. O altă 
colonie s'a stabilit lângă Tulcea în comuna Malcoci. 
In urma năvălirii Tătarilor şi a Cerchezilor în Dobro- 
gea, după răsboiul din Crimeia, o parte de Germani din 
Atmagea au emigrat formând colonii noui la Cataloi, 
lângă Babadag, în acelaş timp au venit alte familii din 
Germania de Nord şi s'au aşezat la Ciucurova, lângă 
Atmagea. 

Tot înainte de 1877, au mai venit Germani din 
Rusia şi s'au stabilit în comunele Cogealac, Tareverde 
şi Facria din jud. Constanța în majoritate Svabi. In 
Dobrogea de Sud, numărul Germanilor este foarte 
redus. 

Cerchezi, Lazi, Arabi şi Găgăuți. Popoarele a- 
cestea au trecut prin Dobrogea în cursul secolului al 
XVIII-lea şi al XIX-lea şi au lăsat urme prea puține. 
Astiel Cerchezii au dispărut cu totul, Lazii mai au câ- 
teva familii, Arabii au dispărut şi ei, iar Găgăuţii în- 
trun număr de câteva mii (10— 15000) locuiesc în două 
sate din jud. Constanţa, unul din jud. Tulcea şi 7 sate 
în jud. Caliacra. Origina Găgăuţilor este necunoscută, 
după unii autori sunt Cumani, după alții ar fi Maho- 
medani creştinaţi, întrucât această populaţie vorbeşte 
limba turcă. 

Grecii, Armenii, şi Evreii alcătuesc încă o parle. 
din populaţia Dobrogei, deşi nu sunt în massă com- 
pactă. Totuşi în Constanţa şi Mangalia, Grecii au o ve- 
chime odată cu aşezările lor pe malul Mării Negre, 
iar Armenii ceva mai târziu, veniţi ca negustori. 

Numărul lor este arătat în statistics dela 1928. 
Toate aceste populaţii începând cu neamul nostru, al- 
cătuit şi el din vechi dobrogeni, ardeleni, colonişti din 

diferite părți ale țării, Macedonenii viguroşi din Dobro- 
gea-Nouă trăesc laolaltă sub un suflet nou şi necu- 
noscut care se cheamă sufletul dobrogean. El este re- 
zultat al stepei, al vânturilor, al secetei şi al rapor- 
tului de contrarietate şi asemănare între toate națiu- 
nile conlocuitoare. 

Aşezările noui ca şi cele vechi, diversitatea loca- 
lităţilor de origină, tresăturile sufleteşti ale fiecărei na- 
ționalități în parte, sunt pietre de încercare pentru 
stabilirea unui echilibru suitetesc, dar mai ales pentru 
învățători, care trebuie să topească şi să formeze un 
suflet unitar, din care să isvorească mândria: sunt 
Român. 

Această conştiinţă de unitate şi mândrie vom în- 
cerca s'o dovedim şi se va verifica prin ea însăşi în 
capitolele următoare. 

Scoala primară dir Dobrogea 
cea „E SEE E înainte de 1877 
Pentru stabilirea începutului de şcoală, vom pre- 
zinta două documente. Intâi, un abecedar: 
ABECEDARU 
Turco-Românu 


de Constantin Petrescu 
Institutorele șc6lei române din Silistria 


Ediţiunea Anteia 


Preclul este de 2 lei noui 


Rustciuk 
Imprimeria Provinciei Danubiului 
1874 


Pre Eminenţei Selle 
Mitropolitului Durostolo-Cervensckii Domnului 
Domn Grigore, 

Pre Eminentului meu Stăpânu ! . 


Providinfa, quare supraveghează asupra crea- 
tiuniloru selle, ne a trimisu în persona Eminenţei 
Vostre, unu salvatoru, unu adeveratu păstoru spiri- 
tualu şi unu emininte allu ginteloru que păstoriţi în 
sânta Vostră eparchiă. Paternele Vostre solicitări, 

iubirea de lumina învețiamântului şi generositatea 
que Ve caracteriseză s'au manifestatu deja : țotu po- 
porulu, fără distincțiune, s'a convinsu de aquestu 
addeveru. 

Subsemnatul deră voindu a face un serviciu 
connaționaliloru mei din aceste părți, prin aquestu 
apusculu şi nedispunendu de medilocele necesarie, 
allergu cu respectu ia paterna Vostră generozitate 
rugându-ve qua se binevoiți a facilita imprimarea 
lui. Prin aguesta, Pre Eminentul meu Stăpînu, veţi 
face unu bine neuitatu Româniloru din Turcia a 
quăroru generatiuni fiitore vor sci să preciuescă la- 
udabilele Vostre binefaceri şi recunoscători fiindu, 
numele Eminenției Voste va rămânea nemuritoriu 
între Românii din direpta Danubiului. 

Primiţi, Pre Eminentulu meu Stăpînu, certitu- 
dinea înaltei stime şi pertectei considerațiuni que 
cu recunoştinţă. 

„Vă conservă 
Allu pre Eminenţei Vostre 
pre plecatu Servu 


Const. Petrescu 
Silistria, 1874, Martie în 30. 


n 
P.efaca 
„Omulu trebue să fiă utilu, 
semeniloru sei şi să lucre, câtu 
pote, pentru îmbunătățirea sor- 
fei loru“, 

Subsemnatulu de trei spre diece ani profesionându 
missiunea de institutore la Şcoala Română d'in Silistria 
şi vedendu, primo că limba turcă, ca limbă a Statului, 
este necesariă oricărui Românu din drepta Danubiului, 
quari prin cunscerea litteraturei turce se potu apro- 
pia cu mai facilitate de autoritate, spre a-şi spune pă- 
ssurile scle şi a-şi apăra direpturile seu  privilegiele 
pe quari Marinimosul nostru Imperator Sultan Abdul- 

Azis a binevoitu a le acorda supuşilor săi, fără dis- 
tincţiune de naţionalitate şi religiune: Secundo: că 
Românii din aqueste părți fiindu în contactu continuu 
cu Turcii asupra comerciului şi asupra bunelor rela- 
țiuni, que neap&ratu trebue să dureze între ei, me 
decisei prin debilele melle puteri, que prin aquestu 
opusculu se facwn serviciu confraților mei Români din 
direapta Danubiului, qu&rora le şi dedicu abecedarulu 
aquesta. 

Aşiu fi pre veselu vezendu pe confrații mei 
conlucrându la un asemenea scopu, prin stăruirea de 
a familiariza în şcoli şi între generațiunea română, 
din aqueste părți, şi învățământul limbei turce; quare 
le va fi utilu. 

Autorul 


Către Românii din direapta Danubiului din Turcia 
Amabilii mei confraţi 


Invefiământul limbei materne Române ne este 
naturalmente obligătoriu ; pe lEngă aquestă însă a- 
vându în vedere elementele cu quari trăimu în So- 
cietate, şi mai cu seamă limba şi literatura Sta tului 
trebue să ne impunem imperiosa datorie da a stu- 
dia şi limba Turcă chiar prin şcolile nostre naţio- 
nale ; quăci D-voastre deja cunoaşceți câtu de sim- 
țitu este necesitatea ei, mai multu prin comune unde 
Românii nu sciu pronuncia nici uă vorbă în limba 
turcă, şi quându au vre-uă necesitate suntu siliți a 
se căciuli chiar antagoniştiloru loru, spre a fi ad- 
jutați la pasurile, que altraminte aru putea să şi le 
sevîrşească şi singuri. 

Deși acestu abecedaru nu pote corespunde la 
unu învețiămîntu satisfăcătoriu, totuși jinimea nostră 
va putea se capete unu bunu începutu de cetire şi 
vorbire, facilitându astfel complectarea învățămîntului. 

Sperându deră, amabilii mei confrați, que veţi 


Biblioteca Judeţeană „loan N. Roman” Constanţa 


e ae 
binevoi a primi aquestu opusculu pe quare vi-lu 
dedicu spre semnu de frățească amore que ve con- 
servu, ve salutu şi suntu allu D-voastre. 

Conţrate 


CONSTANTIN PETRESCU 
Institutorile Șcelei Române din Silistria 


D-l N. Cartojan, care reproduce aceste prefațe 
după exemplarul ce se află în Biblioteca liceului D. 
Maiorescu din Giurgiu, adaogă: 

” Titlu de abecedar dat acestei lucrări este prea 
modest de oarece cartea în afară de  <alphabetulu 
complectu», de «tonarea vocalelor», «proveniența lite- 
relor», <exerciţii de silabisire» şi «de cetire», mai cu- 
prinde o gramatică cu părțile cuvântului  «variațiunea 
de numeru şi casu a substantivelor, adjectivelor şi 
pronumenilor> (declinările) «conjugarea verbelor“ <părţi 
invariabile» şi câteva bucăţi de lectură. 

Vrasăzică la 1874 se tipăreşte un abecedar „Tur- 
co-Românu“ pentrucă profesând misiunea de institutor 
la Şcoala Română din Silistria de 13 ani, autorul Const. 
Petrescu a simţit necesitatea ca Românul să se poată 
apropia mai cu „îacilitate“ de autoritate, a-şi spune 
păsurile, a-şi apăra drepturile. 

Deci cea dintâi şcoală oficială românească este 
ceea din Silistria, înființată la 1861. 

Vom vedea mai departe că această şcoală a fost 
subvenționată de statul român, iar o parte dintre elevii 
lui Constantin sau Costache Petrescu—cum era numit 
de toată lumea, s'au făcut învăţători în Silistra şi mai 
apoi în Dobrogea. Al doilea document este caieţelul 
găsit în biserica din Azaclău. 

«Am găsit dăunăzi, 1912», zice d. profesor Iorga, în 
biserica din Azaclău, în față cu Galaţii, un caieţel de 
daruri făcute, începând din anul 1859 de locuitorii mai 
multor sate din Dobrogea, pentru a clădi biserica ro- 
mânească pe o vreme când în aceste ţinuturi ortodoxe 
se cunoșteau deosebirile de rasă — dela Alibeichioi 
(sat în mijlocul judeţului Tulcea n. a.). Astăzi manu- 
scriptul se află la Academia Română. Titlul e acesta: 

«Condică de milostenii, cu ajutorul Tatălui şi al 
Fiului şi al Sfântului Duh, amin: 1859, 16 August». 

«Cel care a făcut această operă de pietate,spune 
d. profesor Iorga, e unul dintre acei cărturari cum se 
aflau în Dobrogea cu mult înaintea ocupației româ- 
neşti în 1878. Acest apostol Teodorescu, sau cum is- 
căleşte odată după o modă care a domnit în Bucovina 
Teodorescul, nu urmase probabil nici o şcoală. Născut 
în această provincie a Dobrogei chiar, a învățat sin- 
gur ortografia cu slove cirilice, şi-l vedem trudindu- se 
a-şi face o nouă ortografie cu litere latine, în care în- 
trebuințează, cum era să se şi facă mai târziu la noi, 
ă pentru vocala cu sunetul întunecat (nu cunoaşte pe 
î) £ şi ş pentru sunetele corespunzătoare, fără să uite 
pe u scurt pe care îl înfățișează, ca în felul dea scrie 
oficial de mai târziu. In răvaşe scrise în acest chip 
la 1862, prietenului său, Preotul Ilie, el îi va vorbi de 
dorința lui să fie întrebuințat la aceeaşi biserică în 
calitate de cântăreț şi de dascăl de școală», pentru 
care să facă îndemnare oamenilor ca să mă tocmească 
dacă le face trebuința». Ori cum el trebuia să-şi afle 
fără zăbavă un rost de felul acesta, dacă nu la Ali- 
bechioi, la Zebil (lângă lacul Babadag— Nord-Vest—a- 
cest sat are acum cea mai frumoasă și monumentală 
şcoală primară din România) unde şi fusese poftit. Teo- 
dorescul a și fost primit de către preot, şi el vorbeş- 
te mai târziu de <exarhul»>, de <icsariul> satului, însăr- 
cinat să culeagă, pentru preot ca şi pentru dascăl 
leafa şi pâinea şi care nu s'a îngrijita o face ;se spune 
că preotul a plecat dela Cataloiu la „Alibechiou“. 

Satele la care se îndreaptă omul nostru ca să 
aibă bani şi materiale de nevoe pentru facerea bise- 
ricii sunt acestea, aşa cum reesă din condica donato- 
rilor, ca şi din sumarul ce se află spre sfârşitul caie- 
tului ; 

Alibechioi, satul lui Alibey, Cinili cu populaţie cu- 
rat românească, etc>., enumărându-se 21 de sate ro- 
mâneşti care sunt pomenite, ca donatoare, în caietul 
dela biserica din Azaclău. 

Din acest caieţel se vede că opera de pietate i- 

nițiatorul pentru clădirea unei biserici este un cântă- 
reț de biserică, şi dascăl de şcoală, aşa cum s'au pe- 
trecut lucrurile şi'n principatele române la începutul 
veacului a XIX. 

Pentru a urmări începuturile şcoalei în tinda bi- 
sericii, în Dobrogea, să cercetăm şi vieaţa bisericilor 
române din această regiune. 

La Babadag, cuiul regiunii bulgărești de astăzi, 
Românii care predominau la 1828, au zidit o biserică 
şi au reparat-o radical în 1856, ca unii ce administrau 
bunurile ei. In acelaş timp, «Nicolae Gâscă, un pios 
Român, a adus icoauele bisericii românești din Beș- 
tepe şi. le-a aşezat într'o bisericuță de scânduri făcută 
în pripă pe terenul unde se află astăzi Catedrala ora- 
şului Tulcea, biserica Si. Nicolae, acelaş patron ca şi 
la Bestepe». 

Mai târziu, Vasile Gâscă, fiul lui Nedelcu Gâscă, 
Costache Dimitriu Boambă, B. Petrescu, fraţii Soti- 
rescu, Em. Popovici, Gh. Uzum, Toma Bozuc, Gr. Bur- 
ghelea, lon Lungu, preoţii Alex. şi lon Negru şi alţii, 
aucerut autorităților turcești să li se permită a clădi o 
biserică cu trei turnuri, ceeace s'a și făcut prin firman 
împărătesc, favoare pe care nau mai acordat-o nimănui. 

Insă din cauza amestecului şi a intrigilor celor 
doi episcopi ai Tulcei, cel grec şi cel bulgar, — cău- 
tând fiecare să atragă pe Români de partea lor, aceş- 
tia s'au împărţit în două, biserica Si. Nicolae a îost 
închisă şi sa început construcţia altei biserici, tot ro- 
mânească. 

«Cu un entuziasm de nedescris. s'au pus pe lucru. 
Să fi văzut negustori de frunte, țărani mărginaşi cu 
femeile și cu copiii, unii săpând, alţii cărând, cum se 
îndemnau cu toții la treabă pentru sfânta biserică al 
cărei patron hotăriseră să fie Si. Impărați Constantin 
şi Elena». 

Nerăbdători de a vedea pe preoți slujind într'nsa 
cu toate că era nepardosită, netencuită și nezugrăvită 
au adus câteva icoane, le-au prins pe pereţi şi preoții 
au început a sluji în toate duminicile, iar învățătorul 
C. Andrian nu lipsea a le ţine şi câte o predică. 

Faptele s'au petrecut înainte de 1877, iar învăţă- 
torul C. Andreean era normalist. 

Deci la Tulcea aveam şcoală în regulă, cu învă- 
țător pregătit, alături de dascălii de biserică, care în- 
deplineau şi profesia de învăţător în toate satele cu 
biserici româneşti. 

g Factorul care a contribuit însă, în măsură 
nebănuit de mare la învăţătura de carte este litera- 
tura religioasă şi cărţile bisericeşti, aduse de mocanii 
Ardealului, de ciobanii călători şi chiar de unii dobrogeni 
de baştină. Astfel la biserica din Măcin se găsesc Mi- 
neile cu Vieţile Sfinţilor, un Triod rămnicean din 1731 
— aceleaşi cărți se găsesc la unii bătrâni din Rasova, 
Cochirleni, etc. «Se aduceau de către Ciobanii dela 
Săghii (Sibiu) abecedare.,., după care se făcea în- 
vățătura de carte în școlile depe lângă biserici, ce 
erau conduse adese ori de cântăreții bisericilor şi 
numai foarte rareori de preoți» — ne informează D. 
Niţescu prin articolele sub titulatura «Dobrogea în 
jurul reanexării> publicate în revista «Dunărea de 
Jos» 1908. 

ac Cei cari au contribuit la întinderea, — întărirea 
sentimentului religios şi a învăţăturii dela începutul în- 
ceputului au fost însuşi Domnii Țărilor Româneşti. 

Astfel la 15872 «Grigore Ghica» a zidit la Silistra 
o biserică, după cum se pomeneşte în hrisovul iui 
Alexandru Ipsilante, Domnul Țării Româneşti din 12 
Martie 1777 prin care se dăruieşte şi bisericilor din 
Babadag şi Boazchioi (Cernavoda) amândouă din epar- 
hia Dărstorului, câte 25 taleri de fiecare, «plătibile la 
Sf. Gheorghe şi Sf. Dumitru», ca să-și cumpere tă- 
mâie, undelemn, făclii de ceară. Bisericile fiind româ- 
neşti au întrebuințat cărți româneşti tipărite în bună 
parte în Transilvania, la Braşov, . Sibiu, Târgovişte. 
Biserica dela Silistra, precum şi împrejurarea că acea- 
stă localitate se găseşte pe unul din drumul oerilor ce 
pendulau între Ardeal şi Dobrogea, a strâns în jurul 
ei pe cărturarii vremii. A contribuit şi faptul că la Si- 
listra era o Mitropolie pe scaunul căreia au stat şi 
Români, cărturari din Ardeal. Numai aşa se pot explica 

însemnările ce se găsesc pe la unele din biserici, 
scrise cu litere ctrilice că în cutare an, la cutare sat, 
un oarecare s'a tocmit dascăl de biserică şi la copii 
sau că un anumit călugăr a fost şi el tocmit ca profesor. 

Dealtiel această mitropolie a Silistrei era socotită 
ca o instituție a Ţării Românești deoarece statul bul- 
gar nu exista, iar Bulgarii se găseau în perioade de 
instabilitate (1829—1856) și Domnii români aveau obli- 
gațiunea, sub stăpânirea Turcilor s'o ocrotească şi s'o 
sprijine cu bani și donații. «Se vor da 650 bolovani de 
sare mari şi frumoşi din cei aleşi»; sună hrisovul 
din 1795 a lui Alexandru Vodă Moruzi, întărit şi ur- 
mat de lon Vodă Caragea la 1814. 

Biserica aceasta ca şi celelalte din toate satele 
românești din preajma Silistrei arătate mai înainte, 
au contribuit la impunerea limbei române ca limbă 
oficială. loan Ionescu, mentorul de care trebue să ţi- 
nem seamă mereu, spune : «Românii acolo românizează 
pe toate popoarele, împreună locuitoare cu dânşii. Cu 
Turcii şi cu Bulgarii eu m'am înțeles în vorbă româ- 
nește.» Vra să zică chiar populaţiunea majoritară 
stăpânea limba română ca un îel de limbă oficială şi 
universală în Dobrogea. 

In Silistra, limba română era limba curentă, căci 
pentru aceasta spune C. Petrescu în prefața abeceda- 
rului său: 

„âş fi pre veselu vezându pe confrații mei 
conlucrându la un asemenea scopu, prin stăruirea 
de a familiarisa în şcoli şi între  generafiunea ro- 
mână din aqueste părți, şi învețemântulu limbei 
turce». ş 

Dar pentru că ne-am întors la Silistra cu trecu- 
tul ei şi cu o parte din activitatea lui C. Petrescu, să 
ne oprim mai mult şi să înfățişăm tot materialul şi 
toate informaţiile cu privire la şcoala şi personalul ei 
din această regiune, dinainte de 1877. 

In niște caiețele trecute prin multe mâini,s'au lă- 
sat ştiri prețioase prin notările făcute de Dascălul Pe- 
tre Mihail, autorul caietului şi tatăl dascălului Costache 
Petrescu. Note biografice ne dă loan Roman, poet şi 

avocat, prieten în tinereţe cu Eminescu, iar către bă- 
trânețe unul din apărătorii drepturilor noastre în Do- 
brogea. Scrie Roman — după notele găsite lao rudă 
a lui Costache Petrescu —«<că dascălul Mihail s'a năs- 
cut la August 1819 şi s'a căsătorit la|8 Ianuarie 1839, 
se numea diciean spre a se deosebi de cojeni şi mo- 
cani. La început, dascălul Petrică pentru ca să-şi ducă 
existenţa, a închiriat o prăvălioară de pe lângă casă 
şi-şi vindea vinul renumit la Silistra cu 6 lei vadra. 
Vieaţa grea l-a pus pe muncă: scria corect româneşte 
cu cirilice, vorbea greceşte, turceşte, bulgăreşte, de alt- 
fel ca toți Românii de pe acea vreme. 

Știa însă şi slujba bisericească, notele bizantine 
şi mai ales stilul necesar scrisorilor sau <adresuri» 
celor mai înalte fețe bisericeşti şi politiceşti. In această 
direcţie era aşa de bine pregătit că-l întrecea chiar 
pe Mitropolitul Silistrei depe acea vreme. Ca exemplu 
dăm o adresă scrisă de dascalul Mihail: „Prea Sfin- 
fitul şi de Dumnezeu trimisul Ieronim, Mitropolitul 
prea sfintei Mitropolii de Dristra, cel mai slăvit stă- 
pânitor al întregei [ări de-alungul Dunării şi al 
nostru stăpân şi Despot“. 

După această scurtă biografie să ne întoarcem la 
caețelul ce ni l-a lăsat: 

«Anul 1847, Martie întâiu (adică fiind în etate de 
28 ani) mam tocmit la şcoală ca să învăţ copiii carte 
românească» şi inşiră mai departe sumele primite: 

400 lei din mâna lui Kir Petrache 

> iar din mâna dumnealui, Februarie 28, 1848. 
50 > dela Dimo, pentru şcoală. 

30 >» dela Stoian Fânciţiu, iar pentru şcoală. 

50 > dela Chir Petrache, când am fost la Bu- 
cureşti la 12 lunie 1848. (In furia revoluţiei!) 

lar pe pagina din față alte socoteli, cu scăderi: 

2000 lei mam tocmit să slujesc la şcoală şi la 

biserică cu condiţie să primesc dela biserică 
lei 60 pe lună şi ceilalți să-i primesc dela 
şcoală. ; 

_120 lei am primit dela biserică pe un an. 

1280 (rămâne) 

100 am primit dela loana lui Kiroglu 

1180 (rămâne) 

_100 am primit dela Tudoraş Mungir 

1080 (rămâne) 

_500 am primit dela Kir Bacanu epitropul bisericii 

580 (rămâne) 

|, N. Roman ca şi celălalt biograt al acestei liste, 
învățătorul Sandu Carp în lucrarea «Promovarea Cul- 
turii Româneşti» în Dobrogea Nouă 1926, îşi pun în- 
trebarea ce şcoală era, întru cât sunt numiri de greci, 
bulgari şi români, şi în al doilea rând, dacă limba ro- 
mână era numai obiect sau limbă de predare. 

Cât priveşte naționalitatea vom vedea cataloagele 
dela 1870 a elevilor lui C. Petrescu, fiul său, din care 
rezultă că 2 erau bulgari, 1 german, 1 grec, şi un ar- 
mean, restul de 36 Români; deci tot Români au îost 
Şi şcolarii dela 1847, căci populaţiunea Silistrei nu s'a 
schimbat, materialul omenesc era curat românesc, cum 
spune chiar el în angajament: m'am tocmit la şcoală, 
ca să învăf copiii carte românească. De altiel dacă 
ne întoarcem cu gândul la cunoştinţele ce se predau 
în şcoală la 1847 să ne amintim de învățătura lui 
Creangă al cărei caracter era pur religios: crezul, ta- 
tăl nostru, glasurile etc. 

Această şcoală este fără îndoială în continuarea 
alteia anonimă, mai înainte, fapt care rezultă din însăşi 
expresia : m'am tocmit la școală deci la şcoala exis- 
tentă şi nu la una nouă. 

Dar în favoarea acestei afirmări, avem şi faptul 
că dascălul Petrică Mihail s'a născut în Silistra, că pă- 
rinții lui s'au îngropat în Silistra, deci a stat perma- 
nent acolo, unde va îi învăţat tot la un dascăl, oare- 
care sau pe lângă un preot a Mitropoliei, Durostor în 
aşa îel ca pe urmă să ajungă şi el cântăreţ şi învă- 
țător. 

Afirmația e cu atât mai certă cu cât şi fiul său 
Costache, luat dela croitorie din Rusciuk la vârsta de 
18 ani şi jumătate, se întoarce la 1861 dascăl la şcoala 
din Silistra în locul surorei sale Despina, care supli- 

Asa şcoala dela moartea tatătui său, întâmplată în 
1859. 

Costache Petrescu, cu proporţiile reduse la impor- 
tanţa. locului şi a timpului, a fost un Gheorghe Lazăr 
şi un Aron Pumnul al Dobrogei. 

Repet cu proporţii reduse, deşi în multe părţi de- 
păşeşte pe cei dintâi. 

El a condus şcoala primară românească dela Si- 
listra, dar aceasta o putea face orice dascăl; cele câ- 
teva ore de rugăciuni, socoteli sumare şi chiar cunoş- 
tințe mai complecte nu alcătuiesc un determinant pen- 
tru stabilirea calității muncii unui învăţător. Este ceva 
— împlinirea datoriei, dar nu totul. Și într'o societate 
cum se „găsea Silistra în perioada dela 1861—1878, 
învățătorul C. Petrescu sau institutoarele cum se nu- 
mea pe el, cu putere de muncă şi patriotism nebă- 
nuit a ştiut să depăşească timpul şi să fie pus în a- 
devărata lumină şi atunci şi în toate veacurile ce 
vor urma. 

Școala lui mergea cu subvenţia dată de părinți, 
însă nu era îndeajuns — chiar leafa de cântăreţ 100 lei 
pe lună nu putea împlini toate nevoile şi nici ajutorul 
dat de Statul Român, care va'fi fost foarte anemic. 

De aceea în 1865 concepu ideea organizării unei 
eforii (Comitet şcolar) supapa de siguranță materială a 
şcolii care dela 1866 apare ca instituție deosebită. 
Dar nu i-a fost îndeajuns spiritul lui de latin organi- 
zator, nu sa mulțumit numai cu interesarea Silstre- 
nilor la opera românească, şcoala cu Eforia locală. El 
vroia o mişcare care să cuprindă pe toți Românii din 
Dobrogea şi pentru aceasta în 7869 pune bazele „So- 
cietății române pentru cultura şi limba“, cu statute 
cu regulament, cu registre şi cu muncă îndârjită. 

In acelaş timp organizează în fine şi Comunita- 
tea bisericească din Silistra care pe vremea aceea 
era în lâncezire, a patra instituție de cultură interes 
obştesc pentru toţi Românii. 

Activitatea lui C. Petrescu s'a împlinit la Silistra 
în anul )87$, când patriotismul său se încheie fiind 
alungat de nouii stăpânitori. Trece institutor în Cons- 

tanța, deoarece figura ca membru titular al Corpului 
didactic şi deschizând cea dintâiu școală românească 
la 6 Februarie 1879, Şcoala No. 1 de băieți Constanţa 
nu-i mulțumit cu această activitate la Constanţa şi în 
anul următor înființează o şcoală de adulţi, pe str. 
Traian, vis-a-vis de liceul de fete, care a dăinuit în 
anii 1880 şi 1881. Aici populația Constanţei, tineri, bă- 
trâni, învăţa carte, se iniţia în graiul nostru românesc. 

După un an demisionează, deschide un biurou de 
notariat pentruca după 12 ani, dascălul Costache la 12 
lunie 1893 să părăsească pentru totdeauna viața a- 
ceasta. 

De pe urma lui Costache Petrescu au rămas o 
seamă de acte şi lucrări care verifică neastâmpărul 
şi munca lui pentru binele obştesc: 

1. Nouă caiete din care trei cuprind ştiri şi însem- 
nări referitoare la Şcoala Românească, la Eforie, la 
Societate şi Comunitate, iar şase caiete, statistica po- 
pulaţiei româneşti din Silistra, Oltina, Câşla, Beilic, 
Ostrov şi Bugeac (tocmai satele pe care lon Ionescu 
dela Brad nu le pomeneşte.) 

2, Statutele Societăţii de Cultură şi limbă şi re- 
gulamentul lor, cuprind 30 de pagini, imprimate în Bu- 
cureşti, Calea Mogoşoaiei 7, cum şi o diplomă în alb 
din cele ce se distribuiau membrilor. 

3. O adresă a primăriei Urbane Ştirbei Vodă (Că- 
lăraşi)). pă 

Ca o confirmare a celor arătate mai sus, că po- 
pulația şcolărească era alcătuită numai din Români, 
dăm numele elevilor înscrişi în anul 1869—1870, 41 
din care 34 băieţi şi 7 fete: 


1. Totoescu Marina cl. | 9. Stoicescu N-lae UI 


„ Petrescu Simion  1V 10. Sterescu N-lae II 
Angh. Demosten Il 11. Elefterescu Petre Il - 
, Dumitrescu Petre II 12. Călinescu An. II 


. Popescu Dimitrie Il 13. Altman Ludovic II 
. Popescu Ivanca II 14. Iliescu Gheorghe II 
„ Nedelcescu Costache Il 15. Dimitrescu Marienta II 
„ Ivănescu Costache II 16. Dumitrescu Petre Il 


PANALWIW 

17. Mateescu Teodor II 30. Ghiţescu Gheorghe | 
18. Atanasescu Pericle II 31. Gherghescu Apostol ! 
19. Contantinescu |. II 32. Boicescu Domnița II 
20. Nuţescu Iancu II 33. Antonescu Petre III 
21. Grigorescu Demost. Il 34. Antonescu Daniil III 
22. Popescu Teodor II 35. Mardirosian Chevorc Il 
23. Popescu Dobre II 36. Popescu Zaharia III 
24. Demetrescu Ion II 27. Nae Niţescu | 
25. Elefterescu Sultan II 38. Marinescu Cost II 
26. Ivănescu Gheorghe Il 39. Antonescu Atanasie II 
21. Avramescu Grigore 1 40. Atanasescu Efimia | 
28. Atanasescu Gh. | 41. Stănescu Maria | 
29. Ivănescu lonciu | 


Pe o parte din aceşti elevi înscrişi în catalogul 
anului şcolar 1869—1870 îi vom găsi şi în anul 1870- 
1871, adăogându-se o serie de noui veniţi, atât din 
Silistra cât şi din satele vecine. Deci şcoala avea un 
nume ce se impusese, iar pe de altă parte unii din 
şcolari înscrişi în clasele II, III şi IV urmaseră cur- 
surile şcoalelor la Oltina, Vaidomir etc. etc., după re- 
laţiile ce ni se dau în acele cataloage că, din şcolarii 
înscrişi în primul an 35 erau din Silistra, 2 din Vaido- 
mir, l din Ostrov, 1 din Cocargea, (nu ni se spune care 
Cocargea), 1 din Călăraşi şi 1 din Transilvania, deci 
a unui cioban stabilit în această regiune. /n cafalogul 
din 1870-71, numărul şcolarilor din alte sate crește 
simțitor astiel 65 erau din Silistra, 6 din Oltina, 
3 din Vaidomir, 2 din Ostrov, 2 din Cranova, 1 din 
Bugeac, 1 din Satu Wou şi 1 din Galaţi (fiu de 
funcționar german, Altman Ludovic). 

Școala lui Costache Petrescu era acum şcoala re- 
giunii, a complectării de cunoştinţe întru cât din exa- 
minarea catalogului pe care îl reproduc mai jos 1870- 
71, 8 din clasa II şi 12 copii din clasa III şi IV, deci 
20 şcolari sunt înscrişi pentru prima oară la Şcoala 
lui Petrescu, după nume unii sunt din Oltina—40 klm. 
departe de Silistra,—doi din Cranova 30 klm. departe 
(astăzi massă compactă de bulgari); din Vaidomir gă- 
sim trei între care unul este chiar fiul preotului bul- 

gar din aceea localitate, mai găsim 2 din orăşelul Os- 
trov, din vecinătatea Silistrei, pe lângă cel din Bugeac 
şi Satul Nou. 
Vom reproduce Catalogul din 1870-71, cu cei 80 
elevi, adică de două ori mai mulți ca unul precedent: 


1 
2. Marinescu Petre III (Şc. nou)42. 
„ Atanasescu Efimia 1 


Elefterescu Petre III qi. 


. Beniamescu lancu | 44 
„ Atanasescu Per. II 45 
. Popescu Dim. III 46 
„ Chiţescu Gh. Il 47 
„ Iliescu Gheorghe II 48 
. ionescu Cost. IV 49 
. Dimitrescu Petre 1 50 


„ Niculaescu Gh. Il 57 
„ Mateescu TeodorIV 58, 
„ Nedelcescu Cost. [ll 59, 
. Jeculescu Nic. | 60 
„ Iliescu Caliope 1 61 
. Marinescu Anghel | 62 
„ Săvulescu Ven. | 63 


Il 76. 

43. Săndescu Ilarie 
„ Săndescu Enciu 
. Zahariescu Gh. ui (Şc. nou) 
„ Petrescu lon 

„ Prevatiescu Gh. 

„ Dafcescu Nic. 
. Mărculescu El. 
„ Atanasescu Alex. 1 
. Vicescu Stoian III (şc. ACcUEI. 

. lonescu Gh II 

„Ionescu Donciu Il 

. Popescu Zaharia Ill (repet.) 
„ Dumitrescu Maria | 553 
„ Sterescu Neculai IV 


65. 
66. 


IV (Şc. nou)77. 
78. 
79, 
80. 


Angheluşescu D. Il 
Dumitrescu C. Y (Şc. nou) 


MI (Şc. nou) 


Gheorghiescu C. 1 


2. Gheorghiescu N. 1V (şc.nou) 
Bai 
5a, 


Vasilescu-D tru IV 
Ionescu Ştefan 1 
Ionescu Dumitru 1 


„ Grigorescu Ev. | 
„ Nedelcescu Mal. i 
. Pasculescu Desp. 1 
, Culescu Ghergh. 1 
, lonescu lordan | 
„ Dumitrescu lvanc. 1 
„ Chiriţescu Cost. 
.„ Panaitescu Gh. 
„ Călinescu Arist. III (şc.nou)64. 
. Stoenescu Eleft. III > 
„ Grigorescu Dem. II 

. Popescu Petcu IV (Şc. nou)67. 
„ Mărgăritescu En. 

, Gheorghescu C. 1 
. Altman Ludovig III 
„ Mănescu Pand. | 
. lonescu Grig. 1 
.„ Vlădescu Angh. 
. Antonescu Petre IV (Şc. Pipete 
„ Antonescu Dan. III 15, 
„ Antonescu At. 
. Dumitrescu T. 
„ Stoenescu Toma 1 
„ Atanasescu Gh. 1 
. Atanasescu Zam. | 


Hi (Şc. nou) 


Săndescu Gh. 

Georgescu Nec. 
Mărculescu Gh. 
Mărculescu Ilie 


, Stoenescu Mantu 
„ Mihăilescu lon 
. Popescu Teodor 
2 Popescu Dobre 
73, 


l 
l 
l 
l 
68. Constant. An. | 
l 
| 


Il 
Georgescu Teod. 1 
Florescu Petre 1 
Lăzărescu Marin Il 
Leibu Ițic l 
Ionescu Teodor 1 
Ionescu lon 1 
Ionescu Ilie 1 
Constantinescu T. 1 


Examinând aceste două cataloage tragem o seamă 
de concluzii: 

1). Aproape toate persoanele sunt terminate in 
escu o romanizare neaşteptată şi al cărei rezultate 
s'au văzut mai târziu pe lângă conştiinţa că trebue să 
fie român şi cu numele nu numai cu simţirea. 

2). Găsim o seamă de nume ca Alexandrina, 
Domnița, Despina, Zamfira, Gherghina, curat româneşti. 

3). Numărul fetelor ce urmează în anul şcolar 
următor “sporeşte, într'o vreme când în Muntenia şi 
Moldova la sate, cu arcanul se prindea câte o fată la 
şcoală !). 

4). In anul şcolar 1870-71, găsim 2 repetenți, chiar 
în clasa III, după situaţia dela începutul anului şcolar: 

Clasa | 44; 4 repetenţi, 40 înscrişi din nou. 

Clasa Il 13 ; 1 dintre promovați, 4 repetenți, 

8 înscriși din nou. 


3-44 > 2 repetenţi, 
5 înscrişi din nou. 
|V 95 2 3 > 7 înscrişi din nou. 


Urmare acestei activități serioase, cu numele tre- 
cut dincolo de marginea Silistrei, Primăria din Călă- 
raşi Știrbei Vodă donează în anul 1871 suma de 240 
lei şcoalei din Silistra pentru care institutoarele Cos- 
tache Petrescu cere Minisţerului Instrucţiunei din Bu- 
cureşti să se publice în Monitorul Oficial, mulțumirea 
Eforiei din Silistra, pentru această donaţie, făcută în 
folosul şcoalei naţionale «Singuzul liman de scăpare 
al nafionalității noastre române din partea dreaptă 
a bătrânului Danubiu, naufragiată de vânturile sor- 
tei şi strivită de atâtea elemente streine». 

1 O parte din absolvenţii lui Costache Petrescu au 
fost trimişi la Bucureşti la Sî. Sava ca: Simion Pe- 
trescu, fratele lui Const. Petrescu, gimnasticul cu re- 
nume universal de mai târziu, Gheorghe Petrescu Du- 
rostoreanu, alt frate, învățător în Vaidomir, apoi pro- 
fesor de matematică şi inginer hotarnic, Grigore St. 


1) Smărăndiţa popii, colega de școală a lui Ștefănescu Ion (vezi amin- 
tirile lui Creangă) era fată de popă, deci de intelectual. 

Muşică ajuns învățător la Ostrov în anul 1873, deci 
sub stăpânirea otomană. Petre Drozianu, invățător la 
Turtucaia, Tudor Popescu, îost învățător la Vaidomir, 
D-tru Popescu învăţător la Turtucaia — apoi în Satu 
Nou, Coslugea, şi în fine la Medgidia, Anghel Vlă- 
descu Invățător în jud. Constanţa la Satu Nou, Pâr- 
jioaia etc., Teodor Niculescu fost învățător în Silistra 
dela 1882-1885, apoi în județul Constanţa. 

Dintre foştii şcolari a lui Muşică dela Ostrov, a- 
vem cei dintâi normalişti dobrogeni, D. Boboc şi C. 
Popescu Dinu, 1883; după i6 ani, din aceeaşi regiune, 
avem pe Ghiţă Popescu, Boris Economu, Chiril Neicu, 
D. Cojocaru elevi ai primei şcoli normale din Cons- 
tanța, o întreagă pleeadă, toți urmaşi a curentului căr- 
turăresc dela şcoala primară din Silistra. 

Activitatea prodigioasă a lui Costache Petrescu 
se desfăşoară însă în mod intens pe tărâmul „Socie- 
tății române de Cultură şi Limba“, a cărei bază s'a 
pus la i2 Octombrie 1870 şi al căreia scop a fost 
concretizat prin o seamă de prevederi statutare: 

Potrivit acelor statute activitatea şi autoritatea 
lui Costache Petrescu se întindea în toată Dobrogea 
în satele româneşti, cât ţinea și jurisdicțiunea Mitro- 
poliei. 

Cităm adresa lui către «Domnul Niculae Nego- 
escu», învățătorul şcoalei române din comuna Aliman- 
sat pe Dunăre la 60 klm. Nord de Silistra. 


Institutorele Şcoalei Române 
din Silistra No. 6 
Anul 1869 Februarie 7 


Domnule Invăţător, 


Asupra celor relatate de Domnia Voastră prin 
petițiunea No. 1, am onoare a vă elibera 10 exem- 
plare Abecedar de larcu pentru copiii săraci ce sunt 
doritori a învăfa la şcoală ce m'asigurafi că aţi în- 
ființat. (Deci şcoala din Alimanul împlineşte peste 
un an vechime de 70 ani). Vă laud înfine atât pe 
d-voastră cât şi pe ceilalți fraţi Români din acea 

comună, începând dela Preotul (pr. Popescu Paras- 
chiv, decedat acum câțiva ani) adale şi ceilalți, că- 
rora arată-le că voiu fi atât eu cât şi Eforia foarte 
mândru, dacă veți pune mai bună silință pentru re- 
gularea şcoalei de acolo. 

Primiţi asigurarea deosebitei mele consideraţiuni, 


iInstitutore C. Petrescu. 


Dar vine şi o confirmare oficială a activităţii a- 
cestui dascăl-apostol: Raportul revizorului şcolar din 
Brăila, pe conţinutul ce urmează: 


Brăila, lulie 1870. 
Domnule Ministru, 


Cu ocaziunea mergerei mele la Călăraşi, am fost 
îndemnat de Onor. concetățenii de acolo, ca să merg 
la Silistra spre a inspecta și şcoala română de 
acolo. Subsemnatul având în vedere şi cererea ce 
mi se face şi considerând că acea şcoală este sub- 
venționată de Ministerul nostru (n'avem nici o ştire 
edificătoare a acestei afirmații), am trecut în Si- 
listra şi acolo am găsit şcoala română cu 4 clase, 
funcționând cu 93 elevi şi eleve, (probabil că sunt 
înscrieri noui, deoarece în catalogul reprodus de noi 
se găseau numai 81 şcolari, vezi catalogul) dintre 
care 39 elevi şi î2 eleve în clasa |, 21 elevi şi 3 
eleve în cl. II, 12 elevi în clasa II] şi 6 elevi în clasa 
IV, al căror rezultat a fost foarte satisfăcător, astfel 
că acel domn institutor este bine pătruns de ade- 
vărata sa misiune, astfel, domnule Ministru, că în 
mijlocul unor Greci, (pe acea vreme ca şi astăzi în 
Silistra se aflau mulți negustori greci, turci şi ar- 
meni), vezi elementul românesc înflorind într'un mod 
admirabil, având fiecare sentimentul şi recunoştinţa 
către înaltul guvern român, care le dă pâinea vieţii 
—de care erau lipsiți până acum *) 


*) Răndurile din urmă alcătuiesc mai degrabă o floare stilistică, când 
ştim din toate actele publicate că școala se întreținea prin ajutorul conce- 
tățenilor. 

Mai departe, întâiu ca român şi apoi ca revi- 
zor, rog Ministerul să nu lese interesul cel mare 
al națiunii noastre, căci deşi admirați chiar de Turci 
şi bine primifi „că merg progresiv în instrucțiuni“, 
dar Bulgarii şi Grecii nu încetează de a intriga 
pentru ruinarea românismulni, cu toate că acel in- 
sfitutor ca un adevărat român, ştie să lupte în con- 
tra tutulor, astfel că el încă învingător este în toate. 
Cer mai departe ca Ministerul să intervină la 
guvernul otoman pentru autorizarea acelei şcoli, să 
se mai înfiinfeze un post de învățător. Să se edifice 
un local nou, sau se închirieze altul, să îngrijească 
de plata unui servitor, un mic ajutor pentru încălzit 
şi celelalte cheltueli—pentrucă, cu modul acesta se 
va putea face în adevăr o şcoală normală (pe acea 
vreme aveam două, la Bucureşti a Societăfei şi cea 
din laşi) de unde ar putea să se răspândească în- 
văfători în toate cătunele române de acolo şi în 
scurt timp vor deveni nişte adevărați Români, care 
poate, ne vor ajuta la trebuinţă. 

Această întreținere, nu credem Domnule Minis- 
tru, că va dura pentru totdeauna, ci cel mult 10 ani, 
până Românii îşi vor forma mici capitale ca 
să poate întreține, căci acum Sunt cu totul con- 
strânşi, încât nu stă nimic in mâna lor decât munca 
câmpului, dar odată deşteptați vor deveni şi ei oa- 
meni. 

Acestea fiind documentate, le supun la Cunoş- 
tința Domniei Voastre, spre a regula cele de cu- 
viinfă. 

Primiți etc... 

(ss) Petrescu, revizor şcolar. 


N'avem nici o lămurire şi nici un act cu privire 
la rezultatul acestui raport de activitate cu propuneri 
lăudabile pentru școala din Silistra cu rezultatul, foarte 
satisfăcător, cu «acel domn institutor pătruns de ade- 
vărata sa misiune». 

Dintr'o şedinţă a Comunităţei, despre care vom 
scrie mai jos, rezultă că în anul școlar 1871-— 72, Dimi- 

trie Stătescu, era institutor la clasa ! şi Îl: „Comunita- 
tea română din Silistra, adunându-se în şedinţă, la 
şcoală, a deliberat a se trimite în revizie prin co= 
munele din acest județ pe părintele Sachelarie An- 
ghel din Oltina (ce blândeţe sufletească dar şi ener- 
gie de român dobrogean am văzut ani de zile) şi Di- 
mitrie Stătescu, institutorul clasei 1 şi II din Si- 
listra. Pe lângă revizorat, numiții vor strânge ajutoare 
prin pantahuza comunităţii No. 122, pentru Comunitate. 
S'a mai făcut o tarifă în care se arată taxa fiecărui 
obiect şi care s'a trimis la fiecare comună». 

Fie în urmarea raportului făcut din Brăila de C. Pe- 
trescu, fie intervenţiei directe a lui C. Petrescu, ince- 
pând cu anul şcolar 1871/72, şcoala primară din Si- 
listra avea doi institutori, după cum se vede din a- 
ceastă delegaţie. 

Ea îşi duce vieața progresând până în primăvara 
anului 1878, când a fost închisă de Bulgari. 

Atunci Costache Petrescu a fost arestat imediat, 
împreună cu ofițerul român Anghelescu şi pe punctul 
de a fi executat ca trădător. Românii din Ostrov (târ- 
guşorul vecin, care rămăsese sub stăpânirea noastră) 
Marin Pâtea, Const. Dobre Dicu şi baba Uţa, mama 
preotului Tudor, i-au sărit în ajutor, au isbutit să-l 
scape de sub pază şi să | treacă Dunărea într'o bar- 
că la Călăraşi. 

După o altă versiune, datorit naționalismului in- 
transigent, Costache Petrescu avea mulți duşmani prin- 

- tre Bulgarii din Silistra, care la instalarea autorităţilor 

bulgare în 1878 şi-au arătat nu numai colții, a fost 
salvat prin intervenţia prefectului Rus, încredințat unui 
detaşament de Călăraşi şi trimis la Mangalia, în noua 
lui pătrie. 

După declaraţiile institutorului D. Boboc, fost elev 
al lui Musică, iar acesta elevul lui Petrescu, între 1877 
şi 1878 Boboc a condus el şcoala primară din Silistra 
câteva luni, apoi a fost desființată de statul Bulgar. 

Totuşi Românii din acest oraş sub influența cu- 
rentului de cultură românească fixat şi întărit de C. 
Petrescu, au cerut şi sa obținut reînființarea şcoalei 

române sub stăpânirea bulgărească, a căreia vieaţă a 
fost însă foarte scurtă, 1882-1885 ; învățătorul depe 
acea vreme Teodor Niculescu, un fiu al şcoalei silis- 
trene, normalist, prin desființare şcoalei a trecut în 
judeţul Constanţa, unde a funcţionat până acum câţiva 
ani la Corbul (Gargalâc). 

Bulgarii au dărâmat şcoala, apoi au început o- 
pera de desnaţionalizare, care nu le-a succes prea mulf. 


Dăm acum statutele Societăţii Române de Cul- 
tură şi Limbă înființate de Costache Petrescu. 

Scopul societății este de a propaga prin toate 
mijloacele între Românii din aceste părți. învățătura 
limbii materne (româna) a ajuta comunitatea româ- 
nească, Eforia şcoalelor române de aici în afacerile 
şi misiunea lor. 

A conlucra la desvoltarea educafiunii naţionale 
şi a apăra privilegiile ei: protejând şcoalele urbane 
şi rurale din toată Dobrogea şi stăruind a înființa 
şi o şcoală de fete în Silistra; cerând şi activând 
prin Stăruințele sale înmulțirea şi îmbunătățirea 
şcoalelor ; 

stăruihd din toate puterile pentru exacta punere 
în lucrare a donafiunilor făcute în favoarea învăță- 
turii publice : 

apărând drepturile legitime ale Corpului învă- 
fătoresc prin toate mijloacele legale; 

ajutând pe junii şcolari români lipsiţi de mij- 
loace de aci şi din Dobrogea ; 

stăruind a susține o şcoală cu patru clase pri- 
mare pentru juni sau adulți, în orele de noapte 
iarna și în zilele de sărbătoare vara şi a complecta 
biblioteca şcoalei pentru folosul naţional». 


Când citeşti aceste statute de-o actualitate şi per- 
manentă preocupare a oricărui învăţător şi de ori unde 
va îi el,—înţelegi sufletul, priceperea şi hotărîrea ma- 
relui învățător C. Petrescu. Să se desvolte educația 
națională, să se îmulțească şi îmbunătățească şcoa- 
lele, să se apere drepturile legitime ale Corpului în- 
vățătoresc prin toate mijloacele, să se ajutoreze şco- 

larii, toate au figurat ca puncte programatice şi de re- 
vandicări la toate adunările învățătoreşti de 30 de ani 
încoace. 

Statutele Societăţii române de cultură şi limbă se 
ocupă în articolele următoare, de condiţiunile ce  tre- 
buiau să le îndeplinească Românii pentru a fi mem- 
brii ei etc. 

Primul Comitet a fost alcătuit din C. Petrescu 
preşedinte, vice-preşedinte părintele Chr. Zaharia, ca- 
sier C. Săulescu, secretari P. |. Dron, N. Petrescu și 
S. Teodorescu, iar membrii fondatori în număr de 37 
Români, din care avem pe preotul Teodor din Vai- 
domir, Pr. Gheorghe din Ostrov, D. Chirescu (invăţă- 
tor şi mai apoi preot) din Răsovata (Rasova) aproape 
“de Cernavoda şi C. Petrescu Conduratu din Bucureşti. 

Societatea avea un sigiliu, care pe lângă titlu avea 
şi marca imaginei lui Romulu şi Remu. 

Băneşte, Societatea n'a avut o situaţie înfloritoare. 
In schimb din punct de vedere moral, a stat în co- 
respondenţă cu V. A. Urechia, |. M. Răureanu (cunos- 
cutul autor de traduceri pentru copii şi tinerime), cu 
C. G. Poenaru Bordea, cu D-tru Rădulescu magistrat, 
cu C. Petrescu inspector şcolar peste 3 judeţe (Ialo- 
mița, Brăila şi Râmnic) ba şi cu Diamandi Manole 
din Braşov, care a răspuns că va aduce chiar el în- 
suşi la Silistra adeziunile ce le-ar putea face printre 
«confrații din Transilvania». 

Se remarcă unul din scopurile Societăţii: o şcoală 
cu patru clase pentru juni şi adulţi, în orele de ncapte 
iarna şi în zilele de sărbătoare vara şi a complecta 
biblioteca şcoalei pentru folosul naţional. 

N'avem nici o informație, dacă s'a înfiinţat sau nu 
şcoala pentru juni sau adulţi, dar această activitate ce 
intră ca o preocupare permanentă în rosturile profe- 
sionale ale lui C. Petrescu, o vedem pusă în practică, 
în 1890, la Constanţa, când înființează o şcoală de a- 
duiți, care este una din cele mai vechi şcoale pentru 
adulți dela noi din țară. 

«Acolo, zice biograful bine informat |. N, Roman 

«dascălul Costache» făcea cursurile noaptea cu tinerii 
şi bărbaţii de toate neamurile». 

Atâta activitate pe terenul culturii dobrogene nu- 
mai cea pomenită până acum şi încă se face dovada 
unui suflet ales, entuziast, devotat, activ. 

Dar, după cum rezultă din actele aflate depe urma 
lui Costache Petrescu, el a intensificat și activitatea 
Comunităţii române din Silistra. 

Aici se găsea Mitropolia Dârstorului, zidită de 
Grigore Ghica cel Dintâi, după cum se vede în hriso- 
vul lui Alexandru Ipsilante, Domnul Ţării Româneşti, 
între 1672—1674. 

«Socotim Domnia mea şi pentru Sfânta şi Dum- 
nezeeasca Mitropolie din cetatea Dârstorului depe Du- 
năre, în care se cinstește şi se prăznuieşte hramul 
cinstitului Cap al sfântului şi slăvitului prooroc, înain- 
tea mergătorul şi botezătorul loan, fiindcă această 
Mitropolie a fost zidită şi înălțată de răposatul Ghica 
Grigore Voevod cel dintâi (1672—1674), după putinţa 
vremurilor de atunci». 

Restaurată peste 80 de ani 1748—1752 de Gri- 
gore Ghica al II-lea, Mitropolia din Silistra şi-a con- 
tinua! vieaţa, fiind înzestrată şi de Alex. lpsilante, 
Domnul Munteniei. 

Această Mitropolie avea legături materiale şi spi- 
rituale cu toţi creştinii din jurisdicțiunea sa. 

Astfel toţi preoţii români din Dobrogea au fost 
hirotonisiți de Mitropolia din Silistra, de aici primeau 
numirea şi tot către această Mitropolie se îndreptau 
cererile de tot felul ale Creştinilor, ale Românilor, ca 
cei mai numeroși. De aici necesitatea unor comunități, 
în fiecare sat, având între altele şi grija bunei între- 
țineri a bisericii din localitatea respectivă. 

Comunitatea română din Silistra şi-a depăşit însă 
rolul ei, oarecum răstrâns. 

Prietenia dascălului Costache cu Mitropolitul Gri- 
gore, care îşi căpătase scaunul şi prin stăruința lui 
Petrescu, hotărîrea acestuia ca activitatea să se în- 
tindă asupra tuturor satelor românești, au făcut noua 

instituție «Comunitate română din Silistra» să înde- 
plinească rolul unei alma mater: 


«Prea cucernicilor părinţi, cinstiți ciorbagii, e- 
xarhi şi toți binecuvântații creştini pravoslavnici din 
comunele române ale județului Silistra, Pace ! 

Comunitatea Română din Silistra vă roagă să 
binevoiji a ajuta, fiecare după puterea şi voia sa, 
cu ori ce vă va lăsa inima. Pentru aceste s'a trimis 
părintele Anghel Sachelarie şi domnul învăţător Di- 
mitrie Stătescu cu această pantahuză. 

Acest ajutor se strânge spre binele şi folosul 
nostru Român şi comunitatea nădăjduieşte că veți 
primi cu bucurie şi ca Români veți da ajutoare cât 
se va putea mai îmbelşugate şi bunul Dumnezeu să 
ne ajute să ne putem lumina. 

Preoții sunt rugați a umbla împreună cu pur- 
tătorii acestei pantahuze. 

Silistra 1871, Octombrie 10 


lar părintelui i s-a dat un act în care se arată 
scopul şi .imita însărcinărei: 


«Comunitatea Română» din Silistra, în şedinţa 
dela 8 Oct, (deci cu două zile mai înainte de apelul 
trimis cinstiților părinți, an 1871), numeşte pe cuvio- 
şia sa părintele Anghel Sachelarie ca revizor al co- 
munelor din județul Silistra. 

Cuvioşia lui va avea dreptul de a face revizie 
numai când comunitatea îi va ordona şi când nea- 
parate frebuinți va cere revizuirea şi intra în cer- 
cul însărcinării sale, 

Insărcinarea sa este: de a face observaţii preo- 
filor, dacă îşi îndeplinesc datoriile religioase în bi- 
serică şi către popor; al doilea, dacă preoții înde- 
plinesc regulele date de Comunitate; al treilea va 
povăfui pe popor să trăiască în pace să meargă în 
biserică, să-şi dea copiii la învățătură. să fie credin-, 
cioşi lui Dumnezeu şi Impăratului Sultan Abdul Azis. 
ca astfel să fim plăcuți lui Dumnezeu şi oamenilor. 

Prin urmare toți preoții — ciorbagii, exarhii și 

tot poporul românesc din acest judef, sunt rugaţi să-l 
recunoască și să-l ajute la trebuinţă. 


Dat în Silistra, 8 Oct. 1871 


Sufletul acestei activități era tot Costache Pe- 
trescu după cum se vede din conţinutul unui proces 
verbal din 12 August 1871. 

«G. N. Neamţu ia cuvântul şi interpelează urgente 
chestiuni bisericeşti : se adresează la preşedintele Co- 
munifăţii, spune că nici membrii comunității nu se adună 
regulat în şedinţă, după regulament. 

Preşedintele C. Petrescu face aceeaşi observaţiune 
şi adunarea decide a se mai face o petițiune şi a se 
da Caimacanului, cerându-i-se rezultatul «chestiunii bi- 
sericii Românilor din Silistra». 

Peste două zile, se întocmeşte o petiție care este 
prezentată de către Comisiunea alcătuită din C. Pe- 
trescu, D. Stătescu, I. Teodorescu, Ant. Teodorescu şi 
Gr. Pavelescu în frunte cu preşedintele comunităţii pr. 
Zaharia. Rezultatul ei nu intră în cadrul preocupărilor. 
noastre, dar acțiunea întreagă verifică inimoşenia, au- 
toritatea şi priceperea dascălului Costache Petrescu. 

Ne mai rămână ca din activitatea acestui dascăl 
apostol al şcoalei primare dobrogene, să prezintăm 
statisticele făcute de C. Petrescu în preajma anului 
1870 în maturitatea lui de gândire, şi muncă prodi- 
gioasă; dealtfel am amintit că aceste statistici sunt 
trecute în caetele rămase dela el. 

Cea mai veche este «Sfatistica Românilor din 
Ucbea Silistra din anul 1870 Noembrie 26» o lucrare 
nu tocmai completă, dar edificătoare. Ne înfăţişează 
249 capi de familie româneşti în Silistra lui, $37 su- 
flete cu numele proprii, aşa cum s'a pomenit cu ele. 

Ca o curiozitate dăm câteva din ele: Abagiu, A- 
nastasescu, Arabagiu, Botea, Bratu, Buzatu, Călinescu, 
Cărămidaru, Crăciun, Croitoru, Dan, Dinu, Dobre, Iliescu, 
Leţcae, Mocanu, Moraru, Moşu, Mămăligă, Mândru, 
Pândaru, Peştelung, Stroe, Voichiţă, Zaharia, Zaver- 
giu etc. 

Statistica satului Oltina este scrisă citeţ de părin- 
tele Anghel Sachelarie, la 1873 şi arată 117 familii ro- 
mâneșşti cu 779 suflete; este semnată de primarul Hagi 
Neagu şi ajutorul său lon Mitu, cu muiur (ştampilă), de 
pr. Sachelarie şi preotului Nicolae (cu cirilice). 

Ca nume avem: Adam, Andrei, Agrarv, Bătală, Bă- 
lănică, Ciobanu, Croitoru, Culea — Gherghiniță, Gher- 
gic, Manole, Marin, Onea. Onică, Popescu, Şchiopu, Şe- 
cher, Şerban, Ţăranu, Zainea etc. 

Statistica sătucului Câşla e făcută tot de pr. Sa- 
chelarie, semnată de primarul Ccstache Todor cu 29 
familii — 127 suflete; Arabagiu, Balaban, Băjenaru, Ca- 
zacu, Chioru, Găină, Moraru, Şerban, etc. nume de fa- 
milii. 

Statistica Beilcului arată 127 familii, semnate de 
primar, Gh. Manole, pr. Voicu (pe care l-am apucat în 
viaţă acum 33 de ani, şi popa lon cu cirilice). 

Statistica Ostrovului este întocmită de institutorul 
Grigore Goşea, iscălit propriu cu acest titlu de «insti- 
tutor> pe coperta caietului, sub. C. Petrescu, care sem- 
nează cu altă cerneală — director. 

Pe acea vreme la 1874 Ianuarie, se găsea în Os- 
trov un număr de 294 familii româneşti — 1370 su- 
flete; redăm câteva numiri pentru resonanța româ- 
nească a numelui: Adam, Anghel, Banu, Barbu, Bi- 
sioc (Busuioc) Briceag, Burlacu, cântăbine, Cochirleanu, 
Cocoşelu, Cojocaru, Coţofană, Croitoru, Dinu, Dogaru, 
Florea, Gâlceavă, Logofătu, Micu, Mocanu, Mogoş, Moşu, 
Mutăcasă, Neacşu, Olteanu, Pascu, Popescu, Sache- 
larie, Socoteală, Ţăranu, Ţiganu, Ursu, Varzăverde, 
Vlad, Zavergiu, etc. 

In fine în ultimul caiet și ultima siatistică a sa- 
tului Bugeac, lângă Ostrov, găsim populație românească 
de 53 familii cu 230 suflete. 

In total s'au găsit la 3762 suflete, români, cu nu- 
mele, cu fapte — cu vorba, toți catagrafiați pe familii 
şi sate, alcătuind la un loc cartea de vizită şi icoana 
unei românism autochton, ce nu poate fi contestat ni- 
ciodată. 

Ne mai rămâne opera didactică a lui Petrescu, 

abacedarul pe care lam socotit ca un document al 
muncii lui Costache Petrescu şi .ca o dovadă de rolul 
mare pe care îl avea întrebuințarea limbii româneşti 
pe acea vreme. Acest abecedar, este tipărit la Rust- 
ciuc, după cum am văzut: 

Imprimeria Provinciei Danubiului 1874 şi cu chel- 
tuelile Mitropolitului Grigore! 

Plecat dela croitorie, datorită însușirilor şi nece- 
sităților locale, Costache Petrescu a muncit cu toată 
însuflețirea aproape 20 de ani la propăşirea şcoalei 
româneşti dobrogene şi la desvoltarea conştiinţei na- 
ționale, care au determinat atitudinea şi activitatea unei 
intregi regiuni. 

Sfârșitul vieţei acestui animator cu o activitate 
variată, îi actualizează întregul trecut de muncă, şi-l 
aşează între cei dintâi şi cei mai de frunte apostoli 
ai şcoalei înainte de  realipirea Dobrogei la ţara 
noastră. 

Că intluența activităţii lui a dăinuit peste vremea 
ce curge necontenit şi pe nesimţite, este procesul ver- 
bal din 15 lulie 1897, când inginerul Gheorghe Pe- 
trescu Durostoreanul, artistul gimnastic român Simion 
Petrescu, (fraţii săi N.A) Invățătorul Grigore Muşică 
şi avocatul Marin Stănescu, lansează o listă de sub- 
scripție în scopul de a se redeschide şcoaia din Si- 
listra, ca şi pentru a se ridica un modest monument 
marelui patriot al Românilor depe malul drept al Du- 
nării, răposatului Costache Petrescu, acelui a căruia 
şcoală pe vremuri, «ajunsese a atrage la cursurile sale 
mai toată populaţiunea şcoalelor bulgare şi greacă, ba 
şi chiar vreo câţiva elevi Turci» !). 

Acest lucru a îndemnat pe guvernul român să-l 
subvenţioneze, iar autorităţile turceşti s'o recomande 
oficial ca instituţie de cultură şi instrucțiune în Impe- 
riul Otoman». 

Lista de subscripţie n'a avut răsunetul necesar, 
dar este un document al vredniciei acestui animator. 

Arătam mai înaiute că jurisdicţiunea, autoritatea 


1) Desigur că acestea s'au petrecut după 18? , 

de control a lui Costache Petrescu se întindea în toate 
satele româneşti şi 'n toate şcoalele din jurul Silistrei. 
Am arătat deasemenea că în cataloagele şcoalei pri- 
mare din anul școlar 1870—1871 au venit şcolari în 
clasele II, II] şi IV-a. deci existau şcoale româneşti 
bine organizate. 

Unde se găseau astfel de şcoale şi când s'au în- 
fitnțat ? 

Desigur că în toate satele de Români vechi do= 
brogeni au dăinuit şcoale româneşti, după cum vom 
vedea că, în toate satele de Români autohtoni până 
dincolo de Tulcea, au funcționat alte serii de şcoale 
particulare, cu sacrificiul aceleeaşi populaţii româneşti. 

La Ostrov, câţiva klm. de Silistra, se semnalează 
o şcoală sub Grig. Muşică la 1874;iar cel care a făcut 
statistica populaţiunei  ostrovene, pe care am văzut-o 
în caietele lui Costache Petrescu, semnează institutor 
Grigore Goşa, va îi fost normalist sau seminarist, 
căci 6 din şcolarii lui fuseseră primiţi mai înainte 
la şcoala lui Costache Petrescu în cl. III şi IV. La Ai- 
demir sat aşezat în cealaltă parte a Silistrei, în susul 
apei tot pe Dunăre, găsim în aceeaşi vreme o şcoală 
în curtea bisericii, cu popa Tudorică cel Tânăr, ur- 
mează apoi o serie de învățători: Nicolae Bârciu, Du- 
mitru Moldoveanu, Gheorghe Petrescu, fratele lui Cos- 
tache Petrescu, Dumitru Stamatescu, Marin Stănescu 
(ajuns mai târziu avocat), şi ultimul Tudor Popescu, 
sau Tudorache cum îl numeau oamenii și care a fost 
izgonit dela școală de noul stat la 1878. 

Această şcoală a avut o activitate bine dovedită, 
deoarece câţiva elevi au trecut la Silistra, apoi la 
şcoalele secundare din România. 

Alt centru de cultură românească şi de o hotă- 
rîre care verifică vrednicia şi persistența locuitorilor 
a fost Şcoala din Turtucaia, înfiinţată la 1821, când 
«dascălul Pahomie învăţa pe copii cu litere cirilice»; 
urmează un şir de dascăli şi învăţători, unii dintre ei 
cu o cultură deosebită, toți tocmiţi de locuitori, aşa 
cum cereau necesitățile timpurilor şi legăturile comer- 
ciale pe care le aveau turtucăienii, ca pescari consa- 

crați pe tot lungul Dunărei, ocupaţiune care impunea 
oameni luminaţi. De altîel priceperea şi faima turtu- 
căienilor mergea până la Tulcea pe tot litoralul îlu- 
viului, căci de primăvara şi până toamna târziu, luciul 
Dunării era o dantelă de năvoade, malurile cu corturi, 
înfăţişare de trupe în biuvac. 

Raporturile comerciale i-a silit pe turtucăieni să 
treacă dela răbojul tradițional la cifrele. învățăturii de 
carte, uşor de mânuit pentru cine le pricepe aşe- 
zarea. 

După Stefan Pahomie dela 182| sa pomeneşte 
ca învățător la Turtucaia dascălul Mihail, ajuns preot 
şi decedat în 1835; pela 1850—1856 a funcționat Ga- 
vrilă Bănescu din Câmpina, iar dela 1858 dascălui 
Stefan Nicolae. După dascălul Stefan Nicolae urmează 
Vasila Borănescu din Buzău la 1864—1868, Nicolae 
Lăcătuş la 1868—70; în vremea când se dăduse la 
tipar abecedarul lui Petrescu, la tipografia românească 
dela Rusciuc urmează lon Crețulescu pela 1870—72 ; 
Vasile Borănăscu, care îuncționase dela 1864—63, se 
reintoarce şi funcționează între 1872—74. Intre anii 
1874—75 funcționează Petre Bozianv, iar dela 1875— 
1883, Dumitru Petrescu, dela 1883—84 lon Barițiu din 
Sibiu, în acelaş timp, începând cu 1881, funcţionează 
şi o şcoală de fete cu Ana Petrescu. 

Incepând cu 1884 şi până acum câţiva ani, a fun: 
cționat G. lonescu, care a avut fericirea să ia parte 
la sărbătorirea a 100 de ani dela înființarea şcoalei 
româneşti din Turtucaia. 

Dacă celelalte şcoli româneşti depe malul Dună- 
rei, căzute sub stăpânirea statului bulgar au îost des- 
ființate, cea dela Turtucaia a rămas permanent la da- 
torie, fiind însă subvenţionată de statul nostru, perso- 
nalul didactic absolvent dela școlile normale, tot aşa 
cum s'a procedat cu o bună parte cu şcolile din Ma- 
cedonia. 

In jurul Cernavodei, iau ființă alte şcoli între care 
pomenim pe ceea din Rasova, cu învățătorul Chirescu, 
fiul lui Hagi Chirea, Ciorbagiul (primar), al acelui sat. 
Dascălul Dimitrie Chirescu a fost alcătuit din aceeași 

simţire, energie şi simț de apostolat ca şi Costache 
Petrescu. 

L-am găsit în notele anterioare ridicat ca mem- 
bru activ al Societăţii din Silistra «Societatea Română 
de cultură şi limbă», semnat Dimitrie Cyrescu, institu- 
torul român dela Rasova, ajuns mai târziu preot în 
Cernavodă. 

Vieaţa şi sforțările preotului Chirescu se apropie 
deaceluilalt emul şi au trecut dincolo de marginile Do- 
brogei: «Acum un veac şi mai bine, un Român din 
părțile Ialomiţei, Chirea Iorga trece Dunărea şi se a: 
şează în satul Rasova; ştia carte românească şi cân- 
tările bisericeşti, învăţate la numeroasele şcoli înfiin- 
țate pe acea vreme în Muntenin de vestitul călugăr, 
Macarie Cântărețul. 

Chirea lorga ajuns cântăreţ la Rasova, deschide 
o şcoală românească, ba mai mult: fiind falnic, vioiu 
ajunge ciorbagiu, primar. Ca şi fiul lui Petrică Mihail, 
Costache Petrescu dela Silistra, așa şi Dimitrie, fiul 
ciorbagiului Hagi Chirea dela Rasova, prinde repede 
vorbirea şi scrierea limbilor acestui colț de pământ 
şi ajunge învăţător în locul tatălui său.» Mai întâi este 
numit învăţător la Aliman la 1869, sat vecin, după doi 
ani lasă acolo pe altul, pe Nicolae Barban !) şi vine 
învăţător în locul tatălui său plecat dintre cei vii. Di- 
mitrie Chirescu, nu stă decât trei ani învățător, căci 
vrednicia şi cultura lui, dar şi certurile ce erau la 
Cernavoda îl ridică şi este onorat cu cinul de preot 
în această localitate de către Mitropolia din Silistra. 

Activitatea lui se desfăşoară şi se întinde pe a- 
celaş plan ca şi cea din Silistra, înființează peste tot 
locul şcoale româneşti cu învățători luaţi dintre das- * 
călii bisericii; la Cochirleni, sat între Rasova și Cer- 
navoda, la Seimeni, mai jos la Cernavoda şi mai jos 
la Topalu spre Hârşova, la Mârleanu, la Vlahchioi, 

EI controlează şcoli, sfătueşte, îndeamnă şi ţine, 
trează conştiinţa şi însuileţirea pentru cartea româ- 
nească. Tot el este cel dintâiu slujitor al altarului 


1) Trăeşte și azi la Rasova. 

care primeşte armata română cu pâine şi cu sare şi 
cu lacrămi în ochi de bucurie la 1878; iar la termi- 
narea podului de peste Dunăre a slujit şi a vorbita- 
şa de îrumos încât Regele Carcl l-iu, aşa de cum- 
pănit la gesturi, n'a putut ca să nu-l îmbrățişeze. 

Odată cu venirea la Cernavoda, a înființat şi şcoala 
românească într'o cameră de lângă biserica Sf. Ni- 
colae ce exista acea vreme. In acea cameră se adu- 
nau copii de învățau buchele cu dascălul bisericei, 
pus de preotul Chirescu sub controlul lui. 

După realipirea Dobrogei preotul Chirescu este 

* mentorul serviciilor teligioase din toate părțile Cer- 
navodei și poftit la toate slujbele religioase până la 
mânăstirile Cocoş şi Celic-Dere, ce se află în apro- 
piere de Tulcea. Despre şcoala dela Cochirleni avem 
încă un informator (Lamura 1928): «Tatăl meu după 
ce s'a aşezat în Cochirleni în anul 1874, a ajuns cior- 
bagiul satului, adică primar; în această calitate cu a- 
jutorul bunilor români din acel sat, cel dintâiu lucru 
pe care l-a făcut a fost înființarea unei şcoale sub 
controlul preotului Chirescu, ce se găsea ca un îel de 
revizor al regiunei. 

Cel dintâi învăţător la Cochirleni a îost dascălul 
Mitu, dăscalui bisericii cu leafă de una liră turcească 
pe an de elev. La el am învățat spune autorul acestei 
informaţii, buchele latineşti și cele chirilice, cântările 
bisericeşti şi rugăciuni. Odată cu această şcoală, sau 
poate şi înainte s'a înființat şcoala din Cernavoda de 
către preotul Chirescu. Pe timpul răsboiului 1877—78, 
preotul Dimitrie Chirescu, a fost silit să oficieze ser- 
viciul divin în rusește. Totuşi acesi român chiar în 
. timpul ocupaţiei ruseşti la începutul toamnei 1878, în 

ciuda duşmaniei ruşilor a găsit de cuviință să reîn- 
ființeze şcoala românească în Cernavoda. 

Pe atunci şcoala din Cernavoda funcționa  într'o 
cameră din dosul locuinţei preotului şi era anume con- 
struită pentru şcoală. Catedra era pe un piedestal înalt 
lângă un perete al clasei la care te suiai pe vreo 5 

"trepte. Dedesuptul catedrei era carcera. Sala de clasă 
era mare, spațioasă, podită cu scânduri, cu ferestre 

mari. Îmi plăcea mult să stau în mijlocui băeţilor, ceva 
mai mici ca mine şi, în mijlocul bâzâitului acela de 
albine ce-l făcea cu cititul şcolarii mei. 

Preotul avea grijă să vie în fiecare dimineață ca 
să-mi dea îndrumările trebuitoare şi să dea porunci 
şcolarilor ca să fie cuminţi şi să mă asculte, căci şi 
eu nu aveam decât 13—14 ani, zice autorul acestor 
informații Dumitru Niţescu ajuns mai târziu învățător, 
unul dintre învățătorii vrednici ai judeţului Tulcea. 

In această şcoală ne-au găsit armatele române, au 
fost primite de preotul Chirescu, în fruntea populației 
cu manifestații de bucurie neînchipuită. 

Intr'o zi, şcoala mi-a fost inspectată de loan Bă- 
nescu, noul revizor şcolar al Dobrogei, pe care l-am 
dus la preotul Chirescu. 

Acesta îl primi cu mare bucurie zicându-i: «bine 
ați venit Domnule Revizor, Dumnezeu mi-a dat bu- 
curie să trăiesc şi să văd aceste locuri uitate de Dum- 
nezeu şi lipite acum la scumpa noastră Românie. Pot 
să zic ca bătrânul Simion: acum slobozeşte în pace 
pe robul tău, că văzură ochii mântuirea mea. Fiţi bine- 
venit la casa mea, totuşi ce vă rog să irimiteţi un în- 
vățător bun, care să ne lumineze copiii», ceiace s'a şi 
făcut în curând.* - 

Să ne coboriîm acuma în josul Dunării spre Hâr- 
şova cu Varoşul lui, unde.la 1837 se găsea un îel de 
Consulat sub conducerea unuia numit Ţârcă şi de aci 
la Măcin, unde am amintit că pela jumătatea veacului 
trecut se găsea o biserică. 

Brâul din sate cu autohtoni te urmărește ca un 
alter ego Ciobanu, Gârliciu, Dăieni; Satul Nou, Ostrov, 
etc. etc. Aici la Ostrov (am pomenit deseori numele 
Ostrov, dar acolo era vorba de Târguşorul Ostrov de 
lângă Silistra. S'a înființat o şcoală foarte veche 
cu un şir întreg de dascăli de biserică, grămatici de 
ai timpului, veniţi desigur, pela puntea aceia de tre- 
cere a oilor, numit Vadul Oii, între Hârşova şi Piua 
Pietrei. 

Astfel găsim pe dascălul Chican pe la 1855-60; 
Popa Martin pela 1860—71, Stan N-lae, acesta numai 
cu 4 clase primare pela 1871—74 şi în fine Lilipan 
Nichifor dela 1874—79, când vine normalistul Fran- 
cisc Enăşescu. 

Mai în jos pe cursul Dunării, dar şi ceva mai la 
o parte dincolo de satul Carcaliu, sat lipovenesc de 
pescari, la poalele munţilor Măcin, este aşezat satul 
Greci, sat românesc, dar şi cu alte naționalități, cu 
renumite cariere de piatră. 

Școala românească dela Greci s'a înființat la 1870 
în curtea Bisericii ortodoxe, construindu-se chiar un 
local de şcoală din nuele lipit cu pământ. 

Cel dintâi învățător Drăghici, plătit de părinți ca 
să predea copiilor scrierea şi citirea, este urmat de 
Popescu şi alții. 

In apropiere de Isaccea, se găseşte mănăstirea 
Cocoş, înființată la 1830 de către călugării români ce 
veneau pe jos dela Sfântul Mormânt, 

Pădurea minunată, poziția frumoasă şi fără pe- 
reche, i-a făcut pe schimnicii vremei să se oprească 
din drumul pribegiei şi să se aşeze pe acele locuri, 
să-şi adune material și să clădească o sfântă mănăs- 
tire. Unii din aceşti călugări evadau; — omenescul 
sau doriuța de a propovădui cultul Domnului îi făcea 
să plece prin sate şi să se aşeze vremelnic. Astfel 
cei dintâi învăţători din Niculiţel au fost călugări ară: 
taţi. Lucru precis se ştie că la 1868 primăvara, 
Dascălul lon din Măcin, a venit cântăreț la biserica 
din Niculiţei, a strâns vreo 20 băieți în casa lui Penu 
Bouroş, înființându-se astfel şcoala din acest sat; mai 
târziu s'a mutat în casa parohială şi i-a învățat carte 
acest dascăl Ion fiind tocmit cu 50 lei turcești (1 leu 
ega! cu 20 bani de astăzi) de copil, şi o baniță de 
grâu pe an. A stat învățător 2 ani, după care a ve- 
nit călugărul Serafim şi a funcţionat în casa babii Sto- 
iana ; după un an, alt învățător — dascălul Simion — 
care preoțindu-se a fost urmat de mocanul Damas- 
chin. Cursurile se țineau în casa lui Toader Moldo- 

veanu, iar plata pentru învățătură era aceeaşi ca şi 
în trecut. Copiii se ocupau cu cetitul ceaslovului, al 
Psaltirei, cu toate rugăciunile de folos. In iarna lui 
1878-79, avem aici școală oficială românească cu Ni- 
chifor Ludovic, care a stat la Niculiţel până la sfâr- 
şitul carierei sale. 

Avem un alt caz, care iese din comun, dar care 
va fi fost normal atunci: la Parcheş, Dumitru Pădu- 
reț, înainte de 1878, a adunat copiii chiar în casa lui 
şi-i învăţa carte el singur. 

Prin aceste ştiri, despre satele cu şcoală româ- 
nească înainte de 1878, am amintit numai pe acelea 
de unde avem informaţii precise, documentate. 

Ne apropiem de Tulcea, unde în treacăt, am a: 
mintit de învățătorul Andrian. 

In cancelaria şcoalei de băieți No. 1 din Tulcea, 
se află un tablou cu chipurile lui Const. Andreian. inst. 
director, lon Costescu inst. p. Ii, dirigintele corului, 
Vasile Sotirescu, îost preşedinte al comitetului, precum 
şi a lui Vasile Avramescu, fost casier al aceluiaşi co- 
mitet, iar dedesubt stă scris: «La școala română din 
Tulcea sub stăpânirea străină a Dobrogei şi în anii 
imediat după anexarea provinciei la România, când 
şcoala deveni sc. prim. No. 1 de băieţi,se găseau ca 
institutori la cl. III și IV. C. Andreian ca director, lon 
Costescu la cl. 1 şi II, care conducea şi corul şcoalei. 

Sub “Turci şi sub ocupaţiunea rusească din 1877-78, 
aceste instituţii au fost subvenţionate de guvernul ro- 
mân ca şi toate celelalte şcoli româneşti din dreapta 
Dunărei, — Silistra — Turtucaia, etc. Corul şcoalei a 
participat la primirea armatei române şi a autorităților 
civile, prin. serbări şi prin serviciul divin ce s'a făcut 
la Catedrala Si. Nicolae în ziua ocupării 10/23 Noe- 
mbrie 1878, când se arboră şi drapelul naţional ro- 
mân pe palatul administrativ din Tulcea, în aclamaţiile 
entuziaste şi nesfârşite al populațiunei.» 

După C. Teodorescut), la Tulcea, înainte de 1877 
au funcționat ca învățători: lon Filoti (dascălul Ioniță), 


1) C. Teodorescu, Conferinţe asupra Dobrogei 1897. 

C. Andreian, cu 6 cl. liceu, 1. Costescu seminarist din 
Ismail şi Nifon Bălănescu, venit dela Mănăstirea Căl- 
dăruşani. Şcoala era întreținută de o comunitate şco- 
lară în frunte cu Manea Giuglea. După moartea aces- 
tuia, Comunitatea şcolară din Tulcea a îost condusă 
de V. Sotirescu, preot A. Negru, Sava Dumitriu, V. 
Avramescu, Dumitru şi Petre Darie, Ardeleanu." Nifon 
Bălăşescu pe care îl găsim funcționând în Tulcea,—a 
înființat în 1874 şcoala din Măcin, şi imediat după a- 
ceasta pe ceea din Babadag. Activitatea acestuia a fost 
asemănătoare cu a lui Costache Petrescu şi apr. D. 
Chirescu; căci din toate relaţiile şi însemnările de 
şcoală românească de până acum, se profilează ima- 
ginea vie a lui Costache Petrescu, neastâmpăratul o- 
crotitor şi inițiator al tuturor instituţiilor româneşti din 
jurul Silistrei, apoi a lui Dumitru Chirescu, cu acelaş ne- 
astâmpăr şi ideal verificat prin muncă dar şi prin răs- 
punsul din ziua când revizorul lon Bănescu i s'a pre- 
zintat; urmează în rândul lor Nifon Bălăşescu, care 
fie pentru a rescumpăra un trecut, fie sub imboldul 
creştinismului, tae nordul Dobrogei prin şcoala dela 
Măcin, o înființează pe ceea dela Babadag, pentru ca 
să-şi continue activitatea la Tulcea. 

După ei se încadrează tot şiragul acela necunos- 
cut de preoți, dascăli şi călugări, care pentru a-şi câş- 
tiga pâinea, câte o baniță de grâu şi câţiva lei, sau 
o liră în alte cazuri, dar şi sub imboldul românismu- 
lui, au învățat pe copiii oamenilor bucoavna, Ceaslovul, 
de unii chiar rânduiala bisericească. 

Scoala primară da lrosdaaă 
după 1878 


Pe cei dintăi învățători titulari— veniţi în Dobro- 
gea — după războiul dela 1877, îi văd în lumina su- 
fletului: unii dintre ei tineri — abia eşiți de prin şco- 
lile normale din București şi laşi, sau din seminariile 
Huşilor şi a Ismailului; alţii mai încărunțiţi, vechi şco- 
lari dela Academia Mihaileană şi dela Preparandiile 
Ardealului, — toți băjenari din Basarabia sudică pe 
care o pierdusem atunci. Toţi aceştia s'au luptat, cu 
asprimea frigului cu nevoile vremei, în iarna lui 1878 
şi primăvara următoare ca să ajungă la Constanţa, în 
pustiul de du-te vino ce rămăsese în Dobrogea, sau 
să primească îndreptări dela Tulcea, pentru a-şi în- 
cepe lucrul. li văd pe toți acum, care şi unde au des- 
călecat din locurile basarabene: 

loan Donea !) (cu Academia Mihaileană 1857) vine 
dela Satul Nou, Bolgrad, la Beştepe sat românesc pe 
malul Dunării între Tulcea şi Mahmudia; 

1. Ioan C. Brătescu cu Şcoala Normală Vasile 
Lupu din laşi 1873, tatăl geografului C. Brătescu dela 
Universitatea din Cernăuţi, dela Tigheciul Cahulului, la 
satul Câşla în marginea Tulcei, sat vechiu românesc, 
cu un mic popas la Osmancea Constanţa, sat de tă- 
tari — unde vieața era peste putință de împăcat. 

2. Nicolae Ludovic, normalist Bucureşti 1876, dela 


*) In anuarul $coalei Normale laşi 1926—+7, la pagina 20 între cei din- 
tâi absolvenţi ai Şcolii Preparandale l-am găsit pe Donea loan — au absolvit 
15 — În anuarul Școalei Normale Vasile L.upu laşi, No. 4 pe anul 1928/.9 
l-am găsit ca absolvent pe I. Brătescu, între alţi 3i. 

Muravlevca Bolgrad la Niculiţel acel sat românesc, 
cu vii renumite, în apropierea mănăstirii Cocoş. 

3. Carol Vişinescu, normalist din 1876 cu normala 
V. Lupu laşi, dela Neruşai Ismail la Chilia Veche, apoi 
la Sinoe, sat mare bulgăresc. Domnul Carol Vişinescu 
trăieşte şi astăzi, a fost un învățător eminent şi are 
frumoasă gospodărie de model. 

4. Petre Dima, seminarist 1873, din Ismail—dela 
Caragaci — Bolgrad, la Somova Tulcea, sat românesc, 
iar mai târziu la Ghindăreşti Constanţa, sat de Lipo- 
veni. 

5. Gh. Ghisenco normalist laşi 1876, dela Capa- 
clia-Rizeşti jud. Cahul, la Jijila Jud. Tulcea, pe malul 
Dunării mai sus de Măcin, apoi la Turcoaia, alături. 

6. Natalia A. Petru, cea dintâiu dăscăliță venită 
din Basarabia, dela Tomai-Cahul, la Oltina în satul pă- 
rintelui Sachelarie—ajutorul lui Costache Petrescu; a- 
celaş drum l-a urmat şi soțul său.. 

7. Atanasie Petru, seminarist dela laşi 1863, tre- 
când mai întâiu prin Engezul Mare, sat. ce se des- 
ființă şi bun desființat a rămas,— nici pietrele cimi- 
tirului musulman nu mai există. 

8. Constantin Condrea!) norm. dela anul 1871, 
Furmanca şi Chitai prin Bogdâneşti Tutova la -Do- 
bromir Vale-Constanţa, unde a stat până la pensie; 

9. lon Negrescu ') norm. laşi 1872, dela Bolgrad 
la satul românesc Coslugea, jud. Constanţa. 

10. Gheorghe Ștefănescu?) sem. laşi 1871, pă- 
rintele eroilor învăţători ofiţeri, Petre şi Traian Ştefă- 
nescu, dela Leova-Cahul la Topraisar-Constanţa.... la 
Satu Nou. 

11. Gheorghe Popa Ghibănescu tot normalist dela 
Carol | Bucureşti 1872, dela Noul Caragaci-Reni, la To- 
pal pe Dunăre jud. Constanţa. 

12. Ion. Soltescu tot cu două clase dela Acade- 
mia Mihăileană 1863, dela Endec Burnu și Cișmeaua 


1) La No. t6 în Anuarul Sc. Normale laşi 1928/291 pag. 9. 
2) La No. [3 i E » Di "n 
3) La No. 17 Zi și n w % » 

Văruită jud. Ismail -—la Osmanfacâ jud. Constanţa, unde 
stă foarte puţin şi trece la satul Cusgun. 

13. Dumitru Cârjeu dela Chilia Nouă jud. Ismail 
la Seimenii Mici. 

14. Grigore Rozoleanu norm. 1876 laşi, din Ba- 
sarabia la Seimenii Mari jud. Constanţa, sat lângă Cer- 
navoda. 

15. Const. Popescu sem. Huşi 1858, dela Smulţi 
Covurlui la Satu Nou Constanţa. 

16. Petre Popescu,  norm. Bucureşti 1877, dela 
Babele- Basarabia la Bugeac. 

17. Gh. Euftuşescu, norm. laşi 1886, din Basa- 
rabia la Ciobanu şc. de băieţi. 

18. Francisc Enăşescu norm. laşi 1871, dela Co- 
libaş Bolgrad la Ostrov. 

19. Matei Neculau seminar Ismail 1879, vine la 
Luncaviţa Tulcea. 

20. Gh. voiță Academia Mihaileanu laşi 1864, dela 
Vadul lui Isac Cahul, la Rasova. 

21. Teodor Mârza norm. Buc. 1875, dela Baima- 
clia la Mârleanu-Constanţa. 

22. Elena Grecu cu patru clase prim. 1872, la 
Chilia Veche şc. de îete. 

23! El. Eflușescu şcoala secundară laşi 1875, la 
Ciobanu. 

24. Pangrate Mitichescu norm 1876, la Vlachioi 
Constanţa. 

Toţi aceştia căliți în nevoi şi în munca şcolilor 
din Basarabia, oameni cu carte cum nu se găseau alții, 
cu gospodăriile în spinare şi copiii de mână, abia la 
sfârşitul lui Aprilie 1879, când razele căldicele ale soa- 
relui le-au îngăduit să înceapă învăţătura, fără foc, 
având în loc de bănci scânduri pe patru pari, bătute 
în pământul clasei, drept table de scris o cutie cu nisip, 
au deschis cele dintâiu şcoale oficiale românești în 
satele dealungul Dunărei, 43 sate şi târguri. 

S'au înființat şcoli şi în satele cu neamuri ames- 
tecate, dar aestea s'au închis curând (Enghez, Osman- 
facâ); vieaţa lor, floare efemeră. Invăţătorii de a- 
colo au rămas ca notari o bună vreme, apoi au fost 

trimişi în alte părți. Școlile din satele românești şi-au 
urmat drumul croit, căci ele se sprijineau pe începuturi 
vechi de școală românească, aşa cum am arătat, și 
mediul încunjurător le era mai prielnic. Invăţătorii ve- 
niți în acea epocă au muncit cu atâta simţire şi dra- 
goste de meserie, încât bătrânii satelor de astăzi, 
câți au mai rămas, le pomenesc numele cu un respect 
apropiat de sfinţenie; — numele şi sufletul lor plu- 
teşte încă în aceste sate, unde și-au dat obolul şi su- 
flet din suflet. 

In acel sfârşit de an școlar dela 1879 şi 79/80 au 
fost înființaie următoarele şcoale în ambele judeţe: 

Bugeac, Satu Nou, Coslugea, Oltina, Cusgun, Măr- 
leanu, Aliman, Vlachioiu, Rasova, Seimenii Mari, Sei- 
menii Mici, Topal, Ciobanu, Gârliciu, Bărăgan, (Osman- 
făcâ, Topraisar, Enghez desființate imediat) și în toate 
oraşele: Mangalia, Cernavoda, Hârşova, Medgidia, Os- 
trov. Constanța,—la oraşe s'au înființat separat școale 
de îete şi de băieţi, 29 şcoale; iar în Tulcea, Malcoci, 
Mahmudia, Câsla, Samova Niculiţel, Luncaviţa, Văcă- 
reni, Jijila, Greci, Garvan, Meidanchioi, Satul Nou, Ha- 
gilar, Ostrov, Chilia Veche, Tulcea, Babadag, Isaccea, 
Măcin, Sulina,—la toate orașele s'au înființat şi şcoli 
de fete. Toate satele amintite sunt de autochtoni, afară 
de Beidaud, unde s'a înfiinţat şcoală, satul fiind locuit 
de Bulgari şi Găgăuţi. Repet total 55 şcoale primare. 

Cu începutul anului şcolar 1880—81, capătă 
vieaţă şi alte şcoli, tot mai în fundul Dobrogei, în sate 
de Români şi de Bulgari: Urumbei, Nalbant, Lunca 
(Canlâbugeac) Sinoe (Casapchioi), Beștepe, Mihai Vi- 
teazu, Zebil (români şi bulgari) toate din jud. Tulcea; 
iar în jud. Constanţa, Beilic, Băneasa (fost Parachioi, 
satul banilor), Gârliţa, Esechioiu, în total 77 şcoale 
noui. 

In aceste sate, ca şi în cele care se înființţaseră 
mai înainte şcoli, au început să se clădească localuri 
spaţioase şi higienice—mai mult încă, s'a dispus de 
către prefecţii depe atunci, ca să nu se mai înființeze 
nici o şcoală rurală-decât acolo unde sunt localuri 
proprii. 

In anul 1881—1882 se mai înființează încă 76 
școaie, precum urmează: Niculiţel şcoala de fete, Sa- 
righiol, Calica, Cataloiu, Cârjelari, Turcoaia, Pecineaga 
(fete), Principele Mihaiu (Baschioi sat de bulgari), din 
jud. Tulcea; Corbul (Gargalâc mic), Gârliţa (școală de 
feie) Negureni, (Caranlâc cu Români vechi dobrogeni), 
Lipnița, Canlia, Almalău (bulgari) şcoală de băieţi şi de 
fete şi Saraiu sat românesc, din județul Constanţa. 

In anul şcolar 1882—83,iau fiinţă alte nouă şcoli 
în centru Dobrogei, în regiunea ocupată de Bulgari și 
Germani : Ceamurlia de Sus, Caramanchioi, Frecăţei, 
Ciucurova (Germani), Ceamurlia de Jos, Istria (Cara= 
nasut), Pandurul (Potur), Dobromir Vale şi Ferdinand, 
(Caramurat) cu Români, Tătari, Germani—; cele 7 dela 
început în jud. Tulcea, cele două din urmă în judeţul 
Constanţa. 

In anul şcolar 1883-84, Ministerul Instrucţiei în- 
ființează încă 9 școli în Dobrogea: Sarighiol, (Bulgari), 
Atmagea (Germani), Enișala (Români autohtoni și Bul- 
gari), sat așezat pe malul lacului Razlem lângă Ceta- 
tea Enisala, Teliţa, în mijlocul unei păduri seculare 
şi Meidanchioi, aşezat în preajma aceluiaşi masiv. 

Satul Nou şcoala de fete (Români) din jud. Tulcea, 
iar în jud. Constanţa la Cetatea (Asarlâc), Șipotele 
(Ghiolpunar), Bulgari, Găgăuţi şi Români (desfiinţată la 
1889) Galiţa şi Beilic. 

In anul şcolar 1884.85 se înființează o serie de 
şcoli de fete: Jijila, Dăeni, Văcăreni, Greci, iar mixte, la 
Topolog, Făgărașul Nou (toate sate românești), Cerna 
(Bulg. şi Rom. amestec.), Murighiol (populaţie ames- 
tecată), şi Cameua toate din jud. Tulcea; Gârlici şc. 
de fete, Pandurul, Hamangia, şi Dulgherul din jud. 
Constanţa, în total 13 şcoale. 

In anul şcolar 1885-86 se înființează numai 2 
şcoli, una la Rahman Tulcea, şi alta la Tuzla judeţul 
Constanţa. 

La 1886-87 3 şcoli: Vulturul (Cartal) Rachel şi 
Casimcea. 

În 1887-88 nici una, iar în 1988-89 la Pisica și 

Satu Nou şc. de fete. Să ne oprim la 10ani de şcoală 
românească. 

In acest timp, populația românească se îmulțeşte 
prin imigrare şi prin împroprietăririle făcute în locu- 
rile lăsate libere de emigranții Turci şi Tătari. Pe lângă 
cele 120 şcoli pe care le-am amintit până aici, s'au 
înființat încă un număr mare, plătite de comune, care 
nu intră în numărul acestora de mai sus. Observăm 
că s'au înființat şcoale româneşti oficiale pe, brâul de 
sate de pe malul Dunărei ca şi pe malul Mării, unde 
am găsit pe autohtoni înainte de 1877, precum şi în 
satele de Bulgari, Găgăuţi şi Nemţi. 

Nici o şcoală în sate cu populaţie de Turci şi Tă- 
tari până la această dată. Cele înființate la Enghezu 
şi Bărăganul (Osmanfacâ) şi-au întrerupt firul imediat, 
căci au fost greutăţi peste închipuirea omenească de 
mari, iar învățătorii numiţi la început au trecut în sate 
românești. 

Din anul 16889 am găsit nişte însemnări oficiale, 
un dosar din care am extras notele de mai sus, pre- 
cum şi cele care vor mai urma. Ele erau scrise de 
mâna lui lon Bănescu, după cum în alte cercetări cu 
privire la activitatea de revizor şcolar al nemuritorului 
Eminescu, am găsit toate lucrările de cancelarie scrise 
de el însuşi. 

Din notările luate din dosarul dela 1889, am cons- 
tatat că personalul didactic, alături de cei 24 de învă- 
țători pe care i-am amintit la începutul acestui capi- 
tol, era alcătuit din cea mai bună stofă: normalişti 
tineri, care au rămas permanent în Dobrogea, şi pe 
care i-am apucat şi noi cândva. 

Dintre normaliști, amintesc : 

1. loan Atanasiu, normalist Galaţi 1881, la Lipnița 
Constanţa până la sfârşitul carierei. 

2. Gheorghe Motorga, normalist dela Tg. Jiu 1885, 
la Nalbant, Bugeac, şi Cuiugiuc. 

3. [. lonescu gimnazist dela Galaţi 1882, la satul 
Nou, Constanţa, cu Ecaterina Ionescu, apoi la Deleni 
(Enigea) tot în jud. Constanţa. 

4. Atanase Vasiliu normalist Galaţi 1881, la Mâr- 
leanu. 

5. Alexandru Romila, normalist dela Severin 1882, 
la Coslugea şi Negureni (Caranlâc) tot din județul 
Constanţa. 

6. D. Gavrilescu normalist laşi 1878, la Gârliciu 
Constanţa. 

7. Ana Cinschi, cu şcoala greacă dela Ismail 1881, 
la Gârliciu şcoala de Fete. 

8. Nicolae Andreescu normalist dela Galaţi 1882, 
la Beilic, unde a rămas mai bine de 20 de ani, apoi 
Cochirleni şi Cernavoda. Alături de loan Negrescu,pe 
care l-am amintit în prima serie sunt reuşiţi la 
examenul de avansare ce s'a ținut pentru învățători la 
1903, din cei 10 reuşiți la Bucureşti. Nicolae Andre- 
escu a fost un dască! desăvârşit, iar activitatea lui a 
- rămas ŞI trăieşte încă. 

9. N. Muzicescu absolvent dela Şcoala Normală 
Carol 1 1879, vine la Rasova şi apoi la Gârliţa. 

10. Teodor Niculescu, dobrogean de origină, nor- 
malist 1881, a funcționat 3 ani la şcoala din Silistra 
1882— 1885, apoi a trecut în județul Constanța până 
la sfârşitul carierei. 

11. loan Bănescu Il,seminarist laşi 1884,la Saraiu. 

12. Radu Topor, normalist Galaţi 1887, vine ca 
învățător la Sarinasuf, iar la 1889 îl găsim la Mah- 
mudia, unde a stat până aproape de sfârşitul carierei ; 
a fost revizor şcolar al jud. Tulcea, după războiul cel 
mare, în vremea de sacrificiu. 

13. C. Mihailescu, cu seminarul dela Ismail la 1 880, 
vine învăţător la Topalu p. [I. apoi Jijila, unde la 1989 
se găsea cu (14) soţia sa absolventă a Azilului Elena 
Doamna; 

15. Gheorghe Adam cu seminarul dela Socola. laşi 
1880, vine la Urumbei (unde se găsea o şcoală de 
gard), loc pe care îl ocupa şi la 1889; 

16. Dumitru Timofte, normalist dela Bârlad, 1880, 
cu funcțiunea la Caraomer, foarte puţin timp, apoi E- 
sechioiu jud. C-ţa, la Sarighiol şi Beidaut jud. Tulcea. 

17. Radu Moroianu, bacalaureat dela Braşov 1880 

(avea 70 lei salar dela Stat și 40 lei dela comună) 
cel mai mare salariu plătit de comună îl găsim la Ca- 
simcea, centru mare ardelenesc; 

18. La Mangalia, găsim pe  losif  Careisa nor- 
malist 1881, care funcţionase mai înainte la Isaccea- 
Tulcea; 

19. Vasile Popescu, cu seminar şi şcoala nor- 
mală 1881, vine la Cerna, la Mircea-Vodă (Celibichioiu) 
Constanţa, om de o energie extraordinară şi un auto- 
didact desăvârşit. 

20. Negacinschi cu şcoala comercială dela Galaţi 
1881, a funcţionat la Slobozia-Brăila trece apoi la At- 
magea-Tulcea şi în alte localităţi, până la sfârşitul 
vieţei. 

21. Elena Popescu cu sc, profesională dela Bră- 
ila 1882, o găsim la Chilia Veche. 

22. Constantin Popescu Măgureanu sc. norm. dela 
Bucureşti 1983, trece prin Călmăţuiu- Teleorman, vine 
la Jijila, iar la 1889 îl găsim la Chilia-Veche. 

23. Elena Nour cu sc, centrală de îete laşi, 1884 
vine la Lunca (Calnăbuceag), jud. Tulcea. 

24. D. Niţescu normalist Galaţi 1885, îl găsim la 
Zebil, unde şcoala era înființată încă din 1880. Vin la 
rând acum doi ardeleni: 

25. N. Neicu dela institutul pedagogic şi theologic 
Sibiu 1885, vine la Prislava, apoi la Cataloi jud. Tulcea, 
trece în jud. C-ţa, unde funcţionează la diferite şcoli 
până în pragul pensiei. 

26. ilie Ştefan cu Preparandia din Arad, 3 clase, 
şi Şcoala reală germană din Vârșeț, 1857, funcţionează 
la Sipet Timişoara, ajunge comisar școlar în Transil- 
vania la 1885, iar la 1889 îl găsim la Ciucurova (sat 
nemţesc) jud. Tulcea. 

+7. Constantin Dinu normalist Galaţi 1883, la Şi- 
pote (Ghiolpunar), Gârlița, Bugeac, Mârleanu, Stupina, 
Pantelimon, de unde a eşit la pensie după o funcţio- 
nare de 43 de ani. 

28, Dumitru Boboc, urmează aceeași școală nor- 
mală ca şi Constantin Dinu,—sunt ostroveni,—a îunc- 
ționat vreme îndelungată la Ostrov, apoi s'a reîntors 

la Silistra după 1913; a funcţionat aproape acelaş nu- 
măr de ani ca şi cel dintâiu. 

29. Al. Alecu normalist Galaţi 1884, vine la Tuzla 
Constanţa, apoila Enisala Tulcea; mai târziu este numit 
profesor şi director al Seminarului dela Babadag şi 
Medgidia de unde iese pensionar după o muncă de 
40 ani. Trăieşte şi astăzi în Constanța. 

30. Alexandru Zăvoianu Școala Normală. Carol I 
din București, 1888, e numit la Caramanchioi şcoala 
înființată în 1882. 

31. Constantin Cornescu, cu 5 clase liceu, laşi, 
vine la 1886 la Topolog Tulcea. 

32. Constantin Caraman, normalist laşi 1884, vine 
odată cu înființarea școalei dela Hagighiol Tulcea şi 
a funcționat până acum câţiva ani la Cogealac Cons- 
tanța, de unde a fost pensionat cu 40 de ani de muncă. 

33. Al. Romila normalist Turnu Severin 1882, vine 
la Coslugea jud. Constanţa, apoi la Cuzgun şi în urmă 
la Negureni, pleacă în refugiu din 19:6 şi nu se mai 
întoarce. 

34. Gheorghe Petrescu normalist Carol 1 1888, 
vine la Pandurul-Potur şi funcționează până după răs- 
boi la Ceamurlia de Jos. 

Toţi aceştia nu au venit odată, ci an după an, para- 
lel cu înființările de posturi noui, sprijiniți de munca 
amintitului loan Bănescu, revizorul aprig şi de temut 
al Dobrogei. 

In adevăr, după plecarea lui Gheorghe Sion, — 
cântărețul dorurilor şi al dragostei de neam — care 
a funcţionat foarte puţin, Bănescu şi-a închinat toată 
puterea de muncă şi de jertfă pe care numai acela 
care are sufletul întocmit ca al său o poate simţi, co- 
lindând într'o lună de zile, dela Ostrovul Silistrei până 
la Tulcea. Nu dascălii, dar toți cei de altă slujbă, tre- 
murau la numele lui. Energic până la violență nu sa 
dat în lături de a lovi pe funcţionarii comunali, care 
nu puneau toată stăruința la bunul mers al şcoalei. 

Bănescu isbutise să fie ținut în această slujbă, 
prin vrednicia şi faima muncei sale, vreme de 15 ani; 

a fost schimbat de vreo două ori, apoi chemat ca să-şi 
onoreze şi continue munca începută. 

Prin stăruința lui sau ridicat localuri bune de 
piatră şi cărămidă. toate cu cheltuiala locuitorilor. Apoi 
tot el aducea material pentru şcoli, hărţi, tablouri şi 
chiar ceasoarnice ; o bogăţie cum nu se afla în alte părți. 
Tot el atrase învăţători buni, cărora le punea înainte 
un salariu sporit de 1oo lei lunar, la care se adăugau 
şi subvenții dela comună, începând dela 20 până la 
40 lei lunar. 

Mai era încă un temeiu care atrăgea pe învăţă- 
tori în acea vreme; în Dobrogea se făceau improprie- 
tăriri şi învățătorul tânăr, om dela ţară prin naştere 
legat de pământ, cerea loc în Dobrogea. Numiţi în 
satele româneşti şi în cele de bulgari, au primit 
câte 10 hectare; pe când unii profitori au fost împro- 
prietăriți în satele turceşti şi tătăreşti unde erau pă- 
mânturi mai multe, cu zeci de hectare. 

Energia lui Bănescu a prins bine ca şi pământul 
de colonizare: cel dintâiu a menținut pregătirea pro- 
fesională a învăţătorilor, căci făcea lecţii cu dânşii, 
aşa cum ar fi făcut cu copiii de şcoală, iar împroprie- 
tărirea chiar după ce salariile din Dobrogea au scăzut, 
ia ţinut pe învăţători legați de locuri şi de școală. 
De altfel cea dintâi legătură este cea adevărată, căci 
este legată de însuflețirea şi de înţelegerea rolului pe 
care cineva ştie să-l onoreze. 

Ne apropiem de anul 1893, când prin noua lege 
a învățământului se desființează şcoalele de fete care 
luaseră ființă mai înainte, iar învățătoarele trec în 
posturile al il-lea sau al III-lea în şcoalele de băieţi, 
care devin mixte. 

Pleacă şi lon Bănescu din revizorat. Dar un gând 
nou, isvorât din nevoia şi grija ca viitorul învăţător de 
sat să fie luat chiar din mijlocul populaţiei dobrogene, 
gând arătat de loan Bănescu celor dela conducerea 
țării, a luat vieaţă in 1893, prin înfiinţarea celei din- 
tâi şcoale normale de băieți în Constanţa, cu elevi 
adunați de prin sate, chiar de Bănescu. 

Astfel începu Școala Normală din Constanţa la 

1896, sub conducerea lui Bănescu, cu profesorii: Mă- 
gură, Malcoci Petrescu, Institutorii Mohor, Costacea şi 
alţii, având ca limbă de predare Limba Română și ca 
obiecte între altele, limba turcă şi bulgară. Această 
şcoală da dreptul celor dintâiu absolvenţi să fie insti- 
tutori, iar ceilalţi învăţători. In aceeași vreme, se ţine 
la Constanța un examen pentru învățătorii care doreau 
să fie trecuţi institutori, măsură luată atât din cauza 
lipsei de personal la oraşe, cât mai cu seamă pentru 
a se curma neînțelegerile permanente,  isvorâte 
din pricina legii şcolare dobrogene, care avea o anu- 
mită normă referitoare la personalul didactic. 

Prima şcoală normală din Constanţa, cu elemente 
locale, ar îi făcut minuni, pentrucă în fruntea ei era 
un om cu însuşiri neobişnuite, energie, putere de 
muncă și pricepere în conducere, dacă după trei ani 
de funcționare nar îi fost desființată şi elevii trimişi 
la Câmpul Lung şi în alte părţi. O parte din elevi, cei 
mai nedeprinşi cu depărtările, s'au lipsit de școală şi 
au ajuns funcţionari în toată Dobrogea, iar alţii au 
continuat școlile, unde au fost trimişi şi ne-au dat pe 
învățătorii de glorie a şcoalei dobrogene. 

Dar despr& înţelegerea şi munca pricepută a ge- 
neraţiei de învățători din prima epocă, vom reproduce 
articolul D-lui Stoicescu, Membru al Curţii de Apel 
din Constanţa, «Invăţătorii dobrogeni şi Magnum Aeti- 
mologicum din revista «Analele Dobrogei» anul 1928. 

«Cei care privesc lucrurile superficial, contestă sau 
reduc rolul învâțătorimii noastre în marele opere na- 
ționale, ca formarea şi unitatea limbii. ridicarea stărei 
economice a poporului şi rolul avut în răsboiul pentru 
Unitatea naţionaiă, opgre ale ultimelor două generații. 

Și cu toate acestea... 

Nu trebuie să uităm, e aşa aproape de noi, învă- 
țătorimea a răspuns mai mult de cât generos la ape- 
lul Regelui Ferdinand şi a dat un număr foarte mare 
de ofițeri în marele nostru răsboiu pentru Unitatea 
Neamului. 

In ceiace priveşte ridicarea stării economice, se 

a Cunoaşte opera lui Haret, care, în tot ce-a făcut sa 


Biblioteca Judeţeană „loan N. Roman” Constanţa 


— 


d i S 


sprijinit pe concursul lor şi devotamentul învăţătorilor. 

lar dacă e vorba de o contribuţie la formarea şi 
unitatea limbii românești, trebuie să se știe că Marele 
Hajdeu n'a început opera sa Aetimologicum Magnum 
decât după ce și-a asigurat colaborarea învățătorimei. 
Sunt martori cele 18 vol. de Folklor, strânse de învă- 
țători la apelul lui Hajdeu, făcut între 18*4-85». 

După ce autorul lămureşte chipul cum se formează 
limba în popor «cuvintele se păstrează sau  trăesc, 
sorb putere, îşi gradează sau îşi urcă tot adâncului 
evocator în legătură cu altele, în expresie». Repro- 
duce apoi numele învăţătorilor în ordinea alfabetică, 
care se găsesc în opera lui Hajdeu pag. 228-327 Vol. 
II, pentru cei din Constanţa pag. 334-504 vol. 14 pen- 
tru jud. Tulcea, unde sunt grupate lucrările lor. 


Din jud. Constanţa : 
loan Alexandrescu Aliman I. Negrescu Parachioi 


N. Andreescu Beilic C. Măldărescu Rasova 
G. Eutuşescu Ciobanu Gheorghe Ştei. Sat Nou 
A. Vasiliu Mărleanu G. Mihăilescu Topalu 

G. Gavrilescu Gârliciu Gheorghe Adam Urumbei 


Atanase Petru Oltina 
Din jud. Tulcea : 


D. Belinschi Carmanchioi Teodor Mârza Pecineaga 
C. Mateescu Cârjelari V. Popov Sarighiol 
D-na E. Boscu Enisala  S. Aişeanu Sarinasuf 
M. Nicolau Garvan |. Ceugă Sat. Nou pl. Sulina 
]. Cristea Hagighiol Gh. Chisenco Satul Nou 
T. Paraschivescu Isaccea St. Voinea Somova 
|. |. Diaconu Luncaviţa 1. Plesnilă Turcoaia 
Pr. Simion Murghiol Gh. Tărălungă Văcăreni 
N. Ludovig Niculiţel C. Niţescu Congazu 

« Comunicările acestor învățători sunt datate în- 
tre 21 Noembrie 1884 şi 21 August 1885, ne aflăm în 
al 6-lea an după anexare». 


Invăţatorii ale căror nume le-am citat, vor fi fost 
unii fii ai locuitorilor din satele în care se aflau, alții 

veniţi de câţiva ani din vechile principate, iar alții tran- 
splantaţi din cele trei județe ale Basarabiei, atunci de 
curând smulsă României» zice autorul. Noi adăogăm, 
că o bună parte dintre cei pomeniţi mai sus i-am vă- 
zut cum au venit cu bagajele şi copiii în spinare la 
1879 din Basarabia, alții au venit mai târziu şi nu e 
nici un localnic. Ei sau încadrat însă și au ştiut să 
prindă din culorea locală a subtilităţii limbii românești, 
ceeace a îost mai caracteristic şi de bun simţ, pentru 
ca răspunsurile lor să fi fost demne de trecut în ma- 
rea Operă Naţională Aetimologicum Magnum. 

Cu acest prilej îmi revine în minte acea minunată 
doină !) din Dobrogea pe care o reproducem mai jos 
şi din care se vede curăţia şi latinătatea vorbirei do- 
brogeanului. 


Vara vine, vara trece 
Nam cu cine mai petrece. 
Și cu cine am avut 

Vai de mine l-am pierdut 
L-a mâncat negrul pământ 
La biserică 'n mormânt 


Din această perioadă de activitate amintită avem 
o dare de seamă despre şcoala dobrogeană, la sfâr- 
şitul anului 1896, când se găsea următoarea populaţie 
şcolară. 

Școli urbane cu 81 institutori şi institutoare cu o 
frecvență de 3651 elevi. 

Școli rurale 170 cu 178 de învăţători şi învățătoare 
cu 9592 copii. 

Afară de aceste şcoli, se mai aflau în Dobrogea 
2 gimnazii, unul la Tulcea cu 4 clase frecventate de 
99 de elevi şi altul la Constanţa cu 2 clase frecven- 
tate de 72. elevi. 

Școli primare private erau: trei greceşti de băeţi, 
2 de fete, frecventate în total de 282 elevi și eleve. 

Bulgăreşti erau 4 şcoli, una de băieți şi una de 
fete şi 2 mixte, frecventate de 616 elevi bulgari. 


1) Culeasă de T, Burada în 1871. 

Armenești, 2 şcoli mixte cu 73 elevi, una rusească 
de băeţi cu 85 de elevi şi alta nemțească mixtă cu 
63 elevi şi eleve. 

In total 13 şcoli particulare, cu 1204 elevi şi eleve. 
Şcoli turceşti nu erau pe acea vreme; ei aveau pe 
lângă geamii anexate azile confesionale, în care ală- 
turi de religie, se preda Coranul etc. 

Cu aşezarea nouilor colonişti dela 1893 până la 
1898—99 s'au adus schimbări văzute şi pipăite în Do- 
brogea. Sate româneşti răsar ca din pământ, iar în 
locul bordeelor  mohorâte se ridică acum gospodării 
luminoase, care fac să te opreşti în loc; o întrecere 
aprigă la muncă, aşa cum îace cel care își croieşte 
casă nouă, şi cum înțelege Românul s'o facă, atunci 
când are unde să se învârtească. 

In partea Mangaliei, se înființează şcolile despre 
care am spus mai sus că li se curmase vieța; la 
Nordul drumului de fier Cernavoda-Constanţa ca și în 
toată stepa dobrogeană se înființează 32 de şcoale, 
iar în orașul Constanţa, la începutul acestei epoci, ia 
ființă încă o şcoală primară de băieţi şi una de fete 
No. 2. 

Personalul învățătoresc în aceşti zece ani dela 
1889 —1899 se complectează cu normalişti veniți dela 
şcolile de peste Dunăre la care se mai adăogară unii 
necăjiţi, martirii unor gânduri frumoase, care înferbân- 
taseră multe minți începând cu 1897,—la care se mai 
adaugă şi unii învechiți în câte un păcat, pentru care 
locul de ispășire era ştiut de mai înainte— Dobrogea. 

«Te-oi da pe mâna dascălului», este refrenul ma- 
mei nesocotite care înspăimântă pe copilaşul sburdal- 
nicul şi bun de joacă. 

<Să-ți faci bagajul şi să te pregăteşti pentru Do- 
brogea», i se spunea învățătorului, care avea de ispă- 
şit un păcat sau o credinţă. 

Și dacă copilului nu-i nimeni pielea la școală, pre- 
cum este amenințat acasă, apoi învățătorului, deocheat 
prin vorbe sau fapte nepotrivite locurilor şi pregătirei 

- sufleteşti a societăţii de pe aceea vreme, i se da cea 
mai necăjită cătună din Dobrogea pentru pocăință. Și, 

în adevăr se pocăia. Nu ştiu graţie cărei împrejurări, 
singurătatea din satul bătut şi uitat, conceputul despre 
datoria pe care îl aveau oamenii atunci, mâna de fier 
a lui Bănescu, care urmărea ca o obsesie pe învăţă- 
torul dobrogean, dar în orice caz, în Dobrogea se mun- 
cea pe capete de rămâneau minunați chiar cei căzuţi 
aici aşa ca din senin. 

Tot în aceşti zece ani, se urmează cu construirea 
şcolilor în fiecare sat, unde se găsea cu cale să ia 
ființă o şcoală nouă, mai ales în jud. Tulcea, unde 
Prefectui Neniţescu, în altă formă şi cu autoritatea ad- 
ministrativă, depăşise rezultatele revizorului Bănescu 
dela Constanţa. 

Am ajuns în preajma anului 1950, Asasinarea lui 
Mihăileanu de către Comitagii bulgari a trezit un in- 
teres şi mai viu pentru Dobrogea: un brâu de sate 
româneşti, întemeiate de veterani și fiii acestora, aco- 
pere zi după zi zona de hotar şi mai departe satele 
minoritare, unde se găsea pământ, dela Ostrovul Silis- 
trei până la Mangalia. 

Tot acum sosise şi altă vreme,ca urmare poate 
și a secetii din 1899 — 900, cum şia speculanţilor care 
nu mai aveau frâu în legătura lor cu populația majo- 
ritară din acea vreme: i 

Atunci s'au înființat tot felul de tovărăşii, a înce- 
put epoca Băncilor populare, a bunelor învățături de 
dincolo de pragul şcolii primare— cercurile culturate— 
marea epocă de renaştere şi glorie a lui Haret. 

Dragostea de a învăţa carte se întinde tot mai 
departe în Dobrogea, cum nu s'a petrecut în alte părți 
ale ţării. Venirea lui Haret în Dobrogea la 1904 şi 
vizitarea şcolilor dela Ostrov, Oltina, Dobromir, (dan- 
suri naţionale cu copii bulgari), Cetatea (Asarlâc), ser- 
bare şcolară în faţa a 10 sate, vizitarea Adamclisului 
a Peşterei şi altor şcoli din Nordul judeţului, a umezit 
multe priviri, a sădit multe nădejdi, a isvodit multe ho- 
tărîri. 

Un ministru să vie prin locurile acelea, prin în- 
fundăturile neumblate, a fost straşnic lucru pentru po- 
por. Primirea lui Haret, care venise să se încredințeze 

de opera îndeplintă a prefectului Scarlat Vârnav — des- 
pre care auzise ca de un basm, om de rară hotărâre 
pentru bine, a egalat cu primirea lui Vodă. Atunci se 
înființase în fiecare sat Comitete şcolare ca să strângă 
bani pentru clăditul şcolilor şi să adune material, pia- 
tră şi var necesare clădirilor. 

Noi nu credem în minuni, căci minunile sunt po- 
veşti de ale copilăriei şi, totuşi sub ochii noştri s'au 
petrecut în Dobrogea minuni. Un cătun şi după dân- 
sul altul, se împodobiră cu cele mai frumoase şi ară- 
toase clădiri de şcoală, cărămidă arsă, ferestre mari 
şi luminoase, ca nişte ochiuri liniştite de apă, şi cu 
grădini de model împrejur. 

Scarlat Vârnav, prefectul, a plecat odată cu parti- 
dul, s'a reîntors mai târziu din nou, împreună cu vred- 
nicia lui Paul Paşa, revizor şcolar, inimos; dar dra- 
gostea de progres, ambiția şi îndemnul de o parte, 
nevoia de învăţătură de altă parte, au dat imboldul să 
se ridice an după an, şcoli noui. Astfel în regiunea 
Adamclisi s'au ridicat 10 școli în doi ani. Ca un exem= 
plu de înțelegere, dau acţiunea de mai jos: 

Sătenii din Șipotele (Ghiolpunar) şi Nastradin au 
cerut în 1904 să li se înființeze câte un post de în- 
vățător. «N'aveţi local» li s'a răspuns, pentru ca în 3 
luni de zile să-l dea în primire cu banii plătiți numai 
de locuitori, localuri ce se găsesc şi astăzi. 

Din această înțelegere şi întrecere între sate de 
la 1903 până la 1909, au luat ființă 60 de şcoale ru- 
rale cu localuri noui în jud. Constanța, şi 49 în jud. 
Tulcea. Tot atunci, începând cu 1907 s'au înființat pos- 
turile 2, 3, 4, ca o complectare a nevoilor din fiecare 
sat şi numai acolo, unde oamenii aveau local cu toate 
sălile trebuincioase. 

O contribuţie efectivă în această decadă a dat-o 
şi statul înființând aproape 100 de posturi în județul 
Constanţa şi 83 în jud. Tulcea. 

Personalul didactic este din aceiaşi calitate ca 
cel arăta! până aici; căci afară de absolvenţii desfi- 
ințatei şcoli normale din Constanţa, care-şi termina- 
seră studiile la Carol 1, şi s'au reîntors în Dobrogea, 

au mai venit şi alţii şi au găsit aici dragostea de carte; 
unii dintre cei veniți s'au reîntors îndărăt după un 
an doi, fericiţi şi prea bucuroşi că prin ajutorul unui 
puternic a zilei s'au putut înapoia acolo în sânul familiei. 

Tot în această perioadă şcolară se petrec şi alte 
lucruri vrednice de dat la iveală. La 1903 se înfiin- 
țează cel2 dintâi şcoli de copii mici, câte 10 în fiecare 
judeţ, în satele cu populaţie amestecată. La 1907, sau 
înființat iarăşi câte 10 şi numărul lor a crescut, încât 
la 1916 se găseau 53 în jud. Constanţa, 43 în judeţul 
Tulcea, j 

Să nu uităm, că suntem în perioada eroică, când se 
înființează Bănci populare, coruri bisericeşti, cursuri 
de adulţi, şezători săteşti, teatru şi serbări şcolare. 
Astfel, unele serbări, cum a fost sărbătorirea a 100 de 
ani dela moartea lui Ştefan cel Mare, s'a făcut cu un 
fast, deşi era în lulie, ce a întrecut şi locurile şi aş- 
teptările. 

Era o întrecere tot spre mai bine şi o muncă tot 
mai evidentă, încât ne întrebăm câte odată: cine a 
schimbat sufletul? Dar la această întrebare ne vine - 
în minte generaţia trecutului, bătrânii dela 1879, care 
au stat neclintiţi la datorie, învăluindu-şi în glume 
sărăcia şi nevoile. Unii dintre dânşii, osteniţi de 
drum, au părăsit de multe ori lumina vieței, odihnin- 
du-se în umbra crucelor singuratice. Tot din această 
perioadă a rămas amintirea sacrificiului fără pereche 
ca locuitorii din sate de câte 25 de familii precume 
Cucuruzul (Insufpunar) ş. a. şi-au ridicat clădiri ca şi 
'satele mari. 

Ca să se verifice activitatea integrală a învăţăto- 
rilor dobrogeni, amintesc de bibliotecile înființate în 
amândouă județele pe lângă fiecare şcoală, de coruri 
bisericeşti, de muzeul dela Sinoe, (Casapchioi) şi cel 
dela Hârşova, a cărui faimă s'a dus peste hotare. Mai 
mult, amintesc şi de statistica ştiutorilor de carte din 
1912, când Dobrogea a cucerit iocurile 11 şi III, între 
cele 32 de judeţe pe care le aveam atunci. Să se ţină 
seamă că, în această perioadă, aveam 36 sate turceşti 
şi tătăreşti, unde nu existau şcoale, iar în satele ro- 

mâneşti cu populaţie turcă şi tătară, fetele nu erau o: 
bligate să urmeze la şcoala românească. 

lu urma evenimentului din 1913, se redă Româ- 
niei Cadrilaterul, locuit până atunci de Turci şi Tătari, 
cum şi de Bulgarii care fuseseră colonizați de curând 
după înființarea Statului bulgar. 

In adevăr, după scriitorul bulgar Prof. Dr. Miletici, 
care ne arată că elementul turcesc a emigrat în massă 
în timpul răsboiului din 1877, Bulgari: au luat locul a- 
cestora, fiind împroprietăriți în locurile rămase libere. 

Prin pacea dela Bucureşti, ne-a revenit acest te- 
ritoriu de 7800 klm. patraţi cu o populațiune aproxi- 
mativă de 320.000 locuitori, regiunea Deliormanului cu 
păduri şi isvoare nenumărate în partea lui de Miază- 
Zi, cu o populațiune amestecată în 360 sate aproxi- 
mativ. 

Pentru a ne încadra în ritmul de ordine și muncă 
stăruitoare, care alcătuia preocuparea tuturor conducă- 
torilor din țara noastră, sa început şi aici construcţii 
de şosele; Medgidia s'a legat cu Bazargicul printr'o 
linie ferată, s'au deschis școli românești în cele 5 o- 
raşe, Cavarna, Balcic, Bazargic, Silistra şi Turtucaia, 
precum şi în centrele mai de seamă. 

Am găsit acolo dela început o populaţie doritoare 
de cultură şi plină de interes pentru şcoala sătească, 
atât cât puteam fi îngăduiţi sufletește. Localurile de 
şcoală n'au împlinit însă aşteptările noastre, ne de- 
prinsesem să ne subvalorificăm în ceiace priveşte 
şcoala primară faţă de vecinii noştri dela Sud. Căci 
am găsit şcoli primare numai în centrele cele mai im- 
portante, aveau însă un material didactic mai ales şi 
bine executat. 

In al 3-lea'an de vieață şcolară, în Dobrogea 
Nouă, am intrat şi noi în acțiunea de reintregire a 
Neamului şi odată cu aceasta a început şi una din 
paginile triste ale şccalei româneşti din această parte 
a Ţării. Căci primul gând pe care l-au avut Bulgarii 
la invadarea Dobrogei până la Tulcea a fost să dis= 
trugă intreaga operă culturală românească, să dărâme 
şcoli, să ardă biblioteci și tot ceiace alcătuieşte punc- 


Biblioteca Judeţeană „loan N. Roman” Constanţa 


IAB d 


tul de sprijin, valabilitate şi întărire a sentimentului na- 
țional. 

Au dărâmat statui, la Tulcea, la Constanţa, etc. 

Cât priveşte cei 37 de ani de activitate dăscă- 
lească în Dobrogea s'au dat rezultate constatate de 
un ministru bulgar, ce venise în Dobrogea îniarna lui 
1916 la Babadag cu multă amărăciune, şi pentru: 
care rămăsese profund impresionat. 

Și cu drept cuvânt, 

Ne găseam în fruntea ştiutorilor de carte, cu un 
procent de 44%/, ştiutori de carte în jud. Constanţa, 
43/, în jud, Tulcea, după ultima statistică ce se fă- 
cuse de Colescu la 1913. Afară de aceasta, erau peste 
300 de şcoli primare cu localuri proprii în amândouă 
judeţele, cu Bănci Populare, cooperative etc., care ară- 
tau o superioară situație faţă de aceia pe care o lă- 
saseră de o parte şi de alta a Balcanilor. 

In 1917 Februarie, Bulgarii au înființat Societatea 
Dobrogea cu scopul de a favoriza întărirea școlilor 
buigăreşti şi întinderea lor; în acelaş an 1917, pe vară, 
S'a deschis un curs de pregătire la Babadag pentru 
personalul învățătoresc. lar la începutul anului şcolar 
viitor 1917—1918 s'a dat drumul la 108 şcoale cu 210 
invăţători, deschizând şcoale şi în cea mai curată şi 
românească regiune a Hârşovei, unde nici când, nu 
s'a aflat nici o urmă de sat bulgăresc, Şcolile n'au pu- 
tut rezista căci nu era nici o legătură organică cu me: 
diul înconjurător, şi nu era respectul pe care şcoala 
românească ştiuse să-l impuie prin învățătorii care 
veniseră din Basarabia, ca şi prin ceilalţi, idealiştii pe- 
rioadei eroice. 

Dar mai era şi mai este încă un fapt: traiul la 
olaltă al populaţiei bulgare cu învățătorii Români, ati- 
tudinea de blândeţe pe care o arătaseră aceştia per- 
manent copiilor, amintiri plăcute, duioase trezeau ima- 
gini verificate de timpul de mai târziu... 

Școalele primare pe care le-au înființat Bulgarii 
în Dobrogea, s'au desființat în curând de tot, din lipsă 
de copii. Cele care au rezistat mai mult, în Octombrie 
1918, după ruperea frontului dela Salonic, îsau desfi- 

nțat şi ele, personalul fiind gata de plecare, ceiace 
s'a şi întâmplat. 

La reintoarcerea autorităților româneşti s'a găsit 
în jud. Constanţa, urmele a 23 din şcoale bulgărești 
pe lângă localurile şi mobilierul din satele cu Bulgari, 
care s'au păstrat ca şi cum mar îi trecut pe acoio ur- 
mele războiului; în Tulcea a fost cam acelaş număr. 

Pentru înţelegerea spiritului de jertfă a învăiăto- 
rilor rămaşi în teritorul ocupat de Bulgari, amintesc 
două evenimete concludente: 

„Satul e locuit numai de Români, iar şcoala ro- 
mânească a funcționat în timpul ocupației, sub con- 
ducerea subsemnatului dela 10 Martie 1917 până la 
1 Decembrie 1917. 

Atunci am fost arestat, bătut îngrozitor şi dus le- 
gat în satul Brebeni (Bazarghian) la Comandamentul 
bulgar, unde am fost judecat şi condamnat la moarte, 
pentrucă am îndcăsnit să învăf pe copii româneşte. 
Scăpat ca prin urechile acului, m'am refugiat pentru 
a doua oară în lalomifa“. 

Peste vieaţa şcoalei româneşti din Dobrogea Nouă 
este o pânză opacă,iar întâmplările din judeţul Tulcea 
în care se încadrează şi şcoalele depe timpul ocupa- 
ției, au făcut obiectul discripţiei unui minuţios articol 
publicat mai târziu de către dl. Colonel Dobrogeanu 
în care se descrie toate ororile şi mişeliile petrecute 
acolo (Analele Dobrogiei anul 1924). 

Au funcţionat şcolile româneşti la Constanţa, dar 
nu pentru întreaga perioadă a ocupaţiei. 

Este demn de remarcat activitatea din satul Negru 
Vodă, Caraomer, târgul ce creşte zi cu zi, la răscrucea 
drumurilor dintre stepă şi Deliorman, acolo a luat ființă 
şcoala românească, sub conducerea unei tinere fete, 
D-ra N. Lăzărescu, în anul 1917-1918. 

Bulgarii având etapă au înfiinţat un comitet şcolar, 
condus de un român nemernic, cu scopul de a între- 
ține şi înlesni şcoala bulgărească. 


1) Din raportul învățătorului St. Popescu din Satul Nou lângă Oltina 
jud. Constanţa care a răspuns la circulara revizorului şcolar depe acele vremuri 

Ca răspuns, Românii au înființat şi ei o eforie 
puternică în frunte cu Tacorian, Clinciu şi alţii (cărtu- 
rari rămaşi din timpurile de odinioară!) pentru între- 
ținerea școlii românești. Invăţătorii bulgari, dacă au 
văzut că nu le vin copiiila școală, au părăsit localita- 
tea într'un timp foarte scurt! 

Ce am găsit şi cum ne-am înfățişat la 1-30 De- 
cembrie 1918. 

Școlile sătești ruinate în general; cu excepţiile a- 
rătate, învățătorii titulari împrăștiați în toată ţara, iar o 
parte, aproape 80 învățători din toată Dobrogea, 
jerfiți pentru întregirea neamului, ca ofițeri pe  îront. 
Toată floarea învățătorimii din acea vreme, toți cei ini- 
moşi care au înțeles «să cucerim ce avem de cucerit» 
au pierit la Turtucaia, epopeea zilelor triste ale înce- 
putului răsboiului nostru. lar cei mai bătrâni, tinereța 
perioadei dela1879-89, cei veniţi din Basarabia, au ră- 
mas pe drumul refugiului în spre Moldova cea îru- 
moasă de unde plecaseră altă dată, în aurora  tine- 
reții pentru împlinirea unei datorii. Nu s'au mai reîntors, 
căci barcagiul Charon i-a trecut în împărăţia necunos- 
cutului. 

In Caliacra și Durostor s'au reîntors la posturile 
lor, într'o regiune unde nimenea nu îndrăznea să calce 
pe locurile de jertfă şi amar, numai 67 învățători din 
148. Tot aşa şi la Constanţa. Aceştia la vestea că tre- 
bue să se întoarcă în Dobrogea au tresărit, cum nu- 
mai cine a trăit acele vremuri o poate spune și s'au 
reîntors în posturile lor, zeci de zile în vagoane de 
gheață— Decembrie 19:8, pe șlepuri în bătaia gerului, 
cu drumul dela Galaţi, Sulina, Constanţa. Toţi cu la- 
crămile de bucurie, înghețați ce vai de dânşii, înno- 
tând prin zăpadă şi noroiu, în căruțe sau pe jos, dar 
s'au reîntors acolo unde în trecut își sacrificaseră anii 
tinereţii sau trăiseră frumoasele zile ale copilăriei. Unii 
când nau găsit vagoane pentru transport, au tăiat 
Moldova toată şi cu ce brumă adunaseră pe acolo, au 
plecat cum au putut, singuri fără soţie şi copii, numai 


1) Statutele lor aveau ceva din înțelegerea lui Costache Petrescu dela 
Silistra. 

să ajungă aici în Dobrogea, cu toate că ştiau ce-i aş: 
teaptă şi că nu vor găsi nici de unele. 

Oficial, şcoalele trebuiau să se deschidă la 1 la- 
nuarie, iar drept ajutor n'avea nimeni decât căldura 
sufletului. La sate nu erau lemne, nu erau sobe, nu 
erau uşi, nu erau geamuri, nimic, nimic. 

Și totuşi nimeni na stat buimac. După temperarea 
bucuriei revederilor şia durerii de cele găsite, care îşi 
cer destinderea reacţii fireşti sufietului omenesc,— 
tot peste tot s'a început activitatea, 

Astfel, ca să amintesc un caz concret, învățătorul 
Andreescu din Cerna-Voda raportează revizorului cu 
data de 18 Decembrie 19)8. 

«In 17 Decembrie am început cursurile: fetele 
într'o sală sub conducerea d rei E. Simionescu, învă- 
țătoare îitulară la fete, băieţii în altă sală sub con- 
ducerea subsemnatului în localul sinagogii. 

Au fost prezenţi 32 elevi şi 50 eleve, în total 82, 
abia jumătate din populaţia oraşului s'a întors din re- 
fugiu. A 

Ceilalți 5 membrii ai şcoalelor, rămaşi în vieaţă, nu 
S'au reîntors la post până în prezent, decât subsem- 
natul şi d-ra E. Simionescu». 

Era unul dintre cele dintâi rapoarte pe care re- 
vizor şcolar a jud. Constanţa de pe aceea vreme le 
rezolva în ziua de Crăciun, ziua sosirei în Constanţa. 

Au venit 100 de învățători din 243, câţi se gă- 
seau la 1916; la Tulcea, 114 din 226; la Durostor a- 
celaş număr redus ca şi la Caliacra. 

Dar fiecare raport de început de activifate din 
vremea aceia poate alcătui o pagină demnă să figure- 
ze ca dovadă de muncă şi abnegaţie pe carea trebuit 
să le depună întregul corp învățătoresc dobrogean din 
acea vreme, pentru începutul şcoli, din urma potopului 

Lipsurile şi ruina se întâlneau oriunde ţi-ai îi în- 
dreptat ochii şi totuşi s'au făcut multe de sufletele gene- 
roase şi mai ales entuziaste ce au răsărit în toată Do- 
brogea. Este demn de amintit activitatea unui pretor, 
care în cursul lunii Ianuarie 1919 a pus în funcţiune 
toate cele 21 şcoli din plasa sa-- Jean Dinu. 

Atunci s'a reîntors epoca de înainte, de 1877: s'au 
numit ca învăţători dascăli de biserică, şi ori cine s'a 
găsit. 

Personalul titular învățătoresc era redus precum 
am arătat, erau în schimb 586 de suplinitori de cate- 
dre vacante, în toată Dobrogea, pe lângă suplinitorii 
titularilor a căror situație nu era clarificată. 

Adunați în pripă care şi pe unde s'au găsit, copii 
dela 17-18 ani, băieţi şi fete, naufragiaţi ai şcolilor 
sau ai războiului, aceşti suplinitori au impânzit satele 
Dobrogiei, mulți şi-au luat rolul în serios, au învăţat 
carte, încât zeci de tineri din acea perioadă foşti în- 
vățători suplinitori, sunt astăzi profesori, avocaţi, doc- 
tori, ingineri, care învățau carte odată cu elevii sate- 
lor, întârziați şi aceştia cu câte 2-3 ani de şcoală ; dar 
sub puternicul curent năvalnic ce cuprinsese Dobrogea 
întârziată din mersul ei cultural normal, ne-au dat cea. 
mai strălucită pleeadă de intelectuali autohtoni, cins- 
tind prin aceasta numele de dobrogean. 

Localurile de şcoală erau distruse în mare parte, 
mai ales pe linia celor două fronturi din 1916: To- 
praisar, Cobadin, până la Rasova, şi celălalt dela Nor- 
dul căii ferate, dela Târgușor (Pazarlia) până la satul 
Dunărea (Boaşcic). 

Toate şcolile din această regiune purtau urmele 
obuzelor, dar şi ale răsbunării, căci armatele bulgare 
în retragerea lor au ridicat şi au ars toată lemnăria, 
uşi, ferestre, duşumele ; ceiace scăpase din primul 
puhoiu, a fost distrus acuma. 

Parte din şcolile din zona de răsboiu au fost dis- 
truse complect până la temelie, cum a fost cea din 
Deleni (Enigea), Cocargea, etc, şcoli construite cu 
câțiva ani mai înainte. 

Mobilierul şcoalelor era ca şi inexistent. Copiii 
stăteau pe pietre aşezate la rând, pe ruine de cără- 
mizi, pe scăunele cu 3 picioare, iar cei mai mulți tur- 
ceşte, ca la 1878. Geamuri nu existau, în locul lor s'au 
bătut scânduri, din care se mai văd şi acuma ici colo, 
atârnând ca o relicvă din timpuri memorabile. Lumina 

venea prin tavanul distrus, se făceau lecţii în şcoli des- 

+ coperite, iar frigul îi obliga pe toți să stea acoperiți 
şi să tremure, dar şi sub emoția literelor şi a vor= 
belor care luminau mintea şi înțelegerea cu mai multă 
putere atunci, 

O parte dintre şcoli sau instelat în case părăsite, 
la care nu se mai întorseseră proprietarii respectivi. 

Populaţia în general suferea îngrozitor din cauza 
lipsei de hrană; iar sărăcia lăsată de răsboiu era prea 
mare şi prin anul slab anterior, dar şi prin numărul 
cel mare de refugiați, Românii din toate părţile Țării, 
care se întorceau la locurile lor, acasă. 

Şi lipsa de transporturi era adânc simțită; — deaceia 
învățătorii plecau la post pe jos, unii se lipseau pen- 
truca să numai facă zeci de kilometri, alții plecau în 
alte judeţe, primeau alte însărcinări, care şi unde ve- 
dea cu ochii. 

Și controlul şcoalelor se făcea pe jos din sat în 
sat,—căci numai în satele bulgăreşii erau vite de tran- 
sport;—dar atmosfera care se îmbina cu întreaga am- 
bianţă de lipsă, dar şi entuziasm, îi încălzea pe toți 
prin încrederea pe care o căpătase fiecare că, numai 
printr-o muncă şi prin jertfa de sine se vor îndeplini 
golurile şi lipsurile şi se va putea ridica nivelul insti- 
tuției dobrogene, atât cât era înainte de răsboiu, dar 
şi cât se cerea de lipsurile de intelectuali, simţite în 
toate instituţiile. 

Cu toate încercările şi înțelegerea tuturor, 25 şcoale 
rurale nau putut lua fiinţă în cursul anului şcolar la- 
nuarie-lunie 1917, fie din cauza lipsei de personal, cât 
mai ales din aceea a lipsei localurilor, deoarece s'au 
găsit multe distruse cu totul şi fără putință de funţio- 
nare, neavând nici o casă cât de modestă, de închiriat. 

Lipsa de personal didactic,era simțită în toată țara 
dar mai cu seamă în Dobrogea; ministerul a hotărât 
ca să deschidă cursuri pedagogice de vară la Con- 
“stanța, unde în cele două luni de zile au urmat 150 
de învățători cursurile, bărbaţi şi femei, număr foarte 
redus, când numărul suplinitorilor din Dobrogea era 
de 493 față de 393 titulari. Dar şi dintre titulari o bună 

parte se detaşaseră în locurile de origină, sau oriunde 
au găsit locuri mai bune, şi naveau o legătură orga- 
nică cu Dobrogea —fuseseră numiţi în pragul răsboiului. 

Este firesc că în această scurtă şi incomplectă 
monografie să amintim despre şcoalele normale din 
Constanţa, băieți, fete şi din Tulcea, de băieți. 

La Constanţa, s'a reînființat şcoala Normală de 
odinioară, în ziua de 1 Octombrie 1912 sub conduce- 
rea unui fiu de învățător dobrogean, 1. Ghibănescu, 
Dr. în filosofie; şcoala ce a dăinuit până la 1916 şi 
şi-a reluat firul imediat după reîntoarcerea autorităţi- 
lor la Constanţa. Nevoile prea mari au cerut înființarea 
şi a unei şcoale normale de fete, ceeace s'a şi făcut, 
instalându-se într'un local închiriat ; tot pentru acope- 
rirea lipsurilor de învăţători locali, sa mai înființat o 
şcoală. Normală de băieți la Tulcea. 

Aceste şcoli au adus o contribuţie efectivă şi cu 
rezultate frumoase, dar totuşi n'au putut împlini toate 
nevoile, căci necesitatea populaţiei a cerut creiarea de 
noui posturi în jud. Constanţa ca şi în întreaga Do- 
broge. S'au înființat întrun ritm neaşteptat; nu- 
mai în anul şcolar 1920 s'au înfiinţat în județul Con- 
stanţa 96 de posturi noui; în Tulcea, în Caliacra şi 
Durostor, numărul locurilor vacante creşte, astfel că 
avem acum în acest an şcolar 7920-27- 643 de lo- 
curi vacante pe lângă aproximativ 50-60 vacante, 
rămase prin detaşări. 

Cursurile de vară au continuat cu un scop îndoit: 
reînprospătarea şi cristalizarea cunoştinţelor ce urmau 
să fie predate de aceşti suplinitori, cât şi însuşirea 
metodelor de predare a lecţiilor. 

Această metodă de a avea învățători cu pregătire re- 
dusă a continuat până în 1927, când Ministerul a con= 
statat că locurile s'au complectat şi că suntem în- 
preajma unui șomaj învățătoresc. Pe acesttemeiu s'au 
desființat în 1930 o bună parte dintre şcolile normale, 
ambele din Dobrogea, iar cea de fete a mai dăinuit 
până în 1938, acest an. 

Personalul didactic al şcoalelor rurale din Do- 

brogea a îost schimbat permanent. Sunt şcoli în care 
s'au schimbat suplinitorii an după an. 

Starea aceasta de permanentă nesiguranţă a scă- 
zut oare acum prestigiul şi încrederea în stabilitatea 
învățătorului, dar totuşi interesul de școală, de cons- 
trucții şi îngrijirea lor, n'a scăzut decât în ultima de- 
cadă, după 1928, ale cărei cauze şi consecințe sunt 
prea aproape de noi, pentru ca să le încadrăm în lu- 
crarea de îaţă. 

Un lucru precis nou, vine la rând. 

Până la 1916, fetele de Turci, toate erau scutite 
de şcoală. 

In primul an de după război, prin înfiinţarea ce- 
lor 30 şcoale noui, populațiunea de musulmani a tre- 
buit să intre în 'noulritm, în așa măsură, încât na ră= 
mas fată în vârstă de şcoală pe care învățătorul să 
n-o urmărească cu obligativitatea.” 

Paralel cu această populaţie şcolară veche, dar 
nouă, pentrucă acum făcea cunoştinţă cu şcoala pri- 
mară, şcolile dobrogene cele din Caliacra şi Durostor 
au început să-şi vrăsteze populaţia şcolară de turci şi 
bulgari, cu Români din toate colțurile țării, dar mai 
ales cu Olteni și cu viguroşi Macedoneni. 

Aceasta perioadă de frământare şi de croire a u- 
nei noui mentalități, care să aibă drept scop final con- 
ceputul de unitate sufletească şi de încredere «sunt 
român», alcătueşte piatra de încercare şi examenul la 
care este supus un învățător dobrogean din ziua de 
când a descălecat aici şi până la sfârşit. 

Câteva cuvinte despre şcoala urbană din Dobro- 
gea, cea de la oraşe, unde munca învăţătorilor se mărgi- 
neşte la pereţii claselor, la o trăire interioară şi fără 
sbucium, decât cel material. 

Toate şcoalele primare urbane dia Dobrogea s'au 
înființat în anul 1879, construindu-li-se în urmă loca- 
luri ce fac onoare și astăzi orașelor. 

La început, instituția s'a redus la o singură școală, 
atâta vreme cât necesităţile de vieaţă cu popu- 
laţia târgurilor cosmopolită în bună parte şi cu drum 

de trecere pentru toate naţionalităţile nu avea nevoie 
de un număr prea mare de învăţători. 

Numai Tulcea şi mai ales Constanţa au făcut ex- 
cepție : 

Cel dintâiu, oraş de plugari, și de muncitori, 
cu mahalale resfirate, a impus necesitatea de noui 
școale, dar într'un ritm de creştere normal. 

Constanţa însă, a depăşit evoluţia firească. Oraş 
la Mare, cu vieață întinsă comercială, dar mai ales cu 
conducători prevăzători în timp, care i-au mărit raza 
şi i-au valorificat împrejurimile, l-au ridicat la un oraş 
de mâna întâia, s'a mărit necontenit, astiel că are 
ROI 65.000 locuitori. Ca o curiositate, dăm evoluţia 

onstanţei. 

La 1857, acum 81 de ani, era un sat cu 40 de 
case, nişte case mizerabile de pescari, 'pentruca peste 
20 de ani populaţia lui să se ridice la 2.000 de suflete. 

La 1896, când s'a făcut o serioasă numărătoare 
a populaţiei pe naționalități, Constanţa avea peste 
10.000 suflete, precum urmează: 


Români 2.519 
Greci 2.416 
Musulmani 2.202 
Bulgari 1.060 
Ovrei 855 
Armeni 550 
Nemţi 51 
Italieni 100 
Francezi 56 
Engleji 45 
Ruşi 50 
Alte nații 47 


Total 10.419 


lar peste 6 ani, la 1900 Românii au ajuns la ci- 
fra de 9165 pentruca peste alţi 5 ani, populaţia româ- 
nească să ajungă la 15.777 suflete. 

Cel care a dat viață şi mersul neaşteptat acestui 
oraş, este tot ion Bănescu, revizorul școlar dela 1879 

directorul Școalei Normale dela 1895, ajuns Pri- 
mar al Constanţa la Februarie 1905. 

El a intemeiat Cartierul românesc, dela linia Ma- 
maia în colo spre Anadolchioi, a împărțit locui de casă 
la funcționarii Români şi la orice locuitor român care 
s'a aşezat în acea perioadă ca locuitor stabil, în Con- 
stanţa. 

Cu acest concept vast de gospodărie românească, 
după 32 de ani, adică la 1928, acum 10 ani, statistica 
oraşului Constanța arăta următoarea populație: 


Români 28.100 
Greci 3.130 
Armeni 2.015 
Turci şi Tătari 2.003 
Ovrei 1.050 
Bulgari 1.037 
Albanezi 460 
Germani 403 
Unguri 340 
Ruşi 325 
Mtalieni 282 
Jugoslavi 185 
Austriaci 168 
Polonezi 148 
Cehoslovaci 125 
Francezi 71 
Engleji 62 
Spanioli 38 
Americani 23 
Diferite nații 368 


Total 40933 suflete 


“iar peste 4 ani, cu prilejul statisticei din 1932, s'a ajuns 
la cifra de 60.000, creştere rezultată numai prin sporul 
de Români. 

Paralel cu această creştere neâşteptat de repede 
a populaţiei oraşului Constanţa, învățătorii fruntaşi do- 
brogeni au părăsit satele, an după an, şi în aşa mă- 
sură încât în județul Constanţa se găsesc numai 3 în- 

văţători care au funcțiunat la sate înainte de 1916. Toţi 
ceilalți s'au mutat în Constanţa; acelaş fenomen în 
măsură mai redusă s'a petrecut şi la Tulcea. 

Cauzele care au adus această strămutare a învă- 
țătorilor dela ţară, este sporul necontenit de posturi 
ce s'au creiat în Constanţa, (vom vedea mai jos creş- 
terea şi sporul posturilor) apoi mirajul lustrului, şi a 
vieții mai liniştite, la care adăogăm necesitatea ca în 
văţătorii cu mijloace reduse, să-şi poată educa şi in- 
strui copiii mai cu înlesnire, cât mai ales specificului 
pe care îl prezintă învățătorul dobrogean, care a ră- 
mas devotat numai şcoalei, spre deosebire de învăţă- 
torii altor regiuni, care au şi preocupări materiale. 

Școalele urbane s'au bucurat pe lângă favoarea 
de localuri. de material didactic, de biblioteci bogate 
şi de tot ceiace ştiinţa pedagogiei moderne îi pune la 
îndemână învățătorului, care vrea să-şi uşureze  sar- 
cina, şi să ajungă la rezultate frumoase. 

Personalul de control al şcoalelor primare din 
Dobrogea s'a început cu poetul Sion, care a stat nu: 
mai câteva luni, apoi lon Bănescu, care a condus ros- 
tul şcoalelor dobrogene (ambele județe) până la 1889. 
ajutat fiind şi de un subrevizor şcolar, 

Suprafaţa prea mare a Dobrogei, drumurile pe 
care le avea de făcut precum şi înființările de posturi 
noui, au separat controlul, numindu-se pentru fiecare 
judeţ câte un revizor şcolar (ajutat de 2-5 subrevizori), 
ridicat dintre instiiutorii fruntaşi, sau şi dintre invă- 
țătorii care se bucurau de această favoare. Ultimul 
revizor şcolar necalificat, licenţiat în drept, pe care l-a 
avut Dobrogea, a fost al județutui Constanţa. din Noe- 
mbrie 1904 până la sfârşitul anului şcolar 1905. 

Multă vreme, Dobrogea a fost şi pentru persona- 
lul de control, un port de import: până după războiu, 
deşi Dobrogea avea institutori licenţiaţi, bacalaureaţi 
cu examenul de institutori sau absolvenţi ai desfința- 
tei şcoale normale de institutori, posturile de control 
erau date celor din afara Dobrogei, deşi profesiunea 
de învăţător de copii nu cerea allă cultură şi altă 

pregătire mai deosebită de cât celora din Dobrogea, 
ci din contra. 

Era o subvalorificare a dobrogenilor fără temeiu. 

Mai încoace, prin creerea Inspectoratului pe re- 
giuni, Dobrogea a fost totdeauna nedreptăţită (este o 
unitate geografică şi socială) judeţul Tulcea a fost tre- 
cut la Galaţi, Constanţa şi Caliacra la altă regiune 
Durostorul în altă parte. 

Din lipsa unui plan unitar, care să se ramifice 
dela conducătorul suprem, Inspectorul general primar 
şi să urmărească nu pe învățător cu omenescul lui, 
ci greutăţile cu care are de luptat aceasta, ca frec- 
venţă, rea voință, şi câte nu se ivesc în calea unui 
învăţător misionar, şcoala primară dobrogeană mai a- 
les de când numărul învăţătorilor s'a mărit aşa de 

“mult, ar fi putut şi ar putea să dea rezultate peste 
aşteptări. 

Autori de cărți didactice. 

Invăţătorii dobrogeni, începând 'cu St. Voinea, cel 
venit la 1879, şi până astăzi, au atacat şi această ne- 
cesitate, a tipăririi de cărți de şcoală sau lucrări pen- 
tru uzul învăţătorilor. Ca o lucrare meritorie, amintesc 
Pedagogia generală, a învățătorului erou D. Bujilă, carte 
în colaborare şi de sinteză, alcătuită într'un stil ușor 
şi accesibil limbajului învățătorului. 

Cărţi de şcoală primară, abecedare, cetiri, curs 
primar inferior sau superior s'au tipărit în colaborare 
de către toți învățătorii dobrogeni, care au ocupat vre- 
melnic o slujbă de control. 

Experienţe din şcoală, încercări din viața socială, 
au văzut lumina tiparului, alţi autori,„—pe care timpul 
îi va pune în valoare şi va da lumină sforțările vred- 
nice de astăzi. 

CAP. VII. 


Lise aieze 


Se impune o pauză şi o reflexiune asupra aces- 
tei monografii şcolare cu date reduse, pentru un 
câmp carea îmbrățişat 4 județe, cu aproape 800.000 
locuitori, cu isvoare pe care răsboiul ni le-a distrus, 
cu altele adunate cum şi unde s'au putut găsi. 

Un lucru să se țină minte: Cine a venit învă- 
fător în Dobrogea a trebuit să se identifice cu dra- 
gostea de mamă, cu răbdarea unui Pestalozzi, după 
cum aceleaşi ajutoare trebuie să le ia orice învăţă- 
tor, care pleacă într'o regiune cu populaţie etero- 
glotă. 

Inainte de a fi învăţător, eşti mamă pentru Şco- 
larul venit întâia oară din mahalaua lui, din cercul 
lui de activitate, cu limbaj şi simboale mimate, 
legate de obiectele înconjurătoare, şi trebuie să proce- 
dezi tot aşa cum face mama, care îi repetă de zeci de 
ori acelaş cuvânt, îi arată ființele şi lucrurile încon- 
jurătoare, iar copilul urmăreşte trăsăturile feței, ex- 
presia ochilor, mişcările buzelor, ca să se înfeleagă 
cu dânsa. Numai aşa vei isbuti să te înfelegi cu 
şcolarii tăi, transformând înțelegerea din limba ma- 
ternă în limba românească, se vor produce reacţii 
mintale, în care nouile cuvinte româneşti vor trece 
în conştient. 

Deaceea îţi trebuie răbdarea lui Pestalozzi, de 
aceea învățătorul din satele minoritare este un ade- 
vărat apostol, deaceea să nu ne îngrijim dacă sta- 
tisticele ce urmează arată diferențe prea mari şi ne- 
așteptate între copiii înscrişi şi promovați, când 

munca din şcoala dobrogeană este ridicată la înăl-. 
(imea unui Crez. 

Cât priveşte despre absolvenţii a 7 clase, pentru 
care învățătorii din Dobrogea, din regiunile minori- 
tare, au muncit cu atâta stăruință în ultimii ani, 
alcătuiesc medalii de onoare pe care nimeni nu fi 
le dă, dar pe care anii [i le adună şi-fi constituie 
patrimoniul cel mai sfânt al convingerii, că ţi-ai fă- 
cut datoria, întreaga datorie. 


Cifre şi comentarii după statistica Ministerului 


între anii 1919 1927 
Copii înscrişi în toată Dobrogea 49.477 74.192 
cu frecventare regulată 32.507 60.217 
Promovați 21.062 38.459 
Absolvenți BAG. în ptailalica pu leat 
Posturi de învăţători 884 1.538 
Cifre după statistica din 1938 (revizoratele şcolare) 
Copii înscrişi în toată Dobrogea 109.595 
Cu îrecventare regulată 80,483 
Promovaţi 50,141 
Absolvenți a 7 clase 2280 
Posturi de învăţători 2,252 


Comparând cifrele şi raportul logic, care există 
intre ele avem: 56 copii înscrişi de învăţător (1919), 
49 copii de învăţător (1927), 48-49 copii de învăţător 
pentru anul 1938. 

Câte 40 de copii aproximativ de învățători dintre 
cei înscrişi şi cu frecventare regulată. 

Câte 22-25 copii promovați de fiecare învăţător 
din aceleași statistici, 1919-1927-1938. 

Să se țină seamă că la copiii recenzați să trec 
dela 7—18 ani, iar absolvenţii sunt cu 7 clase. 

